കാശ്മീര് ജമാഅത്തെ ഇസ്‌ലാമി വീണ്ടും. ~ ഇസ്ലാമിക പ്രസ്ഥാനം\nവ്യാഴാഴ്‌ച, സെപ്റ്റംബർ 23, 2010\nകാശ്മീര് ജമാഅത്തെ ഇസ്‌ലാമി വീണ്ടും.\n9/23/2010 01:39:00 AM CKLatheef 20 comments\n"താഴ്വരയില് തീവ്രവാദി പ്രവര്‍ത്തനം ശക്തിപ്പെട്ടതിനുശേഷം ജമാ അത്തെ ഇസ്ലാമിയുടെ സ്വാധീനം വര്‍ധിച്ചിട്ടുണ്ട്. താഴ്വരയിലെ ഏറ്റവും ശക്തമായ തീവ്രവാദി ഗ്രൂപ്പുകളിലൊന്നായ ഹിസ്ബുള് മുജാഹിദ്ദീന് ജമാ അത്തെ സ്ലാമിയുടെ അനുകൂല ഗ്രൂപ്പാണ്. ഇതിനു പുറമെ അള്ളാഹ് ടൈഗേഴ്സ് എന്ന ഒരു സംഘത്തിനും ജമാ അത്ത് രൂപം കൊടുത്തിട്ടുണ്ട്. വിവിധ തീവ്രവാദി ഗ്രൂപ്പുകളെ ഏകോപിപ്പിക്കുന്നതിലും ജമാ അത്തെ ഇസ്ലാമിയുടെ പങ്ക് പ്രധാനമാണ്." (ജമാ അത്തെ ഇസ്ലാമി അന്‍പതാം വാര്‍ഷികപ്പതിപ്പ്, പേജ് 145)\nസുശീല് ഭായ്! ഈ വെളിപ്പെടുത്തല് അടങ്ങിയ വാര് ഷിക പതിപ്പിന്റെ ഭാഗം സ്കാന് ചെയ്തു ഇടുമെന്ന് പ്രതീക്ഷിക്കുന്നു. കേരളത്തിലെ ജമാ-അത്തെ ഇസ്ലാമി കഷ്മീരിലെയോ ബംഗ്ലാദേശിലെയോ പാകിസ്ഥാനിലെയോ പോലെ സായുധ തീവ്ര വാദം നടത്തുന്നു എന്ന് എനിക്ക് അഭിപ്രായം ഇല്ല. കാരണം മേല്പറഞ്ഞ ഇടങ്ങളിലെ സാമൂഹ്യ അവസ്തയല്ലല്ലോ കേരളത്തില് ഉള്ളത്. അവരുടെ തീവ്ര ബൌധിക ആശയങ്ങള്കൊണ്ട് തന്നെ അവരെ കേരത്തിലെ പൊതു സമൂഹം (സാമൂഹ്യ,സാംസ്കാരിക, രാഷ്ട്രീയ, ജാതി, മത, മതേതര,യുക്തിവാദ ...) പരവാവധി അകറ്റി നിര്‍ത്തുന്നുണ്ട്. ഈ അവസരത്തില് നിലനില്‍പ്പിനായി അവര് പരമാവധി മതേതര സ്വഭാവം പ്രകടിപ്പിക്കുന്നു എന്നതും ശ്രദ്ധേയമായി തോന്നുന്നു. ഇവര് മതേതരത്വം തെളിയിക്കാന് കൂടുതല് ശ്രധിക്കുംപോലും ബഹു ഭൂരിപക്ഷം വരുന്ന മറ്റെല്ലാ മുസ്ലിം സംഘടനകളും ഇവരെ തൊട്ടുകൂടാത്തവര് ആയും തീവ്രവാദികള് ആയും വിശേഷിപ്പിക്കുന്നു. കാശ്മീരിലെ ജമാ-അത്ത് തീവ്ര വാദം നടത്തുന്നു എന്ന് പറയുന്ന ജാമാ-അത്തെ ഇസ്ലാമി ഹിന്ദ് എന്ന (ഇന്ത്യന്) സംഘന എന്തുകൊട്നു ആ തീവ്ര വാദ സംഘത്തെ തള്ളി കളഞ്ഞ് അവിടെക്ക് കൂടി ഇന്ത്യന് ജമാ അതിന്റെ പ്രവര്‍ത്തനം വ്യാപിപിക്കുന്നില്ല. കാശ്മീര് ഇന്ത്യയുടെ ഭാഗമല്ല എന്ന ജമാ-അത്തെ മാതൃ സംഘടനയുടെ (പാകിസ്താന്) അഭിപ്രായം തന്നെ ആണ് ജമാ-അത്തെ ഹിന്ദിനും എങ്കില് അതിന്റെ ആവശ്യം ഇല്ല താനും.!? എന്റെ ഒരു ഗുജറാത്തി (അഹമ്മദ്‌ബാദ് ) സുഹൃത്ത് നരേന്ദ്ര മോഡിയെ പറ്റി പറഞ്ഞപ്പോളും, മറ്റൊരു ബംഗ്ലാദേശി സുഹൃത്ത് ജമാ-അത്തെ അമീര് മോതിഹുര് റഹ്മാന് നിസാമിയെ പറ്റി വിവരിച്ചപ്പോഴും അവരുടെ കണ്ണുകളിലും വാക്കുകളിലും നിറഞ്ഞത് ഈ രണ്ടു കൂട്ടരും അവരുടെ ആളുകളും, സ്വന്തം രാജ്യത്തെ മത ന്യൂന പക്ഷങ്ങല്‍ക്കെതിരെ നടത്തിയേ നരനായട്ടിനെയും, രക്തദാഹത്തിന്റെയും ഭീകര ചിത്രന്ങ്ങള് ആണ്. എന്റെ അനുഭവസ്ഥര് ആയ സുഹ്ര്തുകളെ ഞാന് ഒരിക്കലും അവിസ്വസിക്കുന്നില്ല.... കേട്ടതും വായിച്ചതും പ്രചരിപ്പിക്കുന്നവര് പറയുന്നതിനേക്കാള് വിശ്വാസയോഗ്യം കണ്ടും അനുഭവിച്ചും അറിഞ്ഞവരുടെ ദയനീയ രോദനങ്ങള് തന്നെ അല്ലെ!!!\nഅടുത്ത കാലത്ത് ജമാഅത്ത് വിമര്‍ശനത്തില് അമിത താല്‍പര്യം കാണിക്കുന്ന ശ്രീജിത്ത് കൊണ്ടോട്ടി ബ്ലോഗര് സുശീല് കുമാറിന്റെ പോസ്റ്റില് നല്‍കിയ കമന്റാണ് മുകളില് നല്‍കിയത്. പിണറായ് മുതല് ശ്രീജിത്ത് വരെ കൊണ്ടുനടക്കുന്ന ആരോപണമാണ് കാശ്മീര് ജമാഅത്തുമായി ബന്ധപ്പെട്ട ഈ വിഷയം. എത്ര വ്യക്തമാക്കിയാലും ആരോപണങ്ങള് പഴയപടി ആവര്‍ത്തിക്കുക എന്നത് ജമാഅത്ത് വിമര്‍ശകരുടെ സ്ഥിരം ശൈലിയാണ്. ആരോപിക്കുന്ന കാര്യത്തിലെ വസ്തുകളെക്കാറെ അതിലെ വൈകാരികതയാണ് ഈ ആരോപണത്തിലൂടെ ലക്ഷ്യമിടുന്നത്. കാശ്മീര് ചരിത്രമോ വര്‍ത്തമോ അറിയാത്തതുകൊണ്ടല്ല ഇവര് ആരോപണം ഉന്നയിക്കുന്നത്. ജമാഅത്തിനെ കേവലം ഒരു രാഷ്ട്രീയ പാര്‍ട്ടിയെ പോലെ കാണുന്നവര്‍ക്കാണ് ഈ ആരോണത്തില് പ്രത്യേക താല്‍പര്യം തോന്നുന്നത്. ഇതൊടെ ഇന്ത്യന് ജമാഅത്തെ ഇസ്‌ലാമിയെ പ്രതിരോധത്തിലാക്കാമെന്നവര് കണക്കുകൂട്ടുന്നു.\nജമാഅത്തെ ഇസ്‌ലാമി അത് എവിടെയായിരുന്നാലും പ്രതിനിധാനം ചെയ്യുന്നത് വിശുദ്ധഖുര്‍ആനും പ്രവാചക ചര്യയും അടിസ്ഥാനമാക്കിയുള്ള ഒരു സമ്പൂര്‍ണ ജീവിത വ്യവസ്ഥയെയാണ്. രാഷ്ട്രീയം അതിന്റെ ഒരു ഭാഗം മാത്രമാണ്. അത് കേവലം ഒരു രാഷ്ട്രീയ സംഘടനയോ ആരാധനാപരമായ ആത്മീയതയിലൂന്നിയ കേവല മതസംഘടനയോ അല്ല. എവിടെയായിരുന്നാലും അതിന്റെ ആദര്‍ശം പൊതുവാണ്. ഈ അടിസ്ഥാനമാണ് ഇന്ത്യാ-പാക്-ബംഗ്ലാദേശ്-ശ്രീലങ്ക എന്നിവിടങ്ങളിലുള്ള മുഴുവന് ജമാഅത്തെ ഇസ്ലാമിയെയും ബന്ധിപ്പിക്കുന്ന കണ്ണി. ഇവിടങ്ങളിലെ രാഷ്ട്രീയ അവസ്ഥകള് വ്യത്യസ്ഥമായതുകൊണ്ട് പ്രവര്‍ത്തന ശൈലിയും വ്യത്യസ്ഥമായിരിക്കും. ആ നിലക്ക് ഇവയൊക്കെ വ്യത്യസ്ഥ സംഘടനകാളാണ് എന്ന് പറയാം. കാരണം പ്രവര്‍ത്തനമാണല്ലോ പ്രകടമായതും അതിന്റെ ചലനത്തെയും നിയന്ത്രിക്കുന്നതും. കമ്മ്യൂണിസ്റ്റുകാര്‍ക്ക് ഇത് മനസ്സിലാക്കാന് ഒരു പ്രയാസവുമില്ല. ചൈനയിലെ കമ്മ്യൂണിസ്റ്റുകാരുടെ നയനിലപാടുകളുല്ലല്ലോ ഇന്ത്യയിലെ കമ്മ്യൂണിസ്റ്റ് പാര്‍ട്ടി പിന്തുടരുക.\nഇനി ഇന്ത്യയില് ജമാഅത്തെ ഇസ്‌ലാമി രണ്ട് വ്യത്യസ്ഥ പേരുകളിലും നയനിലപാടിലും പ്രവര്‍ത്തികാനുണ്ടായ സാഹചര്യം എന്താണെന്ന് നോക്കാം. (കാശ്മീരില് DYFI അല്ല JKDYF ആണ് എന്നതും നാം മറക്കരുത്.) അതിന്റെ പ്രധാന കാരണം രണ്ട് സ്ഥലത്തെയും ആളുകള് നേരിടുന്ന വ്യത്യസ്ഥ സാഹചര്യങ്ങള് തന്നെ. അതിന് അല്‍പം ചരിത്രം മനസ്സിലാക്കേണ്ടതുണ്ട്.\n1941 ലാണ് ജമാഅത്തെ ഇസ്‌ലാമി രൂപീകരിക്കപ്പെടുന്നത്. 1947 ല് ഇന്ത്യ സ്വാതന്ത്ര്യം പ്രാപിക്കുമ്പോള് കാശ്മീര് ഇന്ത്യയുടെയോ പാകിസ്ഥാന്റെയോ ഭാഗമായിരുന്നില്ല. മറിച്ച് ഇന്ത്യയിലോ പാകിസ്ഥാനിലോ ചേരാനുള്ള അനുവാദം നല്‍കപ്പെട്ട നാട്ടുരാജ്യങ്ങളിലൊന്നായിരുന്നു. ഹൈദരാബാദിന്റെ കാര്യത്തിലും ഈ അനിശ്ചിതത്വം സ്വാതന്ത്ര്യപുലരിയുടെ നാളുകളില് നിലനിന്നിരുന്നു. അഥവാ സ്വാതന്ത്ര്യം ലഭിക്കുമ്പോള് ആ പ്രദേശം ഇന്ത്യയില് പെട്ടതായിരുന്നില്ല. നൈസാമിന്റെ കീഴിലുള്ള ഒരു നാട്ടുരാജ്യമായിരുന്ന ഹൈദരാബാദിനെ ജനറല് മനകഷ്യയുടെ നേതൃത്വത്തിലുള്ള ഇന്ത്യന് സൈന്യം ഇടപെട്ട് ഇന്ത്യന് യൂണിയനില് ചേര്‍ത്തു അത് വരെ ഹൈദരാബാദിലെ ജമാഅത്ത് പ്രവര്‍ത്തകരും സ്വതന്ത്രമായ ഒരു ഘടനയിലാണ് പ്രവര്‍ത്തിച്ചത്. എന്നാല് പ്രദേശവും അവിടുത്തെ ജനതയും പൂര്‍ണമായി ഇന്ത്യയെ സ്വീകരിച്ചതോടെ അവിടെയുള്ള ജമാഅത്തെ ഇസ്്‌ലാമിയും ഇന്ത്യന് ജമാഅത്തെ ഇസ്ലാമിയില് ലയിച്ചു.\nഅപ്പോള് കാശ്മീരോ?. മുസ്ലിം ഭൂരിപക്ഷ പ്രദേശമെന്ന നിലക്ക് അത് തങ്ങള്‍ക്ക് അവകാശപ്പെട്ടതാണെന്ന് പാകിസ്ഥാന് അവകാശവാദമുന്നയിച്ചു. എന്നാല് അന്നവിടെ ഭരിച്ചുകൊണ്ടിരുന്ന (ഹിന്ദുവായ) രാജാവിന്റെ ഇംഗിതമാണ് പരിഗണിക്കേണ്ടതെന്ന് ഇന്ത്യയും വാദിച്ചു. തര്‍ക്കത്തിന് പരിഹാരമായി ജനഹിതപ്പരിശോധന നടന്നുകൊണ്ടിരിക്കെ പാക്കിസ്ഥാന് കാശ്മീരിനെ ആക്രമിച്ച് കൂറേ ഭാഗങ്ങള് കയ്യടക്കി. ഇന്നും പാകിസ്ഥാന്റെ നിയന്ത്രണത്തിലിരിക്കുന്ന ആ ഭാഗത്തെയാണ് നാം പാക്കധീന കാശ്മീര് എന്ന് പറയുന്നത്. പാകിസ്ഥാന് അതിനെ ആസാദ് കാശ്മീര് എന്നും വിളിക്കുന്നു. രാജാവിന്റെ ആവശ്യപ്രകാരം ഇടപെട്ട ഇന്ത്യന് സൈന്യം കാശ്മീരിന്റെ ശേഷിച്ച ഭാഗം സംരക്ഷിക്കുന്നതില് വിജയിച്ചു. അവയെ ഇന്ത്യയോട് ലയിപ്പിക്കാന് രാജാവ് തീരുമാനിച്ചു. എങ്കിലും ജനഹിതപരിശോധനയിലൂടെയായിരിക്കും അന്തിമമായി തീരുമാനിക്കുകയെന്ന് സ്വതന്ത്ര ഇന്ത്യയുടെ പ്രഥമ ഗവര്‍ണര് ജനറലായിരുന്ന മൗണ്ട് ബാറ്റണ് ഉറപ്പുനല്‍കിയിരുന്നു.\n1948 ലും 49 ലും ഐക്യരാഷ്ട്രസഭ പാസാക്കിയ പ്രമേയങ്ങളിലും കാശ്മീര് പ്രശ്‌നപരിഹാരത്തിന് ഹിതപരിശോധനയാണ് നിര്‍ദ്ദേശിച്ചിരുന്നത്. ഇന്ത്യയും പാകിസ്ഥാനും ഈ രണ്ട് പ്രമേയങ്ങളും അംഗീകരിച്ചിട്ടുണ്ട്. ഇതുവരെയും ഹിതപരിശോധന നടക്കാത്തതുകൊണ്ടുതന്നെ കാശ്മീരില് ഒരു വിഭാഗം ജനത കാശ്മീരിന്റെ ലയനം ഒരു യാഥാര്‍ഥ്യമായി അംഗീകരിച്ചിട്ടില്ല. ഇതാര്‍ക്കും നിഷേധിക്കാനാവാത്ത സത്യമാണ്. അങ്ങനെ കാശ്മീരില് മുന്ന് രൂപത്തിലുള്ള ചിന്താഗതിക്കാര് രൂപപ്പെട്ടു. അതില് കാശ്മീരിന് സ്വാതന്ത്ര്യം വേണമെന്ന് വാദിക്കുന്നവരും, പാകിസ്ഥാനോട് ചേര്‍ക്കണമെന്ന് വാദിക്കുന്നവരുമുണ്ട്. അവരില് വിഘടനവാദമുയര്‍ത്തുന്ന സായുധ വിഭാഗത്തെയാണ് തീവ്രവാദി ഗ്രൂപ്പുകള് എന്നതുകൊണ്ട് സാധാരണയായി ഉദ്ദേശിക്കുന്നത്.\nഇന്ത്യന് ഭരണഘടനയനുസരിച്ച് കാശ്മീര് ഇന്ത്യയുടെ ഒരു സംസ്ഥാനമാണെങ്കിലും മറ്റുസംസ്ഥാനങ്ങള്‍ക്കില്ലാത്ത പ്രത്യേക പദവി അതിന് നല്‍കപ്പെട്ടിരിക്കുന്നു. കൂറേ കാലത്തേക്ക് കാശ്മീര് മുഖ്യമന്ത്രിയെ പ്രധാനമന്ത്രി എന്നാണ് വിളിച്ചിരുന്നത്. ഈ സവിശേഷ പശ്ചാതലമുള്ളതുകൊണ്ടുതന്നെയാണ്, കാശ്മീര് ജമാഅത്തെ ഇസ്‌ലാമി ഇന്ത്യന് ജമാഅത്തെ ഇസ്‌ലാമിയില്‍നിന്ന് വേറിട്ട് നില്‍ക്കാന് കാരണം. വിഭജനനാന്തരം ഇന്ത്യയിലവശേഷിച്ച ജമാഅത്തു പ്രവര്‍ത്തകര് മൗലാനാ അബുല്ലൈസ് ഇസ്ലാഹി നദ് വിയുടെ നേതൃത്വത്തില് ഇന്ത്യന് ജമാഅത്തെ ഇസ്‌ലാമി രൂപീകരിച്ച് പ്രവര്‍ത്തനമാരംഭിച്ചപ്പോള് കാശ്മീരില് കേണല് അബ്ബാസിയുടെ നേതൃത്വത്തില് ബാരാമുല്ല കേന്ദ്രമാക്കി സ്വതന്ത്രമായ ഒരു ജമാഅത്ത് രൂപീകരിക്കുകയാണുണ്ടായത്. കാശ്മീര് ജമാഅത്തെ ഇസ്‌ലാമി പലതവണ തെരഞ്ഞെടുപ്പില് മത്സരിക്കുകയും വിജയിക്കുകയും ചെയ്തിട്ടുണ്ട്. മൂന്നുതവണ കാശ്മീര് അസംബ്ലിയിലേക്ക് തെരഞ്ഞെടുക്കപ്പെട്ട അലി ഷാ ഗീലാനിയാണ് അന്ന് ജമാഅത്തിനെ യഥാര്‍ഥത്തില് നയിച്ചിരുന്നത്. നിയമസഭയിലെ പ്രതിപക്ഷ നേതാവ് കൂടിയായിരുന്നു അദ്ദേഹം.\nകാശ്മീരിനെ ഇന്ത്യയോട് ചേര്‍ത്തന നടപടിയെ കാശ്മീര് ജമാഅത്തെ ഇസ്‌ലാമി അംഗീകരിക്കാതെ വിഘടനവാദമുയര്‍ത്തുന്നതിനാല് ഇന്ത്യന് ഭരണകൂടത്തിന്റൈ നിയമ നടപടിക്ക് അതിന്റെ നേതാക്കളും പ്രവര്‍ത്തകരും വിധേയരായി വരുന്നു പലരും സുദീര്‍ഘകാലം ജയില് വാസമനുഭവിച്ചിട്ടുണ്ട്. ജനഹിത പരിശോധന നടപ്പിലാക്കണമെന്നും അതിലൂടെ കാശ്മീരിന്റെ ഭാഗധേയം നിര്‍ണയിക്കണമെന്നുമാണ് അവരുടെ മുഖ്യ ആവശ്യം. ഇതാണ് കാശ്മീര് ജമാഅത്തെ ഇസ്ലാമിയുടെ വേറിട്ട നിലനില്‍പ്പിന്റെ ന്യായം. വസ്തുത ഇതായിരിക്കെ തികച്ചും വേറിട്ട് രൂപത്തിലും സാഹചര്യത്തിലും പ്രവര്‍ത്തിക്കുന്ന ഇന്ത്യന് ജമാഅത്തെ ഇസ്‌ലാമിക്ക് ഈ വിഷയത്തില് എന്ത് ചെയ്യാന് കഴിയും. ഇത്തരം കാര്യത്തില് എന്ത് നിലപാട് സ്വീകരിക്കണമെന്നത് ആദര്‍ശവുമായി ബന്ധപ്പെട്ട വിഷയമല്ല. എന്നാല് അക്രമവും അനീതിയും ആദര്‍ശപരമായിതന്നെ വര്‍ജ്യമാണ്. കാശ്മീര് ജമാഅത്തോ പാകിസ്ഥാന് ജമാഅത്തോ അത്തരം പ്രവര്‍ത്തനത്തില് ഏര്‍പ്പെടുന്നുണ്ടെങ്കില് അവ ഖുര്‍ആന് വിരുദ്ധമാണ് എന്ന് പറയാന് രണ്ടാമതൊന്നാലോചിക്കേണ്ടതില്ല. മറ്റുകാര്യങ്ങളിലുള്ള അഭിപ്രായ വ്യത്യാസവും നയനിലപാടുകളും ഭരണഘടനക്കും നാട്ടിലെ നിയമ വ്യവസ്ഥക്കും യോജിക്കാത്തതാണെങ്കില് അതിന് നിയമനടപടി സ്വീകരിക്കാം. അത്രമാത്രമേ മനുഷ്യരെന്ന നിലക്ക് കഴിയൂ. കാഷ്മീരിനെ കുറിച്ച് ചിലത് കൂടി പറയാനുണ്ട്.\nഇനി ഒരാള്‍ക്ക് ചോദിക്കാം എന്തുകൊണ്ട് ജമാഅത്തെ ഇസ്‌ലാമി ഹിന്ദിന് കാശ്മീരില് ഘടകം രൂപീകരിച്ച് പ്രവര്‍ത്തനം വ്യാപിച്ചുകൂടാ. ഒരു നാട്ടിലെ ആളുകള് സ്വയം മനസ്സിലാക്കി മുന്നോട്ട് വന്നാലല്ലാതെ അടിച്ചേല്‍പിക്കാന് കഴിയുന്ന ഒന്നല്ല സംഘടനാ പ്രവര്‍ത്തനം. എന്റെ നാട്ടില് ജമാഅത്ത് പ്രവര്‍ത്തനം തുടങ്ങിയിട്ട് ഏതാനും വര്‍ഷമേ ആയിട്ടുള്ളൂ. ജമാഅത്തിന്റെ പ്രവര്‍ത്തനം ആരംഭിക്കാത്ത ജില്ലകള് ഇന്ത്യയില് ഉണ്ടാവാം. അവിടെയൊന്നും പ്രവര്‍ത്തനം വ്യാപിപിക്കാന് സംഘടന വിചാരിച്ചത് കൊണ്ട മാത്രം കാര്യമില്ല. കമ്മ്യൂണിസ്റ്റ് പ്രസ്ഥാനത്തിന് കേരളവും ബംഗാളും മാത്രം മതി എന്ന് തീരുമാനിച്ചത് കൊണ്ടാണോ മറ്റു സംസ്ഥാനങ്ങളില് പ്രവര്‍ത്തിക്കാത്തത്. ചില കാര്യങ്ങള് ന്യായമാണെങ്കിലും യാഥാര്‍ഥ്യം ഉള്‍കൊള്ളുക എന്ന ഒരു വശമുണ്ട്. ആ നിലക്ക് കാശ്മീര് പ്രശ്‌നത്തിന് സമാധാനപരമായ ഒരു പരിഹാരം എന്നതാണ് ഇന്ത്യന് ജമാഅത്തെ ഇസ്‌ലാമി ആത്മാര്‍ഥമായിത്തന്നെ ആഗ്രഹിക്കുന്നത്.\nകാര്യം ഇങ്ങനയൊക്കെ ആയിരിക്കെ. കാശ്മീര് ജമാഅത്തെ ഇസ്്‌ലാമിയ പരിചയപ്പെടുത്തുമ്പോള് ഇക്കാര്യങ്ങളൊക്കെ മറച്ചു വെക്കണോ അതോ മനസ്സിലാക്കിയത് പറയണോ. അതില് കാശ്മീര് ജമാഅത്തിന്റെ നിലപാട് ഇന്ത്യന് ജമാഅത്തെ ഇസ്ലാമിയുടെ നിലപാടില്‍നിന്ന് ഭിന്നമായതിനാല് അത് പറയാന് പാടില്ലെന്ന് തീരുമാനം എന്ത് മാത്രം നീതിയാണ്. അതുകൊണ്ടാണ് അമ്പതാം വാര്‍ഷികപതിപ്പില് അതിനെക്കുറിച്ച് പറഞ്ഞപ്പോള് ഞാന് മുകളില് നല്‍കിയ ഒട്ടേറെ കാര്യം പരാമര്‍ശിച്ച ശേഷം ഇങ്ങനെ പറഞ്ഞത്. 50 വര്‍ഷത്തിനിടെ ജമാഅത്ത നേടിയ സ്വാധീനം ഒന്ന് കനത്തില്‍തന്നെ അവതരിപ്പിക്കാം എന്ന് ചിന്തിച്ചത് കൊണ്ടാകും ലേഖകന് ഇങ്ങനെ പറഞ്ഞു:\n'താഴ്`വരയില് തീവ്രവാദിപ്രവര്‍ത്തനം ശക്തിപ്പെട്ടതിന് ശേഷം ജമാഅത്തെ ഇസ്‌ലാമിയുടെ സ്വാധീനം വര്‍ധിച്ചിട്ടുള്ളതായി പറയപ്പെടുന്നു. താഴ്`വരയില് ഏറ്റവും ശക്തമായ തീവ്രവാദി ഗ്രൂപ്പുകളിലൊന്നായ ഹിസ്ബുല് മുജാഹിദീന്, ജമാഅത്തെ ഇസ്ലാമി അനുകൂല ഗ്രൂപ്പാണ്. ഇതിനു പുറമെ അല്ലാഹ് ടൈഗേഴ്‌സ് എന്ന ഒരു സംഘത്തിനും ജമാഅത്ത് രൂപം നല്‍കിയിട്ടുണ്ട്. ജനങ്ങളില് ഇസ്ലാമിക ചൈതന്യം വളര്‍ത്തുകയും നിലനിര്‍ത്തുകയുമാണ് ഈ സംഘത്തിന്റെ മുഖ്യമായ പ്രവര്‍ത്തനമെന്ന് പറയപ്പെടുന്നു.\nവിവിധ തീവ്രവാദി ഗ്രൂപ്പുകളെ ഏകോപിക്കുന്നതിലും ജമാഅത്തിന്റെ പങ്ക് പ്രധാനമാണ്. രാഷ്ട്രീയ മേഖലയില് പതിമൂന്ന് സംഘടനകള് ചേര്‍ന്ന തഹ്രീകെ ഹുര്‍രിയത്തെ കാശ്മീര് (കാശ്മീര് സ്വാതന്ത്ര്യ പ്രസ്ഥാനം) എന്ന പേരില് ഒരു മുന്നണിക്ക് രൂപം കൊടുത്തിട്ടുണ്ട്. ഈ ഗ്രുപിലെ ഏറ്റവും വലിയ സംഘടന ജമാഅത്താണ്.....' (ജ.ഇ. അമ്പതാം വാര്‍ഷിക പതിപ്പ് പേജ് 145)\nഇവിടെ ലേഖകന് അദ്ദേഹത്തിന് ലഭ്യമായ ചില വിവരങ്ങള് മുന്നില് വെച്ച് പറയുന്ന വാചകങ്ങള് പ്രത്യേകം ശ്രദ്ധേയമാണ്. അതുകൊണ്ടുതന്നെയാണ് വിമര്‍ശകര് അതുദ്ധരിച്ചപ്പോള് ആ വാക്ക് വിട്ടുകളഞ്ഞതും. 'പറയപ്പെടുന്നു' എന്ന പ്രയോഗവും കറുപ്പിച്ച് നല്കിയതും വിമര്‍ശകരുടെ ഉദ്ധരണികളില് കാണാതിരിക്കുന്നത് ബോധപൂര്‍വമാണ് എന്ന് ഞാന് കരുതുന്നു.\nലേഖകന് പറഞ്ഞ കാര്യം ഒന്നുകില് കാശ്മീര് ജമാഅത്തെ ഇസ്‌ലാമിയെക്കുറിച്ച് ശരിയായിരിക്കും. അങ്ങനെയെങ്കില് ലേഖകന് ആക്ഷേപാര്‍ഹനല്ല. ഇനി തെറ്റാണെങ്കില് അത് തിരുത്താന് പ്രബോധനം തയ്യാറാകാത്ത പക്ഷം മാത്രമേ ആ പരാമര്‍ശം പ്രശ്‌നമാക്കേണ്ടതുള്ളൂ. ശ്രീജിത്തിന്റെ പരമാര്‍ശങ്ങള്‍ക്ക് മറുപടി കമന്റ് ബോക്‌സില് ആവശ്യമെങ്കില് നല്‍കാം. എതായാലും യുക്തിവാദികള്‍ക്കും ജമാഅത്ത് വിമര്‍ശകര്‍ക്കും ആര്‍ത്തുല്ലസിക്കാന് മാത്രം ഇതില് എന്താണുള്ളത് എന്ന് അവര് തന്നെ വ്യക്തമാക്കും എന്ന് കരുതുന്നു.\nPosted in: കമ്മ്യൂണിസം,തീവ്രവാദം,ലേഖനം\nshahir chennamangallur പറഞ്ഞു...\n4:53 PM, സെപ്റ്റംബർ 23, 2010\nലതീഫ്, കാശ്മീര് എന്നത് എന്താണെന്നറിയാതെ സുശീലിന്റെ ലേഖനം (മുന്‍പ് ഇതു നിരീക്ഷകന്റെ ബ്ലോഗില് വന്നതാണ്)വായിച്ചാല് ആരും ഒന്ന് ഞെട്ടും.പ്രബോധനത്തില് അങിനെ ഒന്നുണ്ടാവാന് സാദ്ധ്യതയില്ലെന്നാണ് ഞാന് പോലും കരുതിയത്. അമ്പതാം വര്‍ഷിക പതിപ്പ് അന്വേഷിച്ച് കിട്ടിയില്ല.സംശയം തീര്‍ത്ത് തന്നതിനു നന്ദി. കാശ്മീര് ജമാ‍അത്തെ ഇസ്ലാമി എന്ന ടൈറ്റിലിനു തഴെയാണ് മേല് ലേഖനം ഇവര് എഴുതിയിരുന്നെങ്കില് ഇത്രമാത്രം സംശയം വരില്ലായിരുന്നു. ശ്രീജിത് ആവശ്യപ്പെട്ടമാതിരി അതിന്റെ തനി പകര്‍പ്പ് ഇവിടെ നല്‍കിയാല് നന്നായിരുന്നു.\n9:03 PM, സെപ്റ്റംബർ 23, 2010\nസ്‌കാന് ചെയ്ത ഭാഗം പോസ്റ്റില് നല്‍കിയിട്ടുണ്ട്. സുശീലോ അദ്ദേഹത്തെ പോലുള്ളവരോ ജമാഅത്തിനെതിരെ എന്ത് കേട്ടാലും അത് അപ്പടി വിശ്വസിക്കുകയും പ്രചരിപ്പിക്കാന് ചാടി ഇറങ്ങുകയും ചെയ്യും. ദൈവത്തെ സ്വന്തം കണ്ണുകൊണ്ട് കാണുകയോ സ്പര്‍ശിക്കുകയോ ചെയ്യാന് കഴിഞ്ഞാല് മാത്രമേ വിശ്വസിക്കുകയുള്ളൂ (പിന്നെ വിശ്വസിക്കേണ്ടതുണ്ടോ എന്നത് വേറെ കാര്യം) എന്ന് പറയുന്നവരും വിശ്വസ്തന് എന്ന പേര് ശത്രുക്കള് പോലും നല്‍കി വിളിച്ച മുഹമ്മദ് നബി താന് ദൈവദൂതനാണെന്ന് പറഞ്ഞാല് അതംഗീകരിക്കാത്തവരും തന്നെയാണ്. അല്‍പം ശ്രമിച്ചാല് ലഭ്യമാകുന്ന തെളിവുകള് പോലും നോക്കാതെ പരിഹാസ്യമാകാന് മാത്രമായി ചാടിപ്പുറപ്പെടുന്നത്.\nയുക്തിവാദികള് നല്‍കുന്ന ഉദ്ധരണികളില് അഭിപ്രായം പറയുന്നത് സൂക്ഷിച്ച് വേണമെന്ന പാഠവും ഇതിലുണ്ട്. ലഭ്യമായ ഇതില് പോലും കൃത്രിമം കാണിച്ചാണ് ഉദ്ധരിച്ചത് എന്ന് അത് വായിക്കുമ്പോള് വ്യക്തമാകും. കാര്യമായ മാറ്റം ഇല്ലെങ്കില് പോലും താങ്കള് പരാമര്‍ശിച്ചപ്പോലെ കേള്‍ക്കുന്നവരെ കൂറേകൂടി ഞെട്ടിക്കാന് ചില പദങ്ങളും വരികളും വിട്ടിട്ടുണ്ട്. പിന്നെയല്ലേ മലയാളത്തില് പ്രസിദ്ധീകരിച്ചിട്ടില്ലെന്നും പറഞ്ഞ് ഉറുദുവില്‍നിന്നായി നല്‍കുന്ന ഉദ്ധരണികളുടെ കാര്യം. ഇനി മലയാളത്തില് പരിഭാഷപ്പെടുത്തിയ പുസ്തകത്തില്‍നിന്നും ഉദ്ധരിക്കാതെ ഉറുദുവില്‍നിന്നാണെന്ന് പറഞ്ഞ് ഉദ്ധരിക്കാറുണ്ട്. എന്നിട്ട് കൂടെ ഒരു അടിക്കുറിപ്പും ഉണ്ടാവും മലയാളത്തില് മയപ്പെടുത്തിയാണ് നല്‍കിയിരിക്കുന്നത് എന്ന്. അതൊക്കെ വായിച്ച് മസില് പിടിച്ച് നടക്കുന്ന ശ്രീജിത്തിനെ പോലുള്ള പാവങ്ങളെ കാണുമ്പോഴാണ് സങ്കടം തോന്നുന്നത്.\nശ്രീജിത്ത് പറയുന്നത് സുശീലിനോടാണ്. അദ്ദേഹമുണ്ടോ അത് കണ്ടിട്ട്. അതുപോലും ശ്രീജിത്തിനറിയില്ല. :(\n9:45 PM, സെപ്റ്റംബർ 23, 2010\nദൈവത്തെ സ്വന്തം കണ്ണുകൊണ്ട് കാണുകയോ സ്പര്‍ശിക്കുകയോ ചെയ്യാന് കഴിഞ്ഞാല് മാത്രമേ വിശ്വസിക്കുകയുള്ളൂ (പിന്നെ വിശ്വസിക്കേണ്ടതുണ്ടോ എന്നത് വേറെ കാര്യം) എന്ന് പറയുന്നവരും വിശ്വസ്തന് എന്ന പേര് ശത്രുക്കള് പോലും നല്‍കി വിളിച്ച മുഹമ്മദ് നബി താന് ദൈവദൂതനാണെന്ന് പറഞ്ഞാല് അതംഗീകരിക്കാത്തവരും തന്നെയാണ്. അല്‍പം ശ്രമിച്ചാല് ലഭ്യമാകുന്ന തെളിവുകള് പോലും നോക്കാതെ പരിഹാസ്യമാകാന് മാത്രമായി ചാടിപ്പുറപ്പെടുന്നത്.\nഅതെ വളരെ ശരിയാണ്\nഎല്ലാ കാര്യവും വ്യക്തമായ തെളിവുകള് ഉണ്ടെങ്കിലേ വിശ്വസിക്കാവൂ/സ്വീകരിക്കാവൂ എന്നു പറയുകയും തങ്ങള് സ്വതന്ത്രമായി ചിന്തിക്കുന്നവരാണെന്ന് വാതോരാതെ വാദിക്കുകയും ചെയ്യുന്ന യുക്തിവാദി സുഹൃത്തുക്കള്‍ക്ക് തങ്ങള് മുന് വിധിയോടെ തലയിലാക്കിവെച്ച വിഷയത്തില് അന്ധമായ പ്രസ്ഥാവനകളിക്കാന് യാതൊരു തരത്തിലുള്ള ചിന്തയോ അന്വേഷണമോ ആവശ്യമായി വരുന്നില്ല എന്നത് യുക്തിയെ തന്നെ കൊഞ്ഞനം കുത്തുന്നതാണ്. ഇവര് കാര്യങ്ങള് നേരാം വണ്ണം അന്വേഷിച്ചും ചിന്തിച്ചും മനസ്സിലാക്കിയിരുന്നെങ്കില് എന്നാശിച്ചു പോവുകയാണ്.\n5:42 PM, സെപ്റ്റംബർ 24, 2010\nഅഭിപ്രായം പറഞ്ഞ ശാഹിര് ചേന്ദമംഗല്ലൂര്, ബിച്ചു, ചിന്തകന് എന്നിവര്‍ക്ക് നന്ദി.\n7:36 PM, സെപ്റ്റംബർ 24, 2010\nസുശീല് കുമാര് പറഞ്ഞു...\nഈ പോസ്റ്റില് ചര്‍ച്ചയില് പങ്കെടുത്ത സുഹൃത്തുക്കളുടെ ആവശ്യപ്രകാരം ജമാ അത്തെ ഇസ്ലാമി അമ്പതാം വാര്‍ഷികപ്പതിപ്പായ പ്രബോധനം വാരികയില് (1992 ഫെബ്രുവരി) വന്ന ലേഖനത്തിന്റെ കോപ്പിയെടുത്ത് പൊസ്റ്റ് ചെയ്തിട്ടുണ്ട്. ഈ ലേഖനം കാശ്മീര് ജമാ അത്തെ ഇസ്ലാമിയുടെ പ്രവര്‍ത്തനങ്ങളില് ആവേശം മൂത്ത് എഴുതിയതാണ് എന്നാണ് എനിക്ക് മനസ്സിലാകുന്നത്. സി കെ ലത്തീഫ് പലവട്ടം മുന്‍കൂര് ജാമ്യമെടുത്തുകൊണ്ടിരുന്നതിന്റെ ഗുട്ടന്‍സ് ഇപ്പോഴാണ് പിടികിട്ടിയത്. പ്രബോധനം വെബ് സൈറ്റില് അന്‍പതാം വാര്‍ഷികപ്പതിപ്പില് ഈ ലേഖനം തിരഞ്ഞിട്ട് കാണുന്നില്ല. ലേഖനത്തില് കുഴപ്പമൊന്നുമില്ലെങ്കില് ആ വെബിന്റെ ലിങ്ക് കൊടുക്കുന്നതിനുപകരം എടുത്തൊഴിവാക്കിയത് എന്തിനാണെന്ന് സികെ ലത്തീഫിന് പറയാന് കഴിയുമെന്ന് തോന്നുന്നു.\n9:22 PM, സെപ്റ്റംബർ 24, 2010\nകേരളത്തിലെ ജമാ അത്തെ ഇസ്ലാമിയുടെ അതേ പ്രത്യയശാസ്ത്രം തന്നെയാണല്ലോ കാശ്മീരിലെയും, പാകിസ്ഥാനിലെയും, ബങ്ക്ലാദേശിലെയും ജമാ അത്തെ ഇസ്ലാമിയെ നയിക്കുന്നത്? മൗദൂദിസം തന്നെയല്ലേ അവരെയും തീവ്രവാദി പ്രവര്‍ത്തനത്തിന്റെ പ്രചോദനം? അത് സമ്മതിക്കാന് എന്താണ് പ്രയാസം ലത്തീഫ്?\n9:31 PM, സെപ്റ്റംബർ 24, 2010\nജമാഅത്തിന് എന്തെല്ലാമോ കുഴപ്പമുണ്ടെന്നും വല്ലാതെ പ്രയാസപ്പെടുന്നുവെന്നുമൊക്കെ സുശീല് തെറ്റിദ്ധരിക്കുന്നത് കൊണ്ടാണ്. ഈ വിധം പറയുന്നത്. ഇതേ വിധം ചിന്തിക്കുന്ന ഇതര മതസംഘടനകളും ഇങ്ങനെത്തന്നെയാണ് ഓരോ ആരോപണങ്ങളുന്നയിക്കുന്നത്.\nജമാഅത്തെ ഇസ്‌ലാമി അമ്പതാം വാര്‍ഷിക പതിപ്പ് ജമാഅത്തെ ഇസ്‌ലാമിയുടെ ഇത് വരെയുള്ള ചരിത്രവും വളര്‍ചയും പരിചയപ്പെടുത്തുന്നതാണ്. അതുകൊണ്ട് അവയില് ജമാഅത്തെ ഇസ്‌ലാമി എന്ന പേരില് പ്രവര്‍ത്തിക്കുന്ന സംഘടനകളായ പാകിസ്ഥാന്, ബംഗ്ലാദേശ്, ശ്രീലങ്ക, കാശ്മീര് എന്നിവിടങ്ങളിലെ ജമാഅത്തെ ഇസ്്‌ലാമിയെക്കൂടിയുള്ള വിവരണം ഉള്‍കൊള്ളിച്ചിരുന്നു. 1982 ല് പുറത്തിറക്കിയ അതൊക്കെ അതേ രൂപത്തില് നെറ്റില് നല്‍കുന്നതില് കാര്യമില്ല എന്നതിനാല് പൊതുസ്വഭാവമുള്ള ലേഖനങ്ങളാണ് ഓണ്‍ലൈനില് നല്‍കിയിരിക്കുന്നത്. അതില് ഇതര ജമാഅത്തുകളെക്കുറിച്ചുള്ളവയും. അതുവരെയുള്ള കണക്കുകളും മറ്റും ചേര്‍ത്തുള്ള പ്രസക്തമല്ലാത്ത ലേഖനങ്ങളും ഒഴിവാക്കിയിരിക്കുന്നു. ഏതായാലും പ്രസ്തുത പതിപ്പുതന്നെ കൈവശപ്പെടുത്തിയിരിക്കുന്നു താങ്കള് എന്ന് കരുതട്ടേ. അവയൊക്കെ സൂക്ഷമായി വായിച്ചു നോക്കുക. അല്‍പം നിലവാരത്തില് ആരോപണങ്ങള് ഉന്നയിക്കുക.\nഅതോടൊപ്പം വ്യക്തികള് എഴുതുന്ന ലേഖനങ്ങളില് അബദ്ധവും പാകപിഴവുകളുമൊക്കെ സംഭവിക്കാം. ഒരു പ്രസ്ഥാനമാകുമ്പോള് കാലികമായി തീരുമാനങ്ങളില് മാറ്റം വരുത്താം. പഴയ നിലപാടുകള് ശരിയല്ലെന്ന് തോന്നുന്നുമ്പോള് പുനപരിശോധിച്ചുവെന്നുവരാം. ഇതൊന്നും പാടില്ലെന്നും പണ്ട് പറഞ്ഞതില് തന്നെ ഉറച്ച് നിന്ന് സ്വയം തകരണമെന്നും വിമര്‍ശകര്‍ക്ക് ആഗ്രഹിക്കാമെങ്കിലും ജമാഅത്ത് അത് നടപ്പിലാക്കണം എന്ന് വാശിപിടിക്കരുത്.\n9:58 PM, സെപ്റ്റംബർ 24, 2010\nപ്രബോധനം വാര്‍ഷികപതിപ്പില് കാശ്മീരിനെക്കുറിച്ച് ആ ലേഖനം എഴുതിയ മുന്നൂരുമായി ഞാന് ബന്ധപ്പെട്ടു. ലേഖനത്തിലെ പരാമര്‍ശങ്ങളുടെ സ്രോതസുകളെക്കുറിച്ചും മറ്റും അന്വേഷിച്ചു. തനിക്ക് ലഭ്യമായ പത്ര വാര്‍ത്തകളും പുസ്തകങ്ങളും വെച്ചാണ് അവ രചിച്ചിട്ടുള്ളതെന്നും. തീവ്രവാദം എന്നത് കൊണ്ട് ജനങ്ങളെ ബോംബ് വെച്ച് തകര്‍ക്കുന്നതാണ് ഇന്ന് മീഡിയ നമ്മുക്ക് പറഞ്ഞുതരുന്ന തീവ്രവാദം. അന്നദ്ദേഹം ഉദ്ദേശിച്ചത് കാശ്മീര് പ്രശ്‌നത്തില് ഇന്ത്യയുടെ നിലപാട് അംഗീകരിക്കാതെ സായുധമാര്ഗം പിന്തുടര്ന്നവരെയാണ് എന്നാണ്. നിങ്ങള്‍ക്ക് അത് തള്ളിക്കളയാം.\nപിന്നെ ഞാന് എവിടെയാണ് മുന്‍കൂര് ജാമ്യമെടുത്തതായി താങ്കള് കണ്ടത്. ആവേശം കേറി, എന്നും അഭിമാനപൂര്‍വം പറഞ്ഞു എന്നൊക്കെ വരുത്തി ആരോപണമുന്നയിക്കേണ്ടി വരുന്നതിലെ ഒരു ഗതികേട് മനസ്സിലാക്കാന് കഴിയുന്നുണ്ട്.\nപിന്നെ ജമാഅത്തിന്റെ പ്രചോദനം മൗദൂദിസമല്ല. വിശുദ്ധഖുര്‍ആനും പ്രവാചക ചര്യയുമാണ് അതിന്റെ അടിസ്ഥാനവും പ്രചോദനവും. പൂര്‍വ സൂരികള് നല്‍കാത്ത ഒരു വ്യാഖ്യാനവും മൗദൂദി നല്‍കിയിട്ടില്ല. അദ്ദേഹം അത് യുക്തിഭദ്രമായി വിശദീകരിച്ചിട്ടുണ്ട് എന്നത് ശരിയാണ്.\nഅല്‍പമെങ്കിലും നീതിബോധമുണ്ടെങ്കില് സുശീല് കാര്യങ്ങളൊക്കെ ചൊവ്വെ ഒന്ന് മനസ്സിലാക്കാന് ശ്രമിക്കൂ എന്നിട്ട് വിമര്‍ശനങ്ങളുന്നയിക്കൂ.\n10:43 PM, സെപ്റ്റംബർ 24, 2010\nഉദ്ധരണി ശരിയായവിധം ലഭിച്ചിരിക്കെ വീണ്ടും വാക്കുകളും വാചകങ്ങളും വെട്ടിമാറ്റിയ ഉദ്ധരണി ഉപയോഗിച്ചത് ശരിയായില്ല. നേര്‍ക്ക് നേരെ പറഞ്ഞാല് തന്നെ നിങ്ങളുദ്ദേശിച്ചവിധം പാമരന്‍മാരെ തെറ്റിദ്ധരിപ്പിക്കാന് കഴിയും എന്നിരിക്കെ പ്രത്യേകിച്ചും. അതിനാല് ശരിയായ ഉദ്ധരണി ഉപയോഗിച്ച് ലിങ്ക് നല്‍കുക. അത് നീക്കം ചെയ്തിരിക്കുന്നു.\n10:47 PM, സെപ്റ്റംബർ 24, 2010\nSIO MUKKAM പറഞ്ഞു...\nവളെരെ നല്ല മറുപടി എക്കാലത്തേയും പോലെ ജമാഅത്ത് വിമര്‍ശകര്‍ക്ക് ഇന്നും ഒരു മാറ്റവും ഇല്ല ഞാന് പിടിച്ച മുയലിന് മൂന്ന് ചെവി മാത്രമല്ല നാല് കണ്ണും അഞ്ച് കാലും .........ഉണ്ട്\n3:45 PM, സെപ്റ്റംബർ 29, 2010\n(ഒരു പ്രസ്ഥാനമാകുമ്പോള് കാലികമായി തീരുമാനങ്ങളില് മാറ്റം വരുത്താം. പഴയ ""നിലപാടുകള് ശരിയല്ലെന്ന് തോന്നുമ്പോള്"" പുനപരിശോധിച്ചുവെന്നുവരാം.) ഇത് ഒരുപാടു ചോദ്യങ്ങള്‍ക്കുള്ള ഉത്തരമാണ് ലത്തീഫ്. ഇതു തുറന്നു പറയാനുള്ള ആര്‍ജ്ജവം കാണിച്ചാല് മതി. ഒരു പാടു സംവാദങ്ങള് ഒഴിവാക്കാം.\nതാങ്കളുടെ ലേഖനം കാര്യങ്ങള്‍ക്ക് കുറേക്കൂടെ വ്യക്തത നല്‍കുന്നു.\n11:18 AM, സെപ്റ്റംബർ 30, 2010\nപ്രശ്‌നമതല്ല അക്ബര്, നിങ്ങളുടെ നേരത്തെയുള്ള തീരുമാനം ഇതായിരുന്നെന്നും ഇപ്പോള് ഇങ്ങനെ മാറ്റി എന്നത് നിങ്ങളംഗീകരിക്കുയും തുറന്ന് പറയുകയും വേണമെന്ന് ജമാഅത്തിനോട് ചിലര് ആവശ്യപ്പെടുന്നു. രണ്ടിലും പകുതി സത്യമേ കാണൂ. അത്തരം ഒരവസ്ഥയില് ഞങ്ങള് ആദ്യം പറഞ്ഞത് ഇതാണെന്നും ഇപ്പോള് നിങ്ങള് മാറ്റി എന്ന് പറയുന്നതിന്റെ അവസ്ഥ ഇതാണെന്നും പറയാന് അവര് നിര്‍ബന്ധിതരാകുന്നുണ്ട് എന്ന് എനിക്ക് തോന്നുന്നു.\nഅത്, ഇത് എന്ന് പറഞ്ഞ് കമന്റ് കുറച്ച് അവ്യക്തമായിട്ടുണ്ടെങ്കില് ക്ഷമ ചോദിക്കുന്നു.\n1:08 PM, സെപ്റ്റംബർ 30, 2010\n11:31 PM, ഏപ്രിൽ 09, 2011\nആര്.എസ്സ്. എസ്സും ബജ്‌റംഗദള് തുടങ്ങിയ സായുധ തീവ്രാദിഗ്രൂപ്പുകളുമായി ജമാഅത്തെ ഇസ്ലാമിയെ ചേര്‍ത്ത് പറഞ്ഞതിലൂടെ ഒരര്‍ഥത്തില് അക്രമത്തെ വെള്ളപൂശുകയാണ് ഹസ്സന് ചെയ്യുന്നത്. ഏതായാലും ഇവരെക്കാള് മെച്ചം പിണറായി തന്നെ എന്ന് തോന്നിപ്പോകുന്നു.\nThat is their real intention...\n8:47 PM, ജൂൺ 19, 2011\nABDUL LATHEEF.AP പറഞ്ഞു...\nനല്ല ലേഘനം .... അഭിനന്ദനങള്\n2:53 PM, ഒക്‌ടോബർ 13, 2011\nഅത് കേവലം ഒരു രാഷ്ട്രീയ സംഘടനയോ ആരാധനാപരമായ ആത്മീയതയിലൂന്നിയ കേവല മതസംഘടനയോ അല്ല. എവിടെയായിരുന്നാലും അതിന്റെ ആദര്‍ശം പൊതുവാണ്. ഈ അടിസ്ഥാനമാണ് ഇന്ത്യാ-പാക്-ബംഗ്ലാദേശ്-ശ്രീലങ്ക എന്നിവിടങ്ങളിലുള്ള മുഴുവന് ജമാഅത്തെ ഇസ്ലാമിയെയും ബന്ധിപ്പിക്കുന്ന കണ്ണി. ഇവിടങ്ങളിലെ രാഷ്ട്രീയ അവസ്ഥകള് വ്യത്യസ്ഥമായതുകൊണ്ട് പ്രവര്‍ത്തന ശൈലിയും വ്യത്യസ്ഥമായിരിക്കും.............///////////////////........................................അപ്പോള് കേരളത്തില് സമാധാനപരമായ (!!!) പ്രവര്‍ത്തനം .....കാശ്മീരില് തുറന്ന തീവ്രവാദം എന്നാണോ ?\n11:06 AM, മേയ് 19, 2012\nഅബൂമിയാന് ഉന്നയിച്ച ചോദ്യം ഒറ്റനോട്ടത്തില് പ്രസക്തമാണ് എന്ന് തോന്നും, പ്രത്യേകിച്ച് ഇന്ത്യയുടെയും ഇപ്പോള് ഇന്ത്യയുടെ ഭാഗമായിനിലകൊള്ളുന്ന കാശ്മീറിന്റെയും ചരിത്രം അവഗണിച്ചാല് . നമ്മുടെ വിശകലനങ്ങള്‍ക്ക് സ്ഥലകാലങ്ങളുടെ പരിമിതിയുണ്ട് എന്നതും പരിഗണിക്കേണ്ടതാണ്. ഒരു കാലത്തെ തീവ്രവാദം മറ്റൊരു കാലത്തെ സ്വാതന്ത്ര്യപോരാട്ടമാണ്. ഒരു രാജ്യത്തെ താല്‍പര്യങ്ങളെ സംരക്ഷിക്കാനുള്ള പദ്ധതികള് മറ്റൊരു രാജ്യത്തില് ദേശദ്രോഹമാണ്. ചിലപ്പോള് സായുധപോരാട്ടത്തില് പങ്കെടുക്കുന്നത് ഭീകരവാദമാണെങ്കില് പിന്നീട് അതേ ഭീകരവാദമാണ് മഹത്തായ സ്വതന്ത്ര്യസമര പോരാട്ടമായി വിലയിരുത്തപ്പെടുന്നത്. കിഴക്കന് പാകിസ്ഥാന് എന്ന പേരിലറിയപ്പെട്ടിരുന്ന ബംഗ്ലാദേശ് പാകിസ്ഥാനില്‍നിന്ന് വേര്‍പ്പെടുത്താനുള്ള ശ്രമത്തിന് എതിര് നിന്ന കാരണത്താല് ഇന്നും ബംഗ്ലാദേശില് ജമാഅത്തെ ഇസ്ലാമി സ്വാതന്ത്ര്യസമരത്തെ തുരങ്കം വെച്ചവര് എന്ന പഴികേള്‍ക്കേണ്ടി വരാറുണ്ട് എന്നെവിയോ വായിച്ചതോര്‍ക്കുന്നു. ഇതൊക്കെ വസ്തുതകളാണ്.\nജമാഅത്തെ ഇസ്ലാമി ചില മൂല്യങ്ങളില് വിശ്വസിക്കുന്നു. നിരപരാധികളെ ബോംബിട്ട് കൊല്ലുന്നതോ പതിയിരുന്നാക്രമിക്കുന്നതോ വ്യവസ്ഥാപിതമായ ഒരു രാജ്യത്ത് നിയമം കയ്യിലെടുക്കുന്നതോ കടുത്ത തെറ്റായിതന്നെ വിലയിരുത്തും എന്ന് ഞാന് ഉറച്ച് വിശ്വസിക്കുന്നു. ഞാന് ഒരു വ്യക്തിമാത്രമായതിനാല് എനിക്ക് അപ്രകാരം ശുഭപ്രതീക്ഷ പുലര്‍ത്താനെ സാധിക്കൂ. അത്തരം ഒരു കണ്ടീഷനില് മാത്രമേ എന്റെ സഹകരണം ആ സംഘടനക്കുണ്ടാകൂ. ഞാനറിഞ്ഞിടത്തോളം ജമാഅത് കാരൊക്കെ അങ്ങനെ തന്നെ കരുതുന്നവരാണ്. തെറ്റായാലും ശരിയായാലും എന്റെ ദേശം, എന്റെ സംഘടന എന്ന കാഴ്ചപ്പാട് ജമാഅത്തിലാര്‍ക്കും ഇല്ല.\nഅതുകൊണ്ട് തന്നെ നമുക്കിന്ന് തീവ്രവാദം എന്ന് വിവക്ഷിക്കാവുന്ന കാശ്മീര് ജമാഅത്തിന്റെ നിലപാട് കേരളത്തില് നിന്നും ജമാഅത്ത് എടുക്കും എന്ന് ആ സംഘടനയിലെ ജമാഅത്തുകാര് പ്രതീക്ഷിക്കുന്നില്ല. മറ്റുള്ളവര് മറിച്ച് ഭയപ്പെടുന്നുണ്ടെങ്കില് അത് അവരുടെ കാര്യം.\nഎന്തുകൊണ്ട് കാശ്മീര് ജമാഅത്തിന് വേറിട്ട ഒരു ചിന്ത എന്നതിന് കാരണം ഞാന് പോസ്റ്റില് സൂചിപ്പിച്ചിട്ടുണ്ട്. ചുരുക്കത്തില് അവര് നടത്തുന്നത് തീവ്രവാദമാണ് എന്ന് അവര് അംഗീകരിച്ചുകൊണ്ടല്ല. അവരുടെ കാഴ്ചപ്പാടില് അത് സ്വാതന്ത്ര്യ പോരാട്ടമോ അതിലുപരി മറ്റെന്തൊക്കെയോ ആണ്. ഗവണ്‍മെന്റിന്റെ കാഴ്ചപ്പാടനുസരിച്ച് ഇക്കാര്യത്തിലുള്ള നിലപാട് അവര്‍ക്കും സ്വീകരിക്കാം. പക്ഷെ ആ പേരില് തികച്ചും വ്യതിരിക്തമായ ചുറ്റുപാടിലും നയനിലപാടിലും നിലനില്‍ക്കുന്ന ജമാഅത്തെ ഇസ്ലാമി ഹിന്ദിനെ സംശയിക്കുന്നതിലും അതിനെ ക്രൂശിക്കുന്നതിലും ഒരു അര്‍ഥവുമില്ല.\nമാവോയിസ്റ്റുകളുടെ തീവ്രവാദപ്രവര്‍ത്തനങ്ങളില് കേരളത്തിലെ മാര്‍കിസ്റ്റ് പാര്‍ട്ടിക്ക് ഉത്തരവാദിത്തം ഉണ്ടോ?. ലോകത്തെങ്ങും ചില സലഫി സംഘടനകളുടെ ഭീകരവാദ പ്രവര്‍ത്തനങ്ങളില് കേരള നദ് വത്തുല് മുജാഹിദീന് വല്ല പങ്കും ഉണ്ടോ?. ചുരുക്കത്തില് അത്രപോലും ന്യയമില്ല ഈ ആരോപണത്തില് എന്നതാണ് വസ്തുത.\n11:52 AM, മേയ് 19, 2012\nകേരളത്തില് ജമാഅത്തെ ഇസ്ലാമിയെ തീവ്രവാദത്തിന്റെ പേരില് വിമര്‍ശിക്കുന്നവര്‍ക്കൊന്നും അതിനുള്ള ധാര്‍മികമായ അവകാശം ഒട്ടുമില്ല എന്ന വസ്തുതയും ഓര്‍മിക്കേണ്ടതുണ്ട്. ടൈഗര്‍സുന്നിഫോഴ്സും, കൊട്ടേഷന് സംഘങ്ങളെ വെച്ചും അല്ലാതെയും ഭീകരവൃത്തി നടത്തുന്നഇടതുപക്ഷവും, ബോംബുണ്ടാക്കുമ്പോള് തന്നെ ഒരു പറ്റം യുവാക്കളെ നഷ്ടപ്പെടുകയും ചെയ്ത മുസ്ലിം സാമുദായികപാര്‍ട്ടികളുമൊക്കെയാണ് ഇന്നോളം ഇന്ത്യയില് ഒരു അക്രമത്തിന്റെ പേരിലും കുറ്റപ്പെടുത്തപ്പെടുകയോ ശിക്ഷിക്കപ്പെടുകയോ ചെയ്യാത്ത സംഘടനയെ വിമര്‍ശിക്കുന്നത്. ഇന്ത്യന് ജമാഅത്തെ ഇസ്ലാമിയുമായി നയപരിപാടികളില് ഒരു ബന്ധവുമില്ലാത്ത, കാശ്മീറില് രാഷ്ട്രീയമായ മറ്റൊരു രീതി സ്വീകരിച്ചതിന്റെ പേരില് തീവ്രവാദമെന്ന ഓലപ്പാമ്പ് കാണിച്ചു ഇവര് ഭയപ്പെടുത്തികൊണ്ടിരിക്കുന്നത് സാമാന്യം നല്ല ഒരു തമാശയാണ്.\n12:00 PM, മേയ് 19, 2012\nജമാഅത്തെ ഇസ്ലാമി ചില മൂല്യങ്ങളില് വിശ്വസിക്കുന്നു. നിരപരാധികളെ ബോംബിട്ട് കൊല്ലുന്നതോ പതിയിരുന്നാക്രമിക്കുന്നതോ വ്യവസ്ഥാപിതമായ ഒരു രാജ്യത്ത് നിയമം കയ്യിലെടുക്കുന്നതോ കടുത്ത തെറ്റായിതന്നെ വിലയിരുത്തും എന്ന് ഞാന് ഉറച്ച് വിശ്വസിക്കുന്നു. ഞാന് ഒരു വ്യക്തിമാത്രമായതിനാല് എനിക്ക് അപ്രകാരം ശുഭപ്രതീക്ഷ പുലര്‍ത്താനെ സാധിക്കൂ. അത്തരം ഒരു കണ്ടീഷനില് മാത്രമേ എന്റെ സഹകരണം ആ സംഘടനക്കുണ്ടാകൂ. ..\nവളരെ ശരിയാണ് ഇത്.. അന്ധമായ ഒരു വിധേയത്വം ജമാഅത്ത് ഇസ്ലാമിയോട് ഒരു പ്രവര്‍ത്തകനും ഇല്ല. അത് തന്നെയാണ് പ്രസ്ഥാനം അവരെ പടിപ്പിചിടുള്ളതും..\n2:36 PM, നവംബർ 07, 2013\nജമാഅത്തെ ഇസ്‌ലാമി 1948 മുതല് ഇന്ത്യയില് പ്രവര്‍ത്തിച്ചുകൊണ്ടിരിക്കുന്ന ഒരു ആദര്‍ശ പ്രസ്ഥാനമാണ്. അത് കേവലം ഒരു മതസംഘടനയോ നിലവിലുള്ള ഏതെങ്കി...\nമുഖംമൂടിയണിഞ്ഞ ജമാഅത്തെ ഇസ്‌ലാമി ?\nഖാദിയാനി പീഢനവും മൌദൂദിയും\nതീവ്രവാദം: മൌദൂദിയുടെ നിലപാട്


ബിജെപി രണ്ടാംഘട്ട സ്ഥാനാര്‍ത്ഥി പട്ടിക | BJP releases second list of candidates for Lok Sabha polls - Malayalam Oneindia\n55 min ago ഇടത് വോട്ടുകള് കൃത്യമായി പോള് ചെയ്യപ്പെട്ടു; കാലവാസ്ഥ വിജയത്തെ ബാധിക്കില്ലെന്ന് മനു സി റോയി\n56 min ago ഹരിയാനയിലും മഹാരാഷ്ട്രയിലും ബിജെപിയുടെ തേരോട്ടം, ഭൂരിപക്ഷം ഉറപ്പിച്ച് എക്‌സിറ്റ് പോള് ഫലം!!\nബിജെപി രണ്ടാംഘട്ട സ്ഥാനാര്‍ത്ഥി പട്ടിക\nUpdated: Wed, May 7, 2014, 11:54 [IST]\nദില്ലി: ലോക്‌സഭ തെരഞ്ഞെടുപ്പിനോട് അനുബന്ധിച്ച് രണ്ടാംഘട്ട സ്ഥാനാര്‍ത്ഥി പട്ടികെ ബിജെപി പുറത്തിറക്കി. കേരളത്തിലെ മൂന്ന് മണ്ഡലങ്ങളും പട്ടികയില് ഉള്‍പ്പെടുന്നു. ഒ രാജഗോപാല് തിരുവനന്തപുരത്ത് മത്സരിയ്ക്കും. കാസര്‍കോട് ബിജെപി ജനറല് സെക്രട്ടറി കെ സുരേന്ദ്രന്, എറണാകുളത്ത് എ എന് രാധാകൃഷ്ണന് എന്നിവരും മത്സരിയ്ക്കും.\nആദ്യ മൂന്ന് ഘട്ടങ്ങളിലെ തെരഞ്ഞെടുപ്പില് മത്സരിയ്ക്കുന്ന സ്ഥാനാര്‍ത്ഥികളുടെ പട്ടികയാണ് പുറത്ത് വിട്ടത്. 52 സ്ഥാനാര്‍ത്ഥികളാണ് പട്ടികയില് ഉള്ളത്. കര്‍ണാടക മുന് മുഖ്യമന്ത്രിമാരയ ബിഎസ് യെദ്യൂരപ്പയും സദാനന്ദഗൗഡയും പട്ടികയിലുണ്ട്. യെദ്യൂരപ്പ ഷിമോഗയിലും സദാനന്ദഗൗഡ ബാംഗ്ലൂര് നോര്‍ത്തിലും മത്സരിയ്ക്കും.\nകര്‍ണാടകയിലെ 28 മണ്ഡലങ്ങളില് 20 ലെയും സ്ഥാനാര്‍ത്ഥികളെ പ്രഖ്യാപിച്ചു. മാര്‍ച്ച് എട്ടിന് ചേര്‍ന്ന തെരഞ്ഞെടുപ്പ് സമിതി യോഗത്തിലാണ് സ്ഥാനാര്‍ത്ഥി പട്ടിക പ്രഖ്യാപിച്ചത്. മൂന്നാംഘട്ട പട്ടിക അടുത്തയാഴ്ച ഇറക്കുമെന്ന് ബിജെപി അറിയിച്ചു.\nbjp loksabha election candidate o rajagopal k surendran ബിജെപി ലോക്സഭ തിരഞ്ഞെടുപ്പ് ഒ രാജഗോപാല് കെ സുരേന്ദ്രന്


main Archives - Page2of 8 - Sainikam\nജമ്മു കശ്മീർ കുതിക്കുന്നു ; വികസനത്തിന് പുതിയ മുഖം നൽകാൻ ഇന്ത്യയ്ക്കൊപ്പം ഇനി യു എ ഇ യും\nവികസന മുന്നേറ്റത്തിലൂടെ ജമ്മു കശ്മീർ കുതിക്കുകയാണ് . ഈ മാസം അഞ്ചിനാണ് ശ്രീനഗറിൽ ഭക്ഷ്യ സംസ്‌കരണ, ലോജിസ്റ്റിക്‌സ് ഹബ് സ്ഥാപിക്കുന്നതിനായി ജമ്മു കശ്മീർ സർക്കാർ ദുബായ് ആസ്ഥാനമായുള്ള ...\nപത്താൻ കോട്ട് മാതൃകയിലുള്ള ആക്രമണങ്ങൾ തടയും ; പുതിയ ഡ്രോൺ വികസിപ്പിച്ചെടുത്ത് ഇന്ത്യ\nപത്താൻകോട്ട് മാതൃകയിലുള്ള ആക്രമണം തടയാൻ സഹായിക്കുന്ന പുതിയ ഡ്രോൺ വികസിപ്പിച്ചെടുത്ത് ഇന്ത്യ . ഭാരത് ഇലക്ട്രോണിക്സ് ലിമിറ്റഡ് വികസിപ്പിച്ചെടുക്കുന്ന പുതിയ ഡ്രോൺ 360-ഡിഗ്രി നിരീക്ഷണ ശേഷി നൽകുന്ന ...\nതദ്ദേശ ശേഷിയിലൂടെ കരുത്താര്‍ജിക്കുകയാണ് ഇന്ത്യൻ സൈന്യം. പ്രധാനമന്ത്രി നരേന്ദ്ര മോദിയുടെ ആത്മനിര്‍ഭര് ഭാരത് എന്ന ആശയത്തെ മുന്‍നിര്‍ത്തി തദ്ദേശീയമായി വികസിപ്പിക്കുന്ന ആയുധങ്ങളാണ് നിലവിൽ സൈന്യത്തിൽ കൂടുതലായി എത്തുക ...\nഉയര്‍ന്ന പ്രദേശങ്ങളിലെ കുറഞ്ഞ താപനിലയിലും കൃത്യതയോടെ ലക്ഷ്യം ഭേദിക്കുന്ന മിസൈലാണ് ആകാശ് . എന്നാൽ എന്തുകൊണ്ടാണ് ഇന്ത്യയുടെ ആകാശ് മിസൈൽ വിയറ്റ്നാമിന് പ്രിയപ്പെട്ടതാകുന്നത് ? അതറിയണമെങ്കിൽ കുറച്ച് ...\nകശ്മീരിലെ യുവാക്കളെ തീവ്രവാദികളാക്കി ഭീകര ഗ്രൂപ്പുകളിലേക്ക് റിക്രൂട്ട് ചെയ്യാൻ പാക് ഭീകര സംഘടനകളുടെ ശ്രമം . കശ്മീരിൽ പ്രവർത്തിക്കുന്ന ഭീകരരുമായി പാകിസ്താനിലുള്ള ഭീകരർ രഹസ്യ സംഭാഷണങ്ങൾ നടത്തുന്നതായി ...\nന്യൂഡൽഹി : ഫീൽഡ് കമാൻഡർമാർക്കായി ശിൽപശാല സംഘടിപ്പിക്കാൻ ഇന്ത്യൻ സൈന്യം . ഉയർന്നുവരുന്ന വെല്ലുവിളികൾ നേരിടാൻ അവരെ പ്രാപ്തമാക്കുക എന്ന ലക്ഷ്യത്തോടെയാണ് പുതിയ നീക്കം . ചർച്ചകൾക്കൊപ്പം ...\nഗഗൻയാൻ ദൗത്യം : ക്രയോജനിക് എൻജിന്റെ പരീക്ഷണം പൂർണവിജയമെന്ന് ഐ എസ് ആർ ഒ\nഗഗൻയാൻ ദൗത്യത്തിനായുള്ള ക്രയോജനിക് എഞ്ചിന്റെ പരീക്ഷണം വിജയകരമായി പൂർത്തീകരിച്ച് ഐഎസ്ആർഒ . തമിഴ്‌നാട്ടിലെ മഹേന്ദ്രഗിരിയിലുള്ള ഐഎസ്ആർഒ പ്രൊപ്പൽഷൻ കോംപ്ലക്‌സിലായിരുന്നു 720 സെക്കൻഡ് ദൈർഘ്യമുള്ള പരീക്ഷണം. എഞ്ചിന്റെ പ്രകടനം ...\nഎട്ട് ഓപ്പറേഷനുകളിലായി പാകിസ്താനിൽ നിന്നുള്ള7പേർ ഉൾപ്പെടെ 14 ഭീകരരെ വധിച്ച് ഇന്ത്യൻ സൈന്യം . ബുധനാഴ്ച കുൽഗാമിൽ സുരക്ഷാ ഉദ്യോഗസ്ഥരുമായുള്ള ഏറ്റുമുട്ടലിൽ വീരമൃത്യു വരിച്ച ...\nഇന്ത്യൻ എയർഫോഴ്സ് കൂടുതൽ സിഎച്ച്-47 ചിനൂക് ഹെലികോപ്റ്ററുകൾ വാങ്ങാൻ നീക്കം നടത്തുന്നതായി ഇന്ത്യൻ എയർഫോഴ്സ് മേധാവി എയർ ചീഫ് മാർഷൽ വിആർ ചൗധരി . ഈ വർഷം ...\nസൂപ്പർസോണിക് മിസൈലായ ബ്രഹ്മോസ് ഇന്ത്യ വിജയകരമായി പരീക്ഷിച്ചു. പടിഞ്ഞാറൻ തീരത്തുനിന്നും നാവികസേനയുടെ ഡിസ്ട്രോയർ കപ്പലായ ഐഎൻഎസ് വിശാഖപട്ടണത്തിൽ നിന്നാണ് മിസൈൽ വിക്ഷേപിച്ചത്. പരമാവധി വേഗതയിൽ കുതിച്ച മിസൈൽ ...


ജിഷ്ണു ഇ. എൻ മാധ്യമപ്രവര്‍ത്തകന്\nഅഞ്ചു വർഷം തികയ്ക്കാനൊരുങ്ങുന്ന നരേന്ദ്ര മോദി സർക്കാരിന്റെ ഏറ്റവും പുതിയ വിവാദ തീരുമാനം ഉന്നത വിദ്യാഭ്യാസ രംഗത്തെ സംബന്ധിച്ചാണ്. വിദ്യാഭ്യാസ-ഗവേഷണ സ്ഥാപനങ്ങളുടെ റാങ്കിംഗും അന്താരാഷ്ട്ര നിലവാരവും (world-class) ഈ സർക്കാരിന്റെ തുടക്കം തൊട്ടുള്ള ആവലാതിയാണ്. മുൻ മാനവ വിഭവശേഷി മന്ത്രി സ്മൃതി ഇറാനി 2016ൽ ആരംഭിച്ച എൻ.ഐ.ആർ.എഫ് സംവിധാനം കഴിഞ്ഞ മൂന്നു കൊല്ലമായി സ്ഥാപനങ്ങളെ റാങ്ക് ചെയ്യുന്നു.\nഅക്കാലത്തെ കേന്ദ്ര ബജറ്റിൽ വിഭാവനം ചെയ്യപ്പെട്ടതായിരുന്നു 20 ശ്രേഷ്ഠ സ്ഥാപനങ്ങൾ (ഇൻസ്റ്റിറ്റ്യൂട്സ് ഓഫ് എമിനൻസ് –ഐ.ഒ.ഇ). എന്നാൽ തിരഞ്ഞെടുപ്പ് കമ്മറ്റി 2018 ഫെബ്രുവരിയിൽ മാത്രമാണ് രൂപം കൊണ്ടത്. മുൻ ഇലക്ഷൻ കമ്മീഷ്ണർ എൻ. ഗോപാലസ്വാമിയായിരുന്നു അഞ്ചംഗ സമിതിയുടെ തലപ്പത്ത്. പത്ത് സർക്കാർ സ്ഥാപനങ്ങളും പത്ത് സ്വകാര്യ സ്ഥാപനങ്ങളും പ്രത്യേകം തെരഞ്ഞെടുത്ത് അവയ്ക്ക് നിയന്ത്രണങ്ങളിൽ ഇളവു നൽകി ഉയർത്തിക്കൊണ്ടുവരിക എന്നതാണ് പദ്ധതി. ഇവയിൽ സർക്കാർ സംരംഭങ്ങൾക്ക് 1000 കോടി വീതം ഗഡുക്കളായി നൽകുമെന്നും UGC (Declaration of Government Educational lnstitutions as lnstitutions of Eminence) Guidelines, 2017 പറയുന്നു. എന്നാൽ ചിലർ കരുതുന്ന പോലെ സ്വകാര്യ സ്ഥാപനങ്ങൾക്ക് ധനസഹായം ലഭ്യമാകില്ല. കൂടുതൽ വികസത്തിനാവശ്യമായ സ്ഥല ലഭ്യത ഉണ്ടാവണമെന്നതും അതിനാവശ്യമായ സാമ്പത്തിക ഭദ്രത മുതലാളിക്ക് ഉണ്ടായിരിക്കണമെന്നതുമാണ് നിഷ്കർഷിക്കപ്പെട്ടിട്ടുള്ളത്.\nനാല് മാസങ്ങള്ക്ക് ശേഷം കമ്മറ്റി സമർപ്പിച്ച റിപ്പോർട്ടിൽ പക്ഷേ6സ്ഥാപനങ്ങളെ ഇടം പിടിച്ചുള്ളൂ. ശാസ്ത്ര സാങ്കേതിക ഗവേഷണ സ്ഥാപനങ്ങളായ ഐ.ഐ.എസ് ബാംഗ്ലൂർ, ഐ.ഐ.ടി ഡൽഹി, ഐ.ഐ.ടി ബോംബേ, ബിറ്റ്സ് പിലാനി, മണിപാൽ എന്നിവയും ആരംഭിക്കാനിരിക്കുന്ന ജിയോ ഇൻസ്റ്റിറ്റ്യൂട്ടും. യു.ജി.സി ഗൈഡ് ലൈൻ അനുസരിച്ച് തുടങ്ങാനിരിക്കുന്ന (ഗ്രീൻഫീൽഡ്) സ്ഥാപനങ്ങൾക്കും തങ്ങളുടെ വ്യക്തമായ പ്ലാൻ സമർപ്പിച്ച് അപേക്ഷിക്കാവുന്നതാണ്.\nജിയോ മാത്രമാണ് തങ്ങളുടെ എല്ലാ മാനദണ്ഡങ്ങളും പാലിക്കുന്ന സ്ഥാപനം, അതുകൊണ്ടാണ് മുകേഷ് അംബാനിയുടെ പദ്ധതിക്ക് ഐ.ഒ.ഇ പദവി എന്നതാണ് സർക്കാർ വിശദീകരണം. 5000 കോടിയുടെ ആസ്തിയും ഉദ്ദേശിച്ച കാര്യങ്ങൾ നടപ്പിൽ വരുത്താനുള്ള ആർജ്ജവവും അക്കൂട്ടത്തിൽ പെടുന്നു.\nമഹാരാഷ്ട്രയിലെ നവി മുംബൈയിൽ തുടങ്ങാനിരിക്കുന്ന സ്ഥാപനമാണ് ജിയോ ഇൻസ്റ്റിറ്റ്യൂട്ട്. നിലവിൽ കെട്ടിടമോ വെബ്സൈറ്റോ പോലും ഇല്ല. അടുത്ത മൂന്ന് കൊല്ലത്തിനുള്ളിൽ എത്ര പുരോഗമിക്കുന്നു എന്ന് പരിശോധിച്ചാണ് ഐ.ഒ.ഇ പദവി ജിയോക്ക് ലഭ്യമാകുക. നിലവിൻ ശ്രേഷ്ഠ പദവി തരാൻ ഉദ്ദേശിക്കുന്നുണ്ടെന്ന് അറിയിക്കുന്ന ലെറ്റർ ഓഫ് ഇന്റന്റ് മാത്രമാണത്രേ കെടുക്കുന്നത്.\nമറ്റ് മുഖ്യ ഇന്ത്യൻ ബിസിനസ് സംരഭങ്ങളായ ടാറ്റക്കും ബിർലക്കും നിലവിൽ ഈ രംഗത്ത് വ്യക്തമായ സ്ഥാനമുണ്ട്. ഐ.ഒ.ഇ പദവി ലഭിച്ച പിലാനിയിലെ ബിർല ഇൻസ്റ്റിറ്റ്യൂട്ട് എഞ്ചിനീയറിംങ് വിദ്യാർത്ഥികളുടെ സ്വപ്ന സ്ഥാപനമാണ്. ടാറ്റയുടെ ടിസ്സും, ടി.ഐ.എഫ്. ആറും\nസാമൂഹ്യശാസ്ത്ര-അടിസ്ഥാനശാസ്ത്ര രംഗങ്ങളിലെ മുൻനിര സ്ഥാപനങ്ങളാണ്.\nസ്വകാര്യ സ്ഥാപനങ്ങളെ സംബന്ധിച്ചിടത്തോളം കൂടുതൽ സ്വയംഭരണാവകാശം, ഫീസ് നിർണയാവകാശം (30 ശതമാനം വിദേശ വിദ്യാർത്ഥികളെ സ്വീകരിക്കാനും ഇഷ്ടമുള്ള ഫീസ് വാങ്ങാനുമുള്ള അനുവാദം), സിലബസ്, കരിക്കുലം നിർണ്ണയാവകാശം തുടങ്ങി ആകർഷകമായ പലതും ശ്രേഷ്ഠ പദയവിയിൽ ഉൾക്കൊള്ളുന്നു.\nപദവി അർഹിക്കുന്ന ഇരുപത് സ്ഥാപനങ്ങൾ സമിതിക്ക് കണ്ടെത്താനായില്ലത്രെ. അതുകൊണ്ടാണ് ആറിൽ നിർത്തിയത്. വർഷങ്ങളായി മികച്ച പ്രവർത്തനം കാഴ്ചവയ്ക്കുന്ന ഇന്ത്യയിലെ പല സ്ഥാപനങ്ങളെയും തള്ളി ജിയോ തിരഞ്ഞെടുക്കപ്പെടുന്നതിലെ പ്രശ്നം ഇവിടെയാണ്. ആരംഭിക്കുന്നതിനു മുന്നെ അത് ശ്രേഷ്ഠമാണെന്ന് (അഥവാ ആരംഭിക്കുമ്പോള് ആയിക്കോളുമെന്ന്) എങ്ങിനെയാണ് നമ്മൾ തീരുമാനിക്കുന്നത് ?.\n5000 കോടിയുടെ ആസ്തിയും ഏക്കറുകണക്കിന് ഭൂമിയുമാണോ ഒരു ഉന്നത വിദ്യാഭ്യാസ സ്ഥാപനത്തിന് സ്വയംഭരണാവകാശ അനുമതി ലഭിക്കുന്നതിനാവശ്യമായ മാനദണ്ഡം. എൻ.ഐ ഐ.ആർ.എഫ് റാങ്കിങ്ങിൽ മുന്നിൽ നിൽക്കുന്ന ജെ.എൻ.യു, ഐ.ഐ.ടി മദ്രാസ് തുടങ്ങിയർക്കില്ലാത്ത എന്ത് ഗുണങ്ങളാണ് അംബാനിയുടെ സ്ഥാപനത്തിൻ കണ്ടെത്താനാകുന്നത്?.\nലോക നിലവാരത്തിലുള്ള സ്ഥാപനങ്ങൾ നൂറ്റാണ്ടുകളുടെ പാരമ്പര്യമുള്ളവയാണെന്നും ഇന്ത്യൻ സ്ഥാപനങ്ങൾ താരതമ്യേന യൗവ്വനാവസ്ഥയിലായതിനാൽ നിലവാരം കുറയുന്നത് സ്വാഭാവികമാണെന്നുമാണ് സമിതി ചെയർമാൻ ഒരു മാധ്യമത്തിനോട് പറഞ്ഞത്.\nകാമ്പസ്, പഠനാന്തരീക്ഷം, മികച്ച ഫാക്കൽറ്റിയും വിദ്യാർത്ഥികളും, അതിനൊത്ത ഭരണസമിതി തുടങ്ങി ഉന്നത വിദ്യാഭ്യാസ സ്ഥാപനത്തിനാവശ്യമായ യാതൊന്നും നിലവിൽ ജിയോക്കില്ല. ഇതെല്ലാം മൂന്ന് കൊല്ലം കൊണ്ട് ഉണ്ടാക്കുമെന്നാണ് പറയുന്നത്. മികച്ച ഫാകൽറ്റി മൂന്ന് പതിറ്റാണ്ട് കൊണ്ടുപോലും ഉണ്ടാക്കാനായെന്ന് വരില്ല. തുടങ്ങാനിരിക്കുന്ന സ്ഥാപനത്തിലേക്ക് കാശുകൊടുത്തു വാങ്ങാമെന്നാണെങ്ങിലും അതിന് പരിമിതികളുണ്ട്. ഗവേഷണ സാഹചര്യമില്ലാതെ പണം കൊണ്ട് മാത്രം അന്താരാഷ്ട നിലവാരമുള്ള അധ്യാപകരെ കിട്ടണമെന്നില്ലല്ലോ.\nജനിക്കുന്നതിനു മുന്നേ ശ്രഷ്ഠമാണെന്ന് തറപ്പിക്കാറുള്ളത് ബ്രാഹ്മണരാണ്. അവരുടെ കുലത്തിലുള്ളതെല്ലാം മികച്ചതാണല്ലോ. ഇവിടെയത് മുതലാളിത്ത വ്യവസ്ഥിതിയും.\nകര്‍ണാടകയിലെ നാല് വിമത കോണ്‍ഗ്രസ് എം.എല്.എമാര് ബി.ജെ.പിയിലേക്കെന്ന് സൂചന\nശബരിമല സമരം പരാജയമെന്ന് സമ്മതിച്ച് ശ്രീധരന്‍പിള്ള; നിരാഹാര സമരം നാളെ അവസാനിപ്പിക്കും


നഷ്ടബോധങ്ങളില്ലാതെ ദേവകി നിലയങ്ങോട്\n'നിരന്തരമായ വായനയാണ് ജീവിതത്തിന് അര്‍ഥം നല്‍കിയത്, ഇന്നും ജീവിക്കാനുള്ള ആവേശം നല്‍കുന്നതും വായനയാണ്.'-ഇല്ലങ്ങളിലെ അകത്തളങ്ങളില് നടന്ന അനാചാരങ്ങള്‍ക്കെതിരെ നിരന്തരം പോരാടുകയും തൂലിക ചലിപ്പിക്കുകയും ചെയ്ത ദേവകി നിലയങ്ങോടിന് ജീവിതമെന്നാല് ഇന്നും വായനയാണ്. വായനയും വാര്‍ധക്യത്തില് തുടങ്ങിയ എഴുത്തും.... അതാണ് ഈ മുത്തശ്ശിയുടെ ജീവിതം. നമ്പൂതിരി സമുദായത്തിന്റെ മാത്രമല്ല, അരനൂറ്റാണ്ടുമുമ്പുള്ള സമൂഹത്തിന്റെ ജീവിതരീതിയെക്കുറിച്ച് സരസമായി, ലളിതമായി എഴുതുകയാണ് അവര് ഇപ്പോള്.\nതൃശൂര് തിരൂരിലെ വീട്ടില് മകളോടൊപ്പം താമസിക്കുന്ന ഈ അമ്മയ്ക്ക് ഒരിക്കലും ഏകാന്തത അനുഭവപ്പെട്ടിട്ടില്ലെന്ന് പറയുമ്പോള് നാം അത്ഭുതപ്പെട്ടുപോകും. പക്ഷേ, അതാണ് സത്യം. പുസ്തകങ്ങളാണ് ഇവരുടെ പ്രിയപ്പെട്ട സഹപ്രവര്‍ത്തകര്.\nതികച്ചും യാഥാസ്ഥിതികകുടുംബമായിരുന്ന പകലാവൂര് ഇല്ലത്താണ് ദേവകി നിലയങ്ങോട് ജനിച്ചത്. മണലില് അക്ഷരങ്ങള് എഴുതിപ്പഠിച്ചു. അന്ന് പെണ്‍കുട്ടികളെ അക്ഷരം പഠിപ്പിച്ചിരുന്നത് പുരാണങ്ങള് വായിക്കാന്‍വേണ്ടി മാത്രമായിരുന്നു. ഇല്ലങ്ങളിലെ കുട്ടികള്‍ക്ക് സ്‌കൂളില് പോയി പഠിക്കാനുള്ള സ്വാതന്ത്ര്യം ഉണ്ടായിരുന്നില്ല. സംസ്‌കൃതം പഠിക്കാന്‍പോലും അനുവാദമില്ലാത്തക്കാലം. മറ്റുള്ള കുട്ടികള് സ്‌കൂളില് പോയി പഠിക്കുമ്പോള് എന്തുകൊണ്ട് തങ്ങള്‍ക്കു പഠിക്കാന് പറ്റുന്നില്ല എന്ന ചിന്ത അലട്ടാന് തുടങ്ങി ഈ കൊച്ചുപെണ്‍കുട്ടിയെ. അങ്ങനെ സമൂഹത്തിലെ അസമത്വങ്ങള്‍ക്കെതിരെ ചിന്തിക്കാന് തുടങ്ങി. നമ്പൂതിരിമാര്‍ക്കുവേണ്ടി വരുത്തിയിരുന്ന ആനുകാലികങ്ങള്‍പോലും അന്തര്‍ജനങ്ങള്‍ക്ക് വായിക്കാന് കൊടുക്കാറില്ലായിരുന്നു. 'അന്തര്‍ജനങ്ങള് വായിച്ചു തുടങ്ങിയാല് സ്വന്തമായി ചിന്തിക്കാനോ വ്യക്തിത്വമുള്ളവരായി വളരാനോ ഇടവന്നാലോ എന്നാവാം..' തന്റെ കുട്ടികാലത്തിലേക്ക് ഓര്‍മകള് പായിച്ച് ദേവകി നിലയങ്ങോട് പറഞ്ഞു.\nഎന്നാല് 1942ല് വേളി കഴിച്ച് കൊണ്ടുപോയത് പുരോഗമന ചിന്താഗതിക്കാരായ നിലയങ്ങോട് ഇല്ലത്തേക്കായിരുന്നു. വിവാഹത്തിനുശേഷം ഭാര്യയെ ഭര്‍തൃഗൃഹത്തിലേക്ക് കൊണ്ടുപോകുന്ന കുടിവയ്പിന് അകമ്പടി ഇന്‍ക്വിലാബ് വിളി. ബഹളം എന്താണെന്ന് മനസ്സിലാക്കാന് കഴിയാതെ ഞെട്ടിവിറച്ച് നില്‍ക്കുന്ന ഒരു പെണ്‍കുട്ടി. ഇതായിരിക്കാം ഇന്നാട്ടിലെ ആര്‍പ്പുവിളി എന്നു വിചാരിച്ച് അവള് നിന്നു. തന്റെ ജീവിതം മാറ്റിമറിച്ചത് ഈയൊരു കാര്യമാണെന്ന് അവര് വ്യക്തമാക്കി. പുറംലോകവുമായി ഇടപെടാനുള്ള അവസരം ഇതോടെ ലഭിച്ചു. ധാരാളം പുസ്തകങ്ങളും മാസികകളും വായിക്കാന് കിട്ടി. യോഗക്ഷേമസഭയുടെയും അന്തര്‍ജന സമാജത്തിന്റെയും പ്രവര്‍ത്തനങ്ങളില് സജീവമാകാനും കഴിഞ്ഞു. ആര്യ അന്തര്‍ജനം, പാര്‍വതി നിലയങ്ങോട്, പാര്‍വതി നെന്മിനിമംഗലം തുടങ്ങിയവരോടൊത്ത് ഇടപഴകാന് കഴിഞ്ഞത് ലോകത്തെക്കുറിച്ച് കൂടുതല് ചിന്തിക്കാനും അറിയാനും ദേവകി നിലയങ്ങോടിനെ പ്രേരിപ്പിച്ചു.\nദേവകി നിലയങ്ങോടിന്റെ കുട്ടിക്കാലം എന്നു പറയുന്നത് പുറം ലോകത്ത് പ്രക്ഷോഭങ്ങളുടെ കാലഘട്ടമായിരുന്നു. നമ്പൂതിരിമാര് ജാതിവ്യവസ്ഥ മടുത്ത് തങ്ങളുടെ വ്യക്തിത്വമില്ലായ്മയെച്ചൊല്ലി വിചാരങ്ങളും ആധികളും പ്രവര്‍ത്തനങ്ങളും തുടങ്ങിയ കാലം. 'അടുക്കളയില്‍നിന്ന് അരങ്ങത്തേക്ക്' നാടകം, നമ്പൂതിരി ബില്ല്, ഓലക്കുടയും ഘോഷയും കളഞ്ഞത്, നമ്പൂതിരി വിദ്യാലയങ്ങള് തുറക്കല് എല്ലാം നടന്നു കഴിഞ്ഞിരുന്നു. നാട്ടില് ഉപ്പുസത്യഗ്രഹവും ക്ഷേത്ര പ്രവേശനവും വിദേശ വസ്ത്ര ബഹിഷ്‌കരണവും നടക്കുന്നു.\nഎന്നിട്ടും ചില മനകളിലും അകത്തളങ്ങളിലും നാലുകെട്ടുകളിലും ഇരുട്ടൊഴിയാതെ നിന്നു. യോഗക്ഷേമസഭ എത്താന് വൈകിയ ഇടങ്ങള്. ഇങ്ങനെയൊരിടത്താണ് ദേവകി തന്റെ ശൈശവവും കൗമാരവും ചെലവഴിച്ചത്. ബോധത്തിന്റെയും നിരവധി പേരുടെ പരിശ്രമത്തിന്റെയും ഫലമായി അവസാനം ഇവിടെയും വെളിച്ചം പരക്കുകയാണുണ്ടായത്.\n1945ല് സുപ്രസിദ്ധമായ ഓങ്ങല്ലൂര് സമ്മേളനത്തില് ദേവകി നിലയങ്ങോട് പങ്കെടുത്തിരുന്നു. ഈ സമ്മേളനത്തില് വച്ചാണ് ഇ എം എസ് 'നമ്പൂതിരിയെ മനുഷ്യനാക്കണം' എന്ന പ്രഖ്യാപനം നടത്തുന്നത്. യോഗക്ഷേമസഭയുടെ പ്രവര്‍ത്തനങ്ങള് ഏതാനും കൊല്ലംകൂടി ഊര്‍ജസ്വലമായി മുന്നോട്ടുകൊണ്ടുപോകാന് ഈ സമ്മേളനം ഇടയാക്കി. പുരുഷന്മാരോടൊപ്പം ധാരാളം അന്തര്‍ജനങ്ങളും ഓങ്ങല്ലൂരിലെ യോഗത്തില് പങ്കെടുത്തു. മുന് സമ്മേളനങ്ങളേക്കാള് എത്രയോ അധികം. പതുക്കെ അന്തര്‍ജനസമാജം എന്നൊരു സംഘടനയും രൂപീകരിക്കപ്പെട്ടു. പുരുഷന്മാരുടെ വലിയ സഹായം ഈ സംഘടനാ രൂപീകരണത്തിലുണ്ടായിരുന്നു. ദേവകി നിലയങ്ങോടും സമാജത്തിലെ ഒരു അംഗവും പ്രവര്‍ത്തകയുമായി.\nഅന്തര്‍ജനങ്ങളുടെ ഇടയ്ക്ക് ബോധവല്‍ക്കരണം നടത്തുകയായിരുന്നു സമാജത്തിന്റെ ഉദ്ദേശ്യം. ഈ പ്രവര്‍ത്തനങ്ങളില് പാര്‍വതി നെന്മിനിമംഗലം, ആര്യാ പള്ളം എന്നിവരോടൊപ്പം വിദ്യാഭ്യാസം, തൊഴില് എന്നിവയുടെ ആവശ്യം സ്ത്രീകളെ പറഞ്ഞുമനസ്സിലാക്കുക എന്ന ദൗത്യത്തില് ദേവകി നിലയങ്ങോടും പ്രധാന പങ്കുവഹിച്ചു. രണ്ടുമാസം കൂടുമ്പോള് സമാജം പ്രവര്‍ത്തകര് ഏതെങ്കിലും ഒരു ഇല്ലത്ത് സമ്മേളിക്കും. രാവിലെ പത്തുപതിനൊന്നുമണിക്ക് ഞങ്ങള് നിശ്ചയിച്ച ഇല്ലത്തെത്തും. കുടുംബാംഗങ്ങളോടൊപ്പം ഊണുകഴിക്കും. അതിനുശേഷം തെക്കിനിയില് എല്ലാവരും കൂടിയിരിക്കും. ഇല്ലത്തുള്ള സ്ത്രീകള് മിക്കവരും ആ യോഗത്തില് വരും. വയസ്സായ ചില അന്തര്‍ജനങ്ങള് - ഈ യോഗത്തില് ചേരുന്നത് തെറ്റാണെന്നു വിചാരിച്ചവര് - അകലെ വടക്കിനിയിലും കിഴക്കിനിയിലും ഇരുന്ന് അഴികള്‍ക്കിടയിലൂടെ യോഗം വീക്ഷിക്കും. 'നമ്മുടെ വിധിതന്നെയാകണോ നമ്മുടെ കുട്ടികള്‍ക്കും?' എന്ന ചോദ്യമുന്നയിച്ചുകൊണ്ടാണ് ഓരോ യോഗവും തുടങ്ങുക. പഠിപ്പില്ല, വിദ്യാഭ്യാസമില്ല, ലോകം എന്തെന്നു കണ്ടിട്ടില്ല. നാലുകെട്ടിലെ ഇരുണ്ട ലോകത്തുതുടങ്ങി ഇവിടെത്തന്നെ ഒടുങ്ങുന്നു നമ്മുടെ ജീവിതം. സ്വയം ഒരു തൊഴിലില്ല. നാലുകാശ് വേണമെങ്കില് ആരോടെങ്കിലും ചോദിക്കണം. തൊഴില് വേണമെങ്കില് പഠിപ്പുവേണം. അതുകൊണ്ട് കുട്ടികളെ വിദ്യാഭ്യാസം ചെയ്യിക്കുകയും അവര്‍ക്ക് ഒരു തൊഴില് കിട്ടാനുള്ള അവസരം ഉണ്ടാക്കുകയുമാണ് വേണ്ടത് - ഈ രീതിയിലായിരുന്നു അന്തര്‍ജന സമാജത്തിലെ യോഗങ്ങള്.\nഓങ്ങല്ലൂരിനുശേഷം ശുകപുരത്തും സമ്മേളനം നടന്നു. അന്തര്‍ജനങ്ങളുടെ സമ്മേളനമായിരുന്നു അത്. പക്ഷേ കേള്‍വിക്കാരില് ധാരാളം പുരുഷന്മാരുമുണ്ടായിരുന്നു. അതിനുശേഷം നടന്ന ഒറ്റപ്പാലം സമ്മേളനത്തില് പാര്‍വതി നെന്മിനിമംഗലമായിരുന്നു അധ്യക്ഷ. ഒരു കൊല്ലം ഇവര് പ്രസിഡണ്ടായപ്പോള് ദേവകി നിലയങ്ങോട് സെക്രട്ടറിയായി പ്രവര്‍ത്തിച്ചു. ആ കാലത്ത് ഇവര് നടത്തിയ ശ്രദ്ധേയമായ പരിപാടി കേരളത്തിന്റെ ചില ഭാഗങ്ങളിലെ ഇല്ലങ്ങളില് കയറിയിറങ്ങിക്കൊണ്ടുള്ള ഒരു ബോധവല്‍ക്കരണ യാത്രയായിരുന്നു. മലപ്പുറം ജില്ല മുതല് കോട്ടയം ജില്ല വരെയുള്ള പ്രദേശങ്ങളായിരുന്നു പ്രവര്‍ത്തനത്തിന് തെരഞ്ഞെടുത്തത്. പാര്‍വതി നെന്മിനിമംഗലവും ദേവകി നിലയങ്ങോടും ഒളപ്പമണ്ണ ഉമാ അന്തര്‍ജനവുമടങ്ങുന്ന സംഘമാണ് യാത്ര നടത്തിയത്. ഒരു മാസം നീണ്ട യാത്രയായിരുന്നു അത്. ഒരു ദിവസം ഒരു ഇല്ലത്ത് എത്തി ചേരും അവിടെ തങ്ങും. അവരോട് സംസാരിക്കും. പിറ്റേന്ന് അടുത്ത ഇല്ലത്തേക്ക്. സ്ത്രീകള് അടുത്ത തലമുറയെ വിദ്യാഭ്യാസം ചെയ്യിക്കേണ്ടതിന്റെയും സ്ത്രീകള്‍ക്കു സ്വന്തമായി തൊഴിലും വരുമാനവും ഉണ്ടായിരിക്കേണ്ടതിന്റെയും ആവശ്യകതയെകുറിച്ചും ഈ സംഘം അവരോട് പറഞ്ഞു. മിക്ക ഇല്ലങ്ങളിലും സ്‌നേഹപൂര്‍ണമായ വരവേല്‍പ്പാണ് ഇവര്‍ക്ക് കിട്ടിയത്. അപൂര്‍വം ചിലയിടങ്ങളില് പടിക്കല്‍വച്ചുതന്നെ ഇവരെ തിരിച്ചയക്കുകയും ചെയ്തിരുന്നു.\n1950നു ശേഷം യോഗക്ഷേമ സഭയുടെ പ്രവര്‍ത്തനം ഏതാണ്ട് ഇല്ലാതായി. നമ്പൂതിരിമാരിലെ പരിഷ്‌ക്കരണക്കാര് ആഗ്രഹിച്ച തരത്തിലുള്ള അന്തരീക്ഷം വന്നുകഴിഞ്ഞപ്പോള് ആ പരിഷ്‌കരണ പ്രസ്ഥാനം സ്വാഭാവികമായും പിന്‍വാങ്ങുകയായിരുന്നെന്നും പറയാം.\n''ഇന്നു തിരിഞ്ഞു നോക്കുമ്പോള് ഓര്‍മവരുന്ന എന്റെ പഴയ ഇല്ലവും അതില് കഴിഞ്ഞുപോയ എന്റെ ബാല്യകാലവുമായി ഇന്നത്തെ കാലത്തിന് ഒരു സാമ്യവുമില്ല. അമ്പതറുപത് വര്‍ഷംകൊണ്ട് എല്ലാം എത്ര മാറിയിരിക്കുന്നു. പണ്ടത്തേക്കാള് ഇന്ന് മെച്ചമാകുകയാണ് ചെയ്തിട്ടുള്ളതെന്ന് ഉറപ്പിച്ചു പറയാം. ഇന്ന് നമ്പൂതിരി കുടുംബത്തിന് മാത്രമായി ഒരു പരാധീനതയില്ല. ഇതുപോലുള്ള മറ്റു കുടുംബങ്ങള്‍ക്കുള്ള അതേ സുഖവും അതേ ദുഃഖവും അതേ വേവലാതിയും അതേ ആഗ്രഹവും തന്നെയാണ് അവര്‍ക്കും ഉള്ളത്. കാലം എല്ലാവരെയും ഒരുപോലെയാക്കിയിരിക്കുന്നു'' ദേവകി നിലയങ്ങോട് തന്റെ 'കാലപകര്‍ച്ചകള്' എന്ന പുസ്തകത്തില് പറയുന്നു.\nഅതുകൊണ്ടുതന്നെ ചെറിയ കുട്ടിയായിരുന്നപ്പോള് അനാചാരങ്ങള്‍ക്കെതിരെ പ്രതികരിക്കാത്തതില് ഇന്നും ഇവര്‍ക്ക് ദുഃഖമുണ്ട്. പിന്നീട് യോഗക്ഷേമസഭയുമായും അന്തര്‍ജന സമാജവുമായും ബന്ധപ്പെട്ടു പ്രവര്‍ത്തിച്ചപ്പോള് ആത്മസംതൃപ്തി തോന്നിയിരുന്നു. വളരെയധികം പരിശ്രമത്തിലൂടെ ഇല്ലാതാക്കിയ അനാചാരങ്ങള് ഇന്നു തിരിച്ചുവരുന്നതില് വലിയ ദുഃഖം തോന്നുന്നു. എല്ലാ സമുദായക്കാരും ഒറ്റക്കെട്ടായാണ് അക്കാലത്ത് അനാചാരങ്ങള്‍ക്കെതിരെ പോരാടിയത്. എന്നാല് ഇന്ന് സമുദായങ്ങള് തമ്മിലുള്ള ഐക്യം കുറഞ്ഞുവരികയാണെന്ന അഭിപ്രായവും ഇവര് രേഖപ്പെടുത്തുന്നു.\nശുഭപ്രതിക്ഷ എന്നും ജീവിതത്തെ മുന്നോട്ടു നയിച്ചു. കഴിഞ്ഞതിനെയോര്‍ത്ത് ഒരിക്കലും വിഷമം തോന്നിയിട്ടുമില്ല. അതുകൊണ്ടുതന്നെയാണ് ആദ്യത്തെ പുസ്തകത്തിന് 'നഷ്ടബോധങ്ങളില്ലാതെ' എന്ന പേര് നല്‍കിയതും.\n''തെല്ലും വിദ്യാഭ്യാസം നേടാനാവാത്ത ഞാന് ഒരു തുണ്ടുകടലാസില്‍പോലും എന്തെങ്കിലും എഴുതാന് മുതിര്‍ന്നിട്ടില്ല. അക്കാലത്ത് കണ്ടതും കേട്ടതുമെല്ലാം മനസ്സിനെ ആഴത്തില് സ്പര്‍ശിച്ചതുകൊണ്ടാകാം, അവ അടിത്തട്ടില് മങ്ങാതെ കിടന്നത്. അതുകൊണ്ടുതന്നെ അവ പകര്‍ത്തുന്നത് എളുപ്പമാകുകയും ചെയ്തു.''\nമണലില് അക്ഷരങ്ങള് എഴുതിപ്പഠിച്ചതല്ലാതെ സ്‌കൂളില് പോയി പഠിക്കാനുള്ള സ്വാതന്ത്ര്യം അന്ന് നമ്പൂതിരി പെണ്‍കുട്ടികള്‍ക്ക് ഉണ്ടായിരുന്നില്ല. എങ്കിലും നിരന്തര പ്രയത്‌നംകൊണ്ട് നല്ലൊരു വായനക്കാരിയായി. 75-ാം വയസ്സില് പേരക്കുട്ടി തഥാഗതന്റെ പ്രേരണകൊണ്ട് എഴുതാന് തുടങ്ങി. അവാര്‍ഡുകള്‍ക്കോ അംഗീകാരങ്ങള്‍ക്കോവേണ്ടി ഒരിക്കലും എഴുതിയില്ല. എഴുതുമ്പോള് ഏക ഉദ്ദേശ്യം മനസ്സിന്റെ അടിത്തട്ടില് ഏറെക്കാലമായുള്ള നീറ്റലുകള്‍ക്ക് അക്ഷരങ്ങളിലൂടെ ജീവന് നല്‍കുക എന്നതായിരുന്നു. അത് മറ്റുള്ളവര് വായിച്ചു എന്നുള്ളതാണ് ഏറ്റവും വലിയ അവാര്‍ഡായി ഇവര് കണക്കാക്കുന്നത്.\n'പാവങ്ങള്' വായിച്ച് ഇവര് അത്ഭുതപ്പെട്ടു. ഇത്രയും നല്ല മനുഷ്യര് ലോകത്തിലുണ്ടോ എന്ന്. 15 തവണ 'പാവങ്ങള്' വായിച്ചിട്ടുണ്ടെന്ന് ദേവകി നിലയങ്ങോട് പറഞ്ഞു. ഒന്നും വായിക്കാത്ത ദിവസങ്ങളില് ദിവസം പൂര്‍ത്തിയായില്ല എന്ന തോന്നലാണ് ഇവരുടെ വായനയ്ക്ക് പ്രചോദനമായതെന്നും ദേവകി നിലയങ്ങോട് പറഞ്ഞു.\nവായന മനോഹരമായ അനുഭൂതിയാണ്. വായനകൊണ്ട് മാത്രമാണ് ഇന്നും മനസ്സിന് വാര്‍ധക്യം വരാതെ ജീവിക്കാന് കഴിയുന്നത്. കുട്ടികള് മാത്രമല്ല, മുതിര്‍ന്നവരും വായനയുടെ ശീലത്തിലേക്ക് വരണം. സ്വന്തമായ വ്യക്തിത്വമുണ്ടാക്കാന് അതിനേ കഴിയൂ എന്ന സന്ദേശമാണ് ദേവകി നിലയങ്ങോടിന് സമൂഹത്തോട് പറയാനുള്ളത്.


ഒടുവില് ഐശ്വര്യയുടെ മകള്‍ക്ക് പേരിട്ടു- 14 abhishek aishwarya betibfinally hasaname - Oneindia Malayalam Thought for the day\nവണ്‍ഇന്ത്യ » മലയാളം » ചലച്ചിത്രം » ബോളിവുഡ്ഒടുവില് ഐശ്വര്യയുടെ മകള്‍ക്ക് പേരിട്ടുPosted by: Nisha Bose\nPublished: Wednesday, March 14, 2012, 11:41 [IST]\nഐശ്വര്യ റായിയുടേയും അഭിഷേക് ബച്ചന്റേയും മകള്‍ക്ക് പേരിട്ടതായി റിപ്പോര്‍ട്ട്. ഒരു ദേശീയ മാധ്യമമാണ് ഇക്കാര്യം പുറത്തു വിട്ടത്. ബേട്ടി ബി എന്ന വിളിപ്പേരില് അറിയപ്പെട്ടിരുന്ന കുഞ്ഞിന് ആരാധ്യ ബച്ചന് എന്ന് പേരിട്ടതായാണ് റിപ്പോര്‍ട്ട്. ഐശ്വര്യയ്ക്ക് മകള് ജനിച്ചതു മുതല് കുട്ടിയുടെ പേരിനെ ചൊല്ലി ഗോസിപ്പുകള് പരന്നിരുന്നു. കുട്ടിയ്ക്ക് അമിതാഭ് ബച്ചന് അഭിലാഷ എന്ന് പേരിട്ടാതായി വാര്‍ത്തകള് വന്നിരുന്നു.\nഎന്നാല് പിന്നീട് അമിതാഭ് ഇക്കാര്യം നിഷേധിച്ചതോടെ ഗോസിപ്പുകള്‍ക്ക് വിരാമമായി. ആരാധിക്കപ്പെടേണ്ടവള് എന്നര്‍ത്ഥം വരുന്ന പുതിയ പേര് കുട്ടിയ്ക്ക് നന്നായി ഇണങ്ങുമെന്നാണത്രേ ബച്ചന് കുടുംബം കരുതുന്നത്. കുട്ടിയ്ക്ക് ഇണങ്ങിയ പേര് നിര്‍ദേശിയ്ക്കാന് അഭിഷേക് ട്വിറ്ററിലൂടെ ആരാധകരോട് അഭ്യര്‍ത്ഥിച്ചിരുന്നു.\nTopics: aishwarya rai,\tabhishek,\tbaby,\thospital,\ttwitter,\tഐശ്വര്യ റായ്,\tഅഭിഷേക് ബച്ചന്,\tപേര്,\tകുഞ്ഞ്,\tആശുപത്രി,\tട്വിറ്റര്\nEnglish summaryShe was christened Beti B by the media and the name stuck. Abhishek Bachchan and Aishwarya Rai Bachchan’s four month old baby finally hasaname now – Aaradhya Bachchan., Share This Story\nRelated Articlesകാനില് ഐശ്വര്യയാണ് താരംസണ്ണിലിയോണിന് നേട്ടം; ഐശ്വര്യക്ക് നഷ്ടംഐശ്വര്യ തിരിച്ചെത്തുന്നത് പൃഥ്വിരാജിനൊപ്പം?സുന്ദരീ കിരീടം ചൂടി വെള്ളിത്തിരയിലെത്തിയവര് March 14, 2012 ലെ വാര്‍ത്തകള്


അപകടം പതിയിരിക്കുന്ന മരണപാതകള്\nMonday, July 15, 2019 Last Updated 27 Min7Sec ago English Edition\nMonday 15 Jul 2019 01.56 AM\nതൊടുപുഴ: നഗരത്തിലും സമീപപ്രദേശങ്ങളിലും വാഹനാപകടങ്ങള് വര്‍ധിക്കുന്നു. കഴിഞ്ഞ ശനിയാഴ്‌ച പട്ടയംകവലയില് നിയന്ത്രണം വിട്ടു വന്ന കാര് മറ്റൊരു കാറിലും ബൈക്കിലും ഇടിച്ച് കൊച്ചുകുട്ടിയടക്കം ആറു പേര്‍ക്കു പരുക്കേറ്റതാണ് ഒടുവിലത്തെ സംഭവം. അമിത വേഗത, മദ്യപിച്ചുള്ള വാഹനമോടിക്കല്, അലക്ഷ്യമായ ഡ്രൈവിങ് ഇങ്ങനെ പലവിധ കാരണങ്ങളാണ് അപകടങ്ങള്‍ക്ക് പിന്നില്. റോഡുകളിലെ അപകടക്കുഴികളും അപായവളവുകളും പലപ്പോഴും ഇരുചക്രവാഹന യാത്രക്കാരെ അപകടത്തിലാക്കുന്നുണ്ട്.\nഅപകടങ്ങള് പതിവാകുന്ന മേഖലകളില് പോലും അറ്റകുറ്റപ്പണി നടത്തി അപകടങ്ങള് ആവര്‍ത്തിക്കാതിരിക്കാനുള്ള ശ്രമങ്ങള് പൊതുമരാമത്ത് വകുപ്പിന്റെ ഭാഗത്തു നിന്നുണ്ടാകുന്നില്ലന്ന ആക്ഷേപം ശക്‌തമാണ്. തൊടുപുഴ മേഖലയില് ജില്ലാ ലീഗല് സര്‍വീസസ് അതോറിറ്റിയുടെ സഹകരണത്തോടെ മോട്ടോര് വാഹനവകുപ്പും പോലീസും വഴിക്കണ്ണ് പദ്ധതിയുടെ ഭാഗമായി വാഹന പരിശോധന നടത്തി ബോധവല്‍കരണം നടത്തിയതോടെ ചില റൂട്ടുകളില് വാഹനാപകടങ്ങള് കുറഞ്ഞിരുന്നു. ഇരുചക്ര വാഹനാപകടങ്ങള് പതിവായിരുന്ന തൊടുപുഴ- മുട്ടം റൂട്ടില് ഇത്തരം പ്രവര്‍ത്തനം മൂലം അപകടങ്ങളുടെ വ്യാപ്‌തി കുറയ്‌ക്കാന് സാധിച്ചിരുന്നു. എന്നാല് വീണ്ടും അപകടങ്ങള് വര്‍ധിച്ചതോടെ കര്‍ശന നടപടികള്‍ക്കൊരുങ്ങുകയാണ് അധികൃതര്.\nകഴിഞ്ഞ ഒരാഴ്‌ചക്കുള്ളില് രണ്ട് യുവാക്കളാണ് തൊടുപുഴയ്‌ക്ക് സമീപ മേഖലകളില് അപകടത്തില് മരിച്ചത്. കഴിഞ്ഞ ദിവസം തൊടുപുഴ ഉടുമ്പന്നൂര് റൂട്ടില് കരിമണ്ണൂരിനു സമീപം ബൈക്കുകള് കൂട്ടിയിടിച്ച് യുവാവ് മരണപ്പെട്ടിരുന്നു. ചെപ്പുകുളം ഏര്‍ത്തടത്തില് ലജീഷാ (25) ആണ് മരിച്ചത്. രണ്ടു ബൈക്കുകള് കൂട്ടിയിടിച്ചായിരുന്നു അപകടം. ഹെല്‍മറ്റ് ധരിച്ചിരുന്നെങ്കിലും വാഹനങ്ങള് അമിത വേഗത്തിലായിരുന്നതിനാലാണ് സാരമായ പരുക്കേറ്റത്. ഇതിന് ഒരു ദിവസം മുന്‍പാണ് തൊടുപുഴ വൈക്കം റൂട്ടിലോടുന്ന കെ.എസ്.ആര്.ടി.സി ബസ് ബൈക്കിലിടിച്ച് പാലക്കുഴ കയ്യാനിയ്‌ക്കല് കാവുംഭാഗം അനില് പ്രസാദ് (21) മരിച്ചത്.\nതൊടുപുഴ കൂത്താട്ടുകുളം റൂട്ടില് വാഴപ്പിള്ളിക്ക് സമീപമായിരുന്നു അപകടം. റോഡില് രൂപപ്പെട്ട വന് കുഴി ഒഴിവാക്കാനായി ബസ് ദിശമാറിയതാണ് അപകടത്തിനിടയാക്കിയത്. ഇവിടെ റോഡ് നിര്‍മാണത്തിലെ അപാകത മൂലമാണ് വലിയ ഗര്‍ത്തം രൂപപ്പെട്ടത്. കഴിഞ്ഞ ദിവസം ഇളംദേശം സ്വദേശിനിയായ വീട്ടമ്മ മരിച്ചത് ബൈക്കില് സഞ്ചരിക്കുന്നതിനിടെ നിവര്‍ത്തിയ കുടയില് കാറ്റടിച്ചതിനെ തുടര്‍ന്ന് റോഡില് മറിഞ്ഞു വീണായിരുന്നു.\nപട്ടയംകവലയില് കഴിഞ്ഞ ദിവസമുണ്ടായ അപകടത്തില് കരിമണ്ണൂര് ഭാഗത്തുനിന്നും അമിതവേഗതയിലെത്തിയ കാര് എതിരെ വന്ന ബൈക്കില് ഇടിക്കുകയായിരുന്നു. ഇടിയെ തുടര്‍ന്ന് ബൈക്ക് യാത്രികരായ പശ്‌ചിമ ബംഗാള് സ്വദേശി അസിം ബോക്‌സ് (28) ഭാര്യ ജയനബ(22) മകന് ആരിഫുദീന് സാരംഗ്(4) എന്നിവര് റോഡില് തെറിച്ചുവീണു. തുടര്‍ന്ന് റോഡില് നിര്‍ത്തിയിട്ടിരുന്ന ബൈക്ക് ഇടിച്ച് തെറിപ്പിച്ച് മുന്നോട്ട് നീങ്ങിയ കാര് എതിരേ വന്ന കാറിലിടിച്ച് റോഡില് വട്ടം മറിഞ്ഞിരുന്നു.


‘ദിവസത്തിൽ ഒട്ടേറെ തവണ ലിപ്സ്റ്റിക്ക് ഉപയോഗിക്കരുത്’; കറുപ്പുനിറം മാറ്റി റോസാപ്പൂ ചുണ്ടുകള്‍ക്ക് ഇക്കാര്യങ്ങൾ ശ്രദ്ധിച്ചോളൂ... | Lips beauty tips\nWednesday 24 November 2021 03:13 PM IST : By സ്വന്തം ലേഖകൻ\n‘ദിവസത്തിൽ ഒട്ടേറെ തവണ ലിപ്സ്റ്റിക്ക് ഉപയോഗിക്കരുത്’; കറുപ്പുനിറം മാറ്റി റോസാപ്പൂ ചുണ്ടുകള്‍ക്ക് ഇക്കാര്യങ്ങൾ ശ്രദ്ധിച്ചോളൂ...\nWednesday 24 November 2021 03:13 PM IST\nചിരി ഭംഗിയുള്ളതാകണമെങ്കിൽ ചുണ്ടുകളും മനോഹരമായിരിക്കണം. റോസാപൂവിതൾ പോലുള്ള ചുണ്ടുകൾ സ്വന്തമായാൽ തന്നെ സൗന്ദര്യം നേടിയെന്നർഥം. ചുണ്ടിന്റെ സൗന്ദര്യം കെടുത്തുന്ന ശീലങ്ങൾ മാറ്റി മൃദുലവും ഭംഗിയുള്ളതുമാക്കാൻ ഇക്കാര്യങ്ങൾ ശ്രദ്ധിച്ചോളൂ...\nചുണ്ടിലെ കറുപ്പുനിറത്തിനു ധാരാളം കാരണങ്ങളുണ്ട്. ലൈക്കൻ പ്ലാനസ് (Lichen Planus – പ്രതിരോധശക്തിയിലെ തകരാർമൂലം ഉണ്ടാകുന്ന ചർമപ്രശ്നം), മരുന്നുകൾ കാരണമുണ്ടാകുന്ന ഫിക്സഡ് ഡ്രഗ് ഇറപ്ഷൻ (Fixed Drug eruption) എന്ന അലർജി, ലെൻറിജീൻസ് (Lentigines - സൂര്യപ്രകാശമേൽക്കുന്ന ശരീരഭാഗങ്ങളിൽ ഉണ്ടാകുന്ന പാടുകൾ) എന്നീ രോഗങ്ങൾ ചുണ്ടിലെ കറുപ്പിനു കാരണമാകും.\nഅഡ്രീനൽ ഗ്രന്ഥി, പിറ്റ്യൂട്ടറി ഗ്രന്ഥി എന്നിവയിലെ പ്രവർത്തന വൈകല്യങ്ങളും പുകവലിയും കറുപ്പുനിറം ഉണ്ടാക്കാറുണ്ട്. ചുണ്ടിൽ ഉണ്ടാകുന്ന പാടുകൾ പൊതുവെ ദോഷമുള്ളവയല്ല. എന്നാൽ അപൂർവമായി Peutz Jegher’s Syndrome എന്ന അവസ്ഥയിൽ ചുണ്ടിലെ കറുത്തപുള്ളികൾ കാണുന്നതിനൊപ്പം ആമാശയത്തിലും കുടലിലും പോളിപ്പുകൾ (Polyps) കാണപ്പെടാറുണ്ട്.\nചിലരിൽ പാരമ്പര്യമായും ചുണ്ടിലെ കറുപ്പുനിറം, പ്രത്യേകിച്ചു മേൽചുണ്ടിൽ കാണാറുണ്ട്. ലിപ്സ്റ്റിക്കുകളുടെ നിരന്തരമായ ഉപയോഗം മൂലം ചിലർക്കു ചുണ്ടിൽ കറുപ്പുനിറം ഉണ്ടാകുന്നു. സൺസ്ക്രീനുകൾ അടങ്ങിയ ലിപ് മോയ്സ്ചറൈസർ ഉപയോഗിക്കുന്നത് ചികിത്സയിൽ പ്രധാനമാണ്. പകൽ സമയത്തു കുറഞ്ഞതു നാലു മണിക്കൂറിന്റെ ഇടവേളയിലെങ്കിലും ഇതു പുരട്ടണം. അതോടൊപ്പം ചുണ്ടിലെ കറുപ്പ് കുറയ്ക്കാനായി പ്രത്യേകം തയാർ ചെയ്ത ലേപനങ്ങളും കെമിക്കൽ പീലുകളും ഉപയോഗിക്കാം.\nകഴിവതും ഗുണമേന്മയുള്ള ലിപ്സ്റ്റിക്കുകൾ മാത്രം തിരഞ്ഞെടുക്കുക. രാത്രി ഉറങ്ങുന്നതിനു മുമ്പ് ലിപ്സ്റ്റിക്ക് നീക്കിയതിനുശേഷം ആവണക്കെണ്ണ പുരട്ടുന്നതു നല്ലതാണ്. വരണ്ടു വിണ്ടുകീറിയ ചുണ്ടുള്ളവർ ഇങ്ങനെ ചെയ്യുന്നതു നന്നായിരിക്കും. ലിപ്സ്റ്റിക്ക് പുരട്ടുന്നതിനു മുമ്പ് ലിപ് ബാം ചുണ്ടിൽ പുരട്ടുന്നതിലൂടെ കറുപ്പുനിറം ഉണ്ടാകുന്നതു തടയാം.\nപ്രായം കൂടുംതോറും ചുണ്ടിനു പല പ്രശ്നങ്ങളും ഉണ്ടാകാം. വലുപ്പം കുറയൽ, ഇലാസ്തികത, തുടങ്ങിയ പ്രശ്നങ്ങൾ കൊണ്ട് ചുണ്ടിന്റെ സൗന്ദര്യം നഷ്ടപ്പെടാം. ആകൃതിയിലുള്ള വ്യത്യാസം പരിഹരിക്കാൻ ആധുനിക സൗന്ദര്യ ചികിത്സാരീതികളിൽ നിരവധി മാർഗങ്ങളുണ്ട്.\nവരണ്ടതും വിണ്ടുകീറിയതുമായ ചുണ്ടുകൾ ലിപ് ഹൈഡ്രേഷൻ എന്ന ചികിത്സയിലൂടെ അത്യാകർഷകമാക്കാം. ചുണ്ടിന്റെ വലുപ്പത്തിൽ പ്രകടമായ മാറ്റം വരുകയുമില്ല. ഭംഗി കുറഞ്ഞ അനാകർഷകമായ ചുണ്ടുകളെ സൗന്ദര്യമുള്ളതാക്കി തീർക്കാനായി ഡെർമൽ ഫില്ലർ ചികിത്സ വളരെ ഫലപ്രദമാണ്. ചുണ്ടുകളുടെ ആകൃതി ക്രമീകരിച്ച് വലുപ്പം കൂട്ടി മൃദുത്വമുള്ളതും നിറമുള്ളതുമാക്കി തീർക്കുന്നു.\nലിപ് സ്ക്രബ് ചുണ്ടിലെ നിർജീവമായ കോശങ്ങൾ നീക്കം ചെയ്ത് കൊളാജൻ ഉൽപാദിപ്പിക്കുന്നു. കുറച്ച് പഞ്ചസാര തേനിൽ ചേർത്ത് ചുണ്ടുകളിൽ മൃദുവായി ഉരച്ചു കഴുകിയാൽ മതി.\nദിവസത്തിൽ ഒട്ടേറെ പ്രാവശ്യം ലിപ്സ്റ്റിക്കിന്റെ ഉപയോഗം ഒഴിവാക്കണം. എക്സ്പയറി ഡേറ്റ് കഴിഞ്ഞ ലിപ്സ്റ്റിക് ഉപയോഗിക്കരുത്.\nകറ്റാർ വാഴയുടെ നീര് പുരട്ടുന്നത് ചുണ്ടുകൾ തണുപ്പിക്കാനും മയപ്പെടുത്താനും സഹായിക്കും.\nധാരാളം വെള്ളം കുടിക്കുന്നതും ചുണ്ടുകളുടെ ആരോഗ്യത്തിനു നല്ലതാണ്.\nദിവസവും രാത്രി ചുണ്ടുകളിൽ ഗ്ലിസറിൻ പുരട്ടിയാൽ ചുണ്ടിലെ ജലാംശം നഷ്ടമാകില്ല.\nചുണ്ടുണങ്ങുന്നതു മൂലമുള്ള നിറവ്യത്യാസവും പരിഹരിക്കാം.


ഫോട്ടോയ്ക്ക് പോസുചെയ്യാന് പറഞ്ഞാല് ചിലര് സീരിയസാകും : 'സിംപിള് സ്റ്റെപ്പുമായി' സൗഭാഗ്യയും അര്‍ജ്ജുനും | sowbagya venkitesh sharedadance pose with husband arjun\n'ഫോട്ടോയ്ക്ക് പോസുചെയ്യാന് പറഞ്ഞാല് ചിലര് സീരിയസാകും': 'സിംപിള് സ്റ്റെപ്പുമായി' സൗഭാഗ്യയും അര്‍ജ്ജുനും\nKerala, First Published 25, Mar 2020, 2:21 PM IST\nസൗഭാഗ്യ വെങ്കിടേഷ് അര്‍ജുനുമൊത്തുള്ള ഡാന്‍സ് പ്രാക്ടീസിന്റെ ചിത്രമാണ് പങ്കുവച്ചിരിക്കുന്നത്. ചിത്രം ആരാധകർ ഏറ്റെടുത്തുകഴിഞ്ഞു.\nടിക് ടോക്കും മറ്റ് സോഷ്യല് മീഡിയയും ആഘോഷിച്ച വിവാഹമായിരുന്നു സൗഭാഗ്യയുടേത്. ഒരു സിനിമയിലോ സീരിയലിലോ അഭിനയിക്കാതെ തന്നെ മലയാളികള് ഏറ്റെടുത്ത താരമാണ് സൗഭാഗ്യ. അമ്മയും അമ്മൂമ്മയുമടങ്ങു അഭിനയത്തിന്റെ തട്ടകത്തില്‍നിന്നാണ് സൗഭാഗ്യയെങ്കിലും, താരം ഇതേവരെ ടിക് ടോക്കിലല്ലാതെ അഭിനയത്തിലേക്ക് കടന്നിട്ടില്ല. താരം തന്റേതായ നൃത്തലോകത്താണുള്ളത്. നൃത്തലോകത്തുനിന്നുതന്നെയാണ് സൗഭാഗ്യ തന്റെ മറുപാതിയെ കണ്ടെത്തിയതും.\nസോഷ്യല് മീഡിയയില് സജീവമായ താരം കഴിഞ്ഞദിവസം പങ്കുവച്ച ചിത്രമാണിപ്പോള് തരംഗമായിരിക്കുന്നത്. 'ഫോട്ടോയ്ക്ക് പോസുചെയ്യാന് പറഞ്ഞാല് ചിലര് ഭയംങ്കര സീരിയസാകും' എന്നുപറഞ്ഞാണ് താരം അര്‍ജുനുമൊത്തുള്ള ഡാന്‍സ് പ്രാക്ടീസിന്റെ ചിത്രം പങ്കുവച്ചിരിക്കുന്നത്. ഒരുകാല് നിലത്തൂന്നി വലതുകാല് ഉയര്‍ത്തിയുള്ള ഡാന്‍സ്‌പോസാണ് പങ്കുവച്ചത്. ഇതുവളരെ സിംപിള് സ്റ്റെപ്പാണല്ലോ, അടിപൊളിയാണല്ലോ തുടങ്ങിയ കമന്റുകള്‍കൊണ്ടാണ് ആരാധകര് ചിത്രം ഏറ്റെടുത്തിരിക്കുന്നത്.\nSomebody is very serious and angry while posing 🤓😘 @arjunsomasekhar\nപത്ത് വര്‍ഷത്തിലേറെയായി അര്‍ജുനും സൗഭാഗ്യയും സുഹൃത്തുക്കളാണ്. അമ്മ താരാ കല്യാണ് നടത്തുന്ന നൃത്തവിദ്യാലയത്തില് വിദ്യാര്‍ത്ഥിയായിരുന്ന അര്‍ജുന്, സൗഭാഗ്യയോടൊപ്പം നിരവധി വേദികളില് നൃത്തം അവതരിപ്പിച്ചിട്ടുണ്ട്. അര്‍ജ്ജുനിപ്പോള് തിരുവനന്തപുരം വെള്ളയമ്പലത്ത്, ഡാന്‍സ് സ്‌കൂള് നടത്തുന്നുണ്ട്. കഴിഞ്ഞ മാസമായിരുന്നു ഗുരുവായൂരമ്പലത്തില്‍വച്ച് ഇരുവരുടേയും വിവാഹം. വിവാഹവും മറ്റും സോഷ്യല്‍മീഡിയയില് വന് ആഘോഷമായിരുന്നു.


Web Desk Nov 3, 2017, 02:30 am IST\n“സർ , ശത്രു ഞങ്ങളിൽ നിന്നും അൻപത് യാർഡുകൾ മാത്രം അകലെയാണ്. ഞങ്ങൾ അവരെക്കാൾ എണ്ണത്തിൽ വളരെ കുറവാണ്. പക്ഷേ സർ ഞങ്ങൾ ഇവിടെനിന്നും ഒരു ഇഞ്ച് പോലും പിന്നോട്ടില്ല. അവസാന ശ്വാസം വരെ അവസാന റൗണ്ട് വെടി തീരും വരെ ഞങ്ങൾ പോരാടുക തന്നെ ചെയ്യും “\nഅതായിരുന്നു അദ്ദേഹത്തിന്റെ അവസാന സന്ദേശം . 1947 നവംബർ മൂന്നിന് മാതൃഭൂമിയെ സംരക്ഷിക്കുന്നതിനിടെ ജീവൻ ബലിദാനം ചെയ്ത നാലാം കുമയൂൺ റെജിമെന്റിലെ കരുത്തനായ മേജർ . ഹോക്കി കളിക്കുന്നതിനിടെ പൊട്ടലേറ്റ കൈ പ്ളാസ്റ്ററിലായിരുന്നെങ്കിലും അത് കാര്യമാക്കാതെ യുദ്ധമുഖത്തേക്ക് കുതിച്ചെത്തിയ ധീരൻ. ഓരോ പോസ്റ്റിലും ഓടി നടന്ന് തന്റെ പട്ടാളക്കാർക്ക് ആവേശം നൽകിയ വീരനായകൻ.\nഅതെ ഭാരതത്തിന്റെ ആദ്യ പരമവീരചക്ര ജേതാവ്\nമേജർ സോമനാഥ് ശർമ\nഒടുവിൽ ശത്രുവിന്റെ ഷെൽ വർഷത്തിൽ ജീവൻ പൊലിയുമ്പോഴേക്കും അദ്ദേഹം ഒന്നുറപ്പാക്കിയിരുന്നു . തന്റെ റെജിമെന്റ് ഒരിഞ്ചു പോലും പിന്നോട്ടു പോകില്ലെന്ന്\nപഷ്തൂൺ അക്രമകാരികൾ ശ്രീനഗർ വിമാത്താവളത്തിന് ഏതാനും കിലോമീറ്ററുകൾ മാത്രം അകലെയെത്തിയപ്പോഴാണ് സോമനാഥ് ശർമയുടെ നാലാം കുമയൂൺ റെജിമെന്റ് ആക്രമണത്തെ പ്രതിരോധിക്കാൻ രംഗത്തെത്തിയത്.\nശ്രീനഗർ വിമാനത്താവളം നഷ്ടമായാൽ കശ്മീർ തന്നെ നഷ്ടമാകുമെന്ന അവസ്ഥ . ബാഡ്ഗാമിലെത്തിയ ശത്രു നിര വിമാനത്താവളം കൈപ്പിടിയിലൊതുക്കാൻ മുന്നേറ്റം തുടരുമ്പോഴാണ് നവംബർ മൂന്നിന് രാവിലെ സോമനാഥ് ശർമയും അദ്ദേഹത്തിന്റെ റെജിമെന്റും ബാഡ്ഗാമിലെത്തുന്നത്.\nഉച്ചയ്ക്ക് രണ്ടരയോടെ അഞ്ഞൂറോളം വരുന്ന പാക് ഗോത്രസേന അൻപത് പേരടങ്ങുന്ന കുമയൂൺ റെജിമെന്റിനെ മൂന്ന് ഭാഗത്ത് നിന്നും ആക്രമിച്ചു. മോർട്ടാറുകളിൽ നിന്ന് തുരുതുരാം ഷെൽ വർഷം തന്നെയുണ്ടായി . ശ്രീനഗർ സംരക്ഷിച്ചില്ലെങ്കിൽ ജമ്മു കശ്മീർ പാകിസ്ഥാന്റെ ഭാഗമാകുമെന്ന തിരിച്ചറിവ് 24 കാരനായ മേജറിന്റെ സിരകളിൽ അഗ്നി ജ്വലിപ്പിച്ചു.\nശത്രുവിന്റെ ഷെൽ വർഷത്തെ തെല്ലും ഭയക്കാതെ പോസ്റ്റുകൾ തോറും ഓടി നടന്ന് അദ്ദേഹം സൈനികരെ ഉത്തേജിപ്പിച്ചു. യന്ത്രത്തോക്കുകളിൽ തിരകളെത്തിച്ച് ഒരു നിമിഷം പോലും കളയാതിരിക്കാൻ അദ്ദേഹം ശ്രദ്ധിച്ചു . ഒടുവിൽ ശത്രുവിന്റെ ഷെല്ലേറ്റ് ആ ധീരസൈനികൻ ജീവൻ വെടിഞ്ഞു.\nഎന്നാൽ മേജർ സോമനാഥ് ശർമയുടെ ബലിദാനം വെറുതെയായില്ല . മേജർ ശർമ കൊല്ലപ്പെട്ടെങ്കിലും അതിനു ശേഷം ആറുമണിക്കൂറോളം ശത്രു നിരയെ തടഞ്ഞു നിർത്തിയ കുമയൂൺ റെജിമെന്റ് രാജ്യത്തിനു വേണ്ടി ശ്രീനഗറിനേയും ഒപ്പം കശ്മീരിനെയും സംരക്ഷിച്ചു.\nഇരുനൂറോളം വരുന്ന പാക് ഗോത്രസൈനികർ കൊല്ലപ്പെട്ടപ്പോൾ കുമയൂൺ റെജിമെന്റിനു മേജറിനെക്കൂടാതെ നഷ്ടമായത് ഇരുപത്തിയൊന്ന് സൈനികരെയാണ് .\nനവംബർ3മേജർ സോമനാഥ് ശർമ്മയുടെ 70 -)0 ബലിദാനവാർഷികമാണ്. സ്മരിക്കാം ആ വീരസൈനികനെ.. നമിക്കാം ആ ധീരതയ്ക്ക് മുന്നിൽ !


കാട്ടുതീയിൽ നിന്ന് രക്ഷപ്പെടുത്തിയ കോലകൾ തിരികെ കാട്ടിലേക്ക്.. | Rescued kolas start to return home\nഅന്ന് കാട്ടുതീയിൽ നിന്ന് രക്ഷപ്പെടുത്തിയ കോലകൾ, ഇനിയവ തിരികെ കാട്ടിലേക്ക്...\nAustralia, First Published 25, Mar 2020, 11:24 AM IST\nകഴിഞ്ഞ വർഷം ഓസ്‌ട്രേലിയയെ വിഴുങ്ങിയ കാട്ടുതീയിൽ വെന്ത് വെണ്ണീറായത് 100 കോടിയോളം മൃഗങ്ങളാണ്. കോല, കങ്കാരു തുടങ്ങിയവയുടെ ജന്മദേശമാണ് ഓസ്ട്രേലിയ.\nകഴിഞ്ഞ വർഷത്തിന്റെ അവസാനത്തിൽ ഓസ്‌ട്രേലിയയെ നടുക്കിയ കാട്ടുതീ രാജ്യത്തെ വനസമ്പത്തിനെയും, വന്യജീവികളെയും മനുഷ്യരെയുമടക്കം ഗുരുതരമായി ബാധിച്ചിരുന്നു. എന്നാൽ, നമ്മളെ പോലെയല്ല പ്രകൃതി. അതിന് തനിയെ സുഖപ്പെടാൻ ഒരു ശക്തിയുണ്ട്. കാട്ടുതീയിൽ വെന്ത് നശിച്ച ചെടികളും മരങ്ങളും ഇപ്പോൾ നാമ്പിട്ടിരിക്കുന്നു. അവ വീണ്ടും ജീവൻ വച്ച് പൂത്തുലഞ്ഞു തുടങ്ങിയിരിക്കുന്നു. ഇപ്പോൾ, അവിടെ ജീവിതം സാധാരണ നിലയിലേക്ക് മടങ്ങിയിരിക്കയാണ്. ഈ സന്ദർഭത്തിൽ കാട്ടുതീയിൽ നിന്ന് അന്ന് രക്ഷപ്പെടുത്തിയ കോലകളെ തിരിച്ച് കാട്ടിലേക്ക് അയക്കുകയാണ് അധികൃതർ.\nകഴിഞ്ഞ സെപ്റ്റംബറിൽ ആരംഭിച്ച കാട്ടുതീയിൽ ഒരുപാട് മിണ്ടാപ്രാണികളാണ് ഇല്ലാതായത്. അക്കൂട്ടത്തിൽ ധാരാളം കോലകളുമുണ്ടായിരുന്നു. ഒരുപക്ഷെ അവയെ ‘വംശനാശഭീഷണി നേരിടുന്ന’ ഇനങ്ങളിൽ ഉൾപ്പെടുത്താൻ വരെ ഇതു മൂലം സാധ്യതയുണ്ട്. എന്നിരുന്നാലും അനവധി കോലകളെ ആ കാട്ടുതീയ്ക്ക് വിട്ടുകൊടുക്കാതെ ഓസ്ട്രേലിയൻ അധികൃതർ രക്ഷപ്പെടുത്തുകയുമുണ്ടായി. അന്ന് രക്ഷപ്പെടുത്തിയ കോലകളെ അവരുടെ സ്വാഭാവിക ആവാസ വ്യവസ്ഥയിലേക്ക് തിരികെ വിടുകയാണ് ഇപ്പോൾ അധികൃതർ. നീല പർവത പ്രദേശത്ത് നിന്ന് രക്ഷപ്പെടുത്തിയ 12 കോലകളിൽ ആദ്യത്തെ നാലെണ്ണത്തെ ന്യൂ സൗത്ത് വെയിൽസ് സംസ്ഥാനത്തെ കാനൻഗ്ര-ബോയ്ഡ് ദേശീയ പാർക്കിലേക്ക് അയച്ചതായി മഷബിൾ റിപ്പോർട്ട് ചെയ്യുന്നു.\nകൊറോണ വൈറസ് പടരുന്നതിനാൽ ശേഷിക്കുന്ന കോലകളെയും വേഗത്തിൽ ദേശീയ പാർക്കിലേക്ക് അയക്കുമെന്നും അവർ പറഞ്ഞു. അവ ജനുവരി മുതൽ സിഡ്നിയിലെ ടാരോംഗ മൃഗശാലയിലാണ് ഉള്ളത്. കാട്ടുതീയുടെ ഫലമായി പതിനായിരത്തോളം കോലകൾ മരിച്ചു, ഇത് ന്യൂ സൗത്ത് വെയിൽസിലെ മൊത്തം കോലകളുടെ എണ്ണത്തിന്‍റെ മൂന്നിലൊന്ന് വരും. ജനിതക വൈവിധ്യമാർന്ന കോലകളുള്ള ബ്ലൂ മൗണ്ടെയ്ൻസ് മേഖലയിൽ നിന്നാണ് ഈ കോലകളെ രക്ഷപ്പെടുത്തിയത്.\nആവശ്യത്തിന് മരങ്ങൾ വളർന്നു കഴിഞ്ഞാൽ ഈ കോലകളെ കാട്ടിലേക്ക് തിരിച്ചയക്കാൻ കഴിയുമെന്നാണ് സയൻസ് ഫോർ വൈൽഡ്‌ലൈഫ് എക്സിക്യൂട്ടീവ് ഡയറക്ടർ ഡോ. കെല്ലി ലീ തന്റെ പത്രക്കുറിപ്പിൽ പറഞ്ഞത്. അടുത്തിടെയുണ്ടായ മഴയിൽ മരങ്ങൾ വളർന്നിട്ടുണ്ട്. ഇപ്പോൾ കോലകളെ കാട്ടിലേക്ക് വിട്ടാൽ അവയ്ക്ക് ഭക്ഷണം കണ്ടെത്താൻ ബുദ്ധിമുട്ടുണ്ടാകില്ല എന്നും അദ്ദേഹം പറഞ്ഞു. “ഞങ്ങൾ അവരെ റേഡിയോ ട്രാക്കുചെയ്യുകയും അവയ്ക്ക് പ്രയാസമൊന്നും ഇല്ലെന്ന് ഉറപ്പാക്കാൻ അവരെ സൂക്ഷ്മമായി നിരീക്ഷിക്കുകയും ചെയ്യും” അദ്ദേഹം കൂട്ടിച്ചേർത്തു.\nകഴിഞ്ഞ വർഷം ഓസ്‌ട്രേലിയയെ വിഴുങ്ങിയ കാട്ടുതീയിൽ വെന്ത് വെണ്ണീറായത് 100 കോടിയോളം മൃഗങ്ങളാണ്. കോല, കങ്കാരു തുടങ്ങിയവയുടെ ജന്മദേശമാണ് ഓസ്ട്രേലിയ. എന്നാൽ ആ കാട്ടുതീയില് ചത്തത് പകുതിയോളം കോലകളാണ്. ആവാസവ്യവസ്ഥയെ തകർക്കുകയും, ഇത്രയേറെ ജീവിവർഗ്ഗത്തെ നശിപ്പിക്കുകയും ചെയ്തിട്ടുള്ള ഒരു ദുരന്തം മുൻപ് ഉണ്ടായിട്ടില്ല എന്നാണ് റിപ്പോർട്ടുകൾ പറയുന്നത്.\nകൂലിപ്പണിക്കാരന്റെ മകൻ, ദാരിദ്ര്യം പിടിച്ചുലച്ച ബാല്യം, ഇന്ന് പാവപ്പെട്ട കുട്ടികൾക്കായി സ്കൂൾ നടത്തുന്നു\nഒരേസമയം മഹാഅഗ്നിബാധയും മഹാമാരിയുമുണ്ടായാല്: ലണ്ടനില് അന്ന് സംഭവിച്ചതെന്ത്?\nകൊവിഡില് വിറങ്ങലിച്ച് ലോകം; മരണം 64,000 പിന്നിട്ടു , 12 ലക്ഷത്തില് അധികം രോഗികള്


(Mohiaddin Alwaye എന്ന താളിൽ നിന്നും തിരിച്ചുവിട്ടതു പ്രകാരം)\n↑ "ആർക്കൈവ് പകർപ്പ്". മൂലതാളിൽ നിന്നും 2012-01-04-ന് ആർക്കൈവ് ചെയ്തത്. ശേഖരിച്ചത് 2011-07-11.\nമുഹ്‌യുദ്ദിൻ ആലുവായിയെ കുറിച്ചുള്ള വെബ്സൈറ്റ് Archived 2012-01-07 at the Wayback Machine.\n"https://ml.wikipedia.org/w/index.php?title=മുഹ്‌യിദ്ദീൻ_ആലുവായ്&oldid=3641615" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:49, 17 ഓഗസ്റ്റ് 2021.


കെഎസ്ആർടിസി ഡ്രൈവർമാർക്കും- കണ്ടക്ടർമാർക്കുമായി സ്കിൽ ഡെവലപ്പ്മെന്റ് പരിശീലനം ആരംഭിച്ചു. - Ananthapuri Online\nകെഎസ്ആർടിസി ഡ്രൈവർമാർക്കും- കണ്ടക്ടർമാർക്കുമായി സ്കിൽ ഡെവലപ്പ്മെന്റ് പരിശീലനം ആരംഭിച്ചു.\nതിരുവനന്തപുരം; കെഎസ്ആർടിസിയിലെ ഡ്രൈവർമാരുടേയും കണ്ടക്ടർമാരുടെയും, ജോലി സാഹചര്യം ലഘൂകരികയും അവരുടെ ആരോഗ്യ സംരക്ഷണം ഉൾപ്പെടെ ലക്ഷ്യമിട്ട് കെഎസ്ആർടിസി മാനേജ്മെന്റിന്റെ നേതൃത്വത്തിൽ നടപ്പിലാക്കുന്ന പദ്ധതികളുടെ ഭാഗമായുള്ള സ്കിൽ ഡെവലപ്പ്മെന്റ് പരിശീലന പരിപാടി ആരംഭിച്ചു. .തിരുവനന്തപുരം മരിയ റാണി കൺവെൻക്ഷൻ സെന്ററിൽ ആരംഭിച്ച പരിശീലന പരിപാടി സിഎംഡി ബിജു പ്രഭാകർ ഐഎഎസ് ഉദ്ഘാടനം ചെയ്തു. എക്സിക്യൂട്ടീവ് ഡയറക്ടർ (അഡ്മിൻ ) അൻസാരി, എക്സിക്യൂട്ടീവ് ഡയറക്ടർ ( ഓപ്പറേഷൻ) സുകുമാരൻ തുടങ്ങിയവർ പങ്കെടുത്തു.\nകെഎസ്ആർടിസി തിരുവനന്തപുരം കോഴിക്കോട് കണ്ടിന്യൂസ് സർവ്വീസുകൾ ആരംഭിക്കുന്നതിന്റെ മുന്നോടി ആയാണ് പരിശീലന പരിപാടി സംഘടിപ്പിച്ചത്.\nഡ്രൈവർ – കണ്ടക്ടർമാരുടെ ഓവറോൾ ഡെവലപ്മെന്റിന് വേണ്ടി ഡ്രൈവിംഗ്, യാത്രക്കാരോടുള്ള പെരുമാറ്റം, ആരോഗ്യ – ജീവിത രീതിയിൽ തുടരേണ്ട മാറ്റം , തൊഴിൽ സാഹചര്യത്തിൽ വരുത്തേണ്ട മാറ്റം, എന്നിവയാണ് മൂന്ന് ദിവസം നീളുന്ന പരിപാടിയിൽ ഉൾപ്പെടുത്തിയിരിക്കുന്നത്.\nമൂന്ന് ദിവസം നീണ്ട് നിൽക്കുന്ന പരിശീലനത്തിൽ യോഗ, മെഡിക്കൽ പരിശോധന,എമർജൻസി ലൈഫ് സപ്പോർട്ട്, ജീവിത ശൈലി രോഗങ്ങളുടെ പ്രതിരോധം, തുടങ്ങിയവയും ഉൾപ്പെടുത്തിയിട്ടുണ്ട്. തിരുവനന്തപുരത്തെ കഴക്കൂട്ടത്തെ മറിയാ റാണി, കോവളത്തെ അനിമേഷൻ സെന്റർ എന്നിവടിങ്ങളിലാണ് പരിശീലനം ആരംഭിച്ചിരിക്കുന്നത്. ആദ്യ ബാച്ചിൽ 60 വീതം ഡ്രൈവർമാരും, കണ്ടക്ടർമാരേയും ഉൾപ്പെടുത്തിയിട്ടുണ്ട്. 18 മുതൽ 31 വരെ നടക്കുന്ന ആദ്യഘട്ട പരിശീലനത്തിൽ 348 ജീവനക്കാർക്കാണ് പേ പരിശീലനം നൽകുക. ഇതിന് ശേഷം അടുത്ത വർഷം കൊണ്ട് സംസ്ഥാനത്തെ മുഴുവൻ ഡ്രൈവർമാർക്കും കണ്ടക്ടർമ‍ാക്കും പരിശീലനം നൽകും.


മുഖ്യമന്ത്രി സ്ഥാനത്തുനിന്നും യോഗി പുറത്താകുന്നു\nയു പി യിൽ മുഖ്യമന്ത്രി സ്ഥാനത്തുനിന്നും യോഗി ആദിത്യനാഥിനെ മാറ്റുന്നു . കോവിഡ് പ്രതിരോധ പ്രവര്‍ത്തനങ്ങളില് രാജ്യത്ത് ഏറ്റവും വിമര്‍ശനങ്ങള് നേരിടേണ്ടി വന്നതിനാണ് യോഗിയുടെ കസേര തെറിക്കുന്നത് .\nനിയമസഭാ തെരഞ്ഞെടുപ്പ് അടുത്ത വര്‍ഷം നടക്കാനിരിക്കേ മന്ത്രിസഭ പുന:സംഘടിപ്പിക്കലും യോഗി ആദിത്യനാഥിനെ മുഖ്യമന്ത്രി പദത്തില് നിന്നും നീക്കുന്നതും ബിജെപി ദേശീയ നേതൃത്വം ചര്‍ച്ച ചെയ്തു.\nബിജെപിയെയും യോഗി സര്‍ക്കാരിനെയും മോശപ്പെടുത്തി കാണിക്കാനുള്ള മാധ്യമ അജണ്ഡയാണ് നടക്കുന്നതെന്നാണ് ബിജെപി യു പി ഘടകം പറയുന്നത് .\nഎന്നാൽ യുപിയിലെ കാര്യങ്ങള് പ്രധാനമന്ത്രി നരേന്ദ്രമോഡി നേരിട്ടുള്ള ഇടപെടലാണ് നടത്തുന്നത് . മന്ത്രിസഭാ പുന:സംഘടനയിലൂടെ യുപി മന്ത്രിസഭയില് തന്റെ വിശ്വസ്തനും മുൻ ബ്യൂറോക്രാറ്റുമായ എകെ ശർമ്മയെ കൊണ്ടുവരാനാണ് മോദിയുടെ നീക്കം .\nഅടുത്ത വര്‍ഷം ആദ്യം യുപിയില് നിയമസഭാ തെരഞ്ഞെടുപ്പ് നടക്കാനിരിക്കെ യാണ് മുഖം മിനുക്കൽ നടത്തുന്നത് . മന്ത്രിസഭാ പുനഃ സംഘടനയിൽ എകെ ശർമ്മയെ മുഖ്യമന്ത്രിയാക്കാനാണ് മോദിയുടെ നീക്കമെന്നാണ് കരുതുന്നത് .\nഅടുത്തിടെ നടന്ന തദ്ദേശ തെരഞ്ഞെടുപ്പുകളില് സമാജ് വാദി പാർട്ടി മുന്നേറിയതും ബിഎസ്പി തിരിച്ചുവരവിനുള്ള ലക്ഷണം കാട്ടിയതും ബിജെപിയെ അലോസരപ്പെടുത്തിയിട്ടുണ്ട്.\nകഴിഞ്ഞ നിയമ സഭാ തെരഞ്ഞെടുപ്പിൽ 403 സീറ്റുകളില് 324 സീറ്റുകള് നേടി ഭരണം പിടിച്ച ബിജെപിയ്ക്ക് യുപിയില് ഭരണം നഷ്ടമാകുന്നത് കേന്ദ്രത്തിലും ഭീഷണിയായി മാറുമെന്നാണ് രാഷ്ട്രീയ നിരീക്ഷകര് കരുതുന്നത്.\nഇതെല്ലാം കണക്കിലെടുത്ത് യോഗി സര്‍ക്കാരിന്റെ കോവിഡിനെതിരേയുള്ള പ്രവര്‍ത്തനം ഉള്‍പ്പെടെയുള്ള പ്രകടനം വിലയിരുത്താന് കഴിഞ്ഞ ദിവസം കേന്ദ്ര നേതാക്കള് ലക്നൗവില് മന്ത്രിമാരുമായി യോഗം ചേര്‍ന്നിരുന്നു.\nബിജെപി ജനറല് സെക്രട്ടറി സംഘടനാ ചുമതലയുള്ള ബി.എൽ സന്തോഷ്, രാധാ മോഹൻ സിങ് എന്നിവരും ആര്‍എസ്എസ് നേതാക്കളും യോഗത്തില് പങ്കെടുത്തിരുന്നു. എന്നാല് കോവിഡിനെ ശരിയായ രീതിയില് കൈകാര്യം ചെയ്തതായും മാധ്യമങ്ങള് യോഗി സര്‍ക്കാരിനെ മോശമാക്കുന്നു വെന്നുമായിരുന്നു യോഗത്തിന്റെ വിലയിരുത്തല്.\nകോവിഡ് മഹാമാരി കൈകാര്യം ചെയ്ത മുഖ്യമന്ത്രി യോഗി ആദിത്യനാഥിന്റെ രീതിയിൽ വ്യാപക വിമർശം ഉയരുന്നതിനിടെയാണ് പ്രധാനമന്ത്രി നരേന്ദ്രമോദിയുടെ അപ്രതീക്ഷിത ഇടപെടൽ ഉണ്ടാകുന്നത് . യുപിയില് മോഡി നേരിട്ട് ശ്രദ്ധ കൊടുക്കുകയാണ്.\nഎ.കെ. ശര്‍മ്മയുടെ വരവിനെ കൗതുകത്തോടെയാണ് നിരീക്ഷകര് വീക്ഷിക്കുന്നത്. അടുത്ത ആഴ്ചകളിൽ തന്നെ മന്ത്രിസഭാ പുനഃസംഘടന ഉണ്ടാകുമെന്നാണ് വിവരം.\nഗുജറാത്ത് കേഡറിൽ നിന്നുള്ള റിട്ടയേഡ് ഐഎഎസ് ഉദ്യോഗസ്ഥനാണ് എകെ ശർമ്മ. ജനുവരിയില് ചെറുകിട-ഇടത്തരം സംരഭ മന്ത്രാലയത്തിൽ സെക്രട്ടറിയായിരിക്കെ വോളണ്ടറി റിട്ടയർമെന്റ് വാങ്ങി ബിജെപിയിൽ ചേർന്നിരുന്നു .\nഉടന് തന്നെ ഉത്തർപ്രദേശ് എംഎൽസിയുമാക്കി. നിലവിൽ പ്രധാനമന്ത്രിയുടെ മണ്ഡലമായ വാരാണസിൽ കോവിഡ് ദുരിതാശ്വാസ പ്രവർത്തനങ്ങൾക്ക് മേൽനോട്ടം വഹിക്കുന്നത് ശര്‍മ്മയാണ്.\nദുബായിൽ വ്യവസായ മേഖലയില് വന് അഗ്നിബാധ; ആളപായമില്ല


കുവൈത്തില് സന്ദര്‍ശകര്‍ക്ക് ആരോഗ്യ ഇന്‍ഷുറന്‍സ്\n14 Apr, 2018 at 09:12 PM\nഇതോടെ വിദേശികൾ വിസിറ്റിങ് വിസക്ക് അപേക്ഷിക്കുമ്പോള് ആരോഗ്യ ഇന്‍ഷുറന്‍സ് പോളിസിക്കുള്ള അപേക്ഷയും സമർപ്പിക്കേണ്ടി വരും .\nസന്ദര്‍ശകര്‍ക്ക് ആരോഗ്യ ഇന്‍ഷുറന്‍സ് ഏര്‍പ്പെടുത്തണമെന്ന നിര്‍ദേശത്തിന് കുവൈത്ത് മന്ത്രിസഭയുടെ അംഗീകാരം. ഇതോടെ വിദേശികൾ വിസിറ്റിങ് വിസക്ക് അപേക്ഷിക്കുമ്പോള് ആരോഗ്യ ഇന്‍ഷുറന്‍സ് പോളിസിക്കുള്ള അപേക്ഷയും സമർപ്പിക്കേണ്ടി വരും . മലയാളികൾ ഉൾപ്പെടയുള്ള തൊഴിലന്വേഷകർക്കും സന്ദർശകർക്കും തിരിച്ചടിയാകുന്ന തീരുമാനം വൈകാതെ നടപ്പിൽ വരുമെന്നാണ് സൂചന .\nസന്ദര്‍ശക വിസയില് രാജ്യത്തെത്തുന്ന വിദേശികള്‍ക്ക് ആരോഗ്യസേവനം നല്‍കുന്നതിന് ഫീസ് ഏര്‍പ്പെടുത്തണമെന്ന് കഴിഞ്ഞ പാര്‍ലമെന്ററി കാലത്ത് ഖലീല് അല് സാലിഹ് എം.പി നിര്‍ദേശിച്ചിരുന്നു പാര്‍ലമെന്‍ററി ഹെല്‍ത്ത് കമ്മിറ്റിയില് നിര്‍ദേശം ചര്‍ച്ച ചെയ്തപ്പോള് വിദേശകാര്യമന്ത്രാലയം എതിര്‍പ്പു പ്രകടിപ്പിച്ചിരുന്നെങ്കിലും മന്ത്രി സഭ നിര്‍ദേശം അംഗീകരിക്കുകയായിരുന്നു സര്‍ക്കാര് ആശുപത്രികളിലെ തിരക്കും അധിക ചെലവും കുറക്കാനും മരുന്നുകള് പാഴാവുന്ന പ്രശ്നം പരിഹരിക്കാനുമാണ് ഇത്തരമൊരു നിര്‍ദേശം സമര്‍പ്പിച്ചതെന്നും ശരിയായ ദിശയിലുള്ളതാണ് തന്റെ നിര്‍ദേശമെന്ന് സര്‍ക്കാറിന് ബോധ്യപ്പെട്ടതായും ഖലീല് അല് സാലിഹ് എം.പി പറഞ്ഞു . മറ്റുജിസിസി രാജ്യങ്ങൾ ഈ സംവിധാനം പിന്തുടരുന്നതായും എം.പി പറഞ്ഞു. സ്വകാര്യ ഇൻഷുറൻസ് കമ്പനികളുടെ സഹകരണത്തോടെയാകും പദ്ധതി നടപ്പാക്കുക . തീരുമാനം പ്രാബല്യത്തിലായാൽ സന്ദര്‍ശകകാലയളവില് സ്വകാര്യ ആശുപത്രികളില് സൗജന്യ സേവനങ്ങൾ ലഭിക്കും .\nസ്വകാര്യ ആശുപത്രികള്‍ക്കും ഇന്‍ഷുറന്‍സ് കമ്പനികള്‍ക്കും ഗുണം ചെയ്യുന്ന തീരുമാനം സന്ദര്‍ശക വിസയില് വരുന്ന മലയാളികളടക്കമുള്ള പ്രവാസികള്‍ക്ക് തിരിച്ചടിയാണ്. ജോലിയന്വേഷിച്ചും മറ്റും സന്ദര്‍ശക വിസയില് എത്തുന്നവര്‍ക്ക് അധിക ചെലവുണ്ടാക്കും. സന്ദർശക വിസയിൽ എത്തുന്നവർക്ക് വൈദ്യ പരിശോധന നിർബന്ധമാക്കുമെന്നു കുവൈത്ത് ആരോഗ്യമന്ത്രി അലി അൽ ഉബൈദിയും കഴിഞ്ഞ ദിവസം വ്യക്തമാക്കിയിരുന്നു .


ജീവിതത്തിലെ ഏറ്റവും സന്തോഷമുള്ള നിമിഷം, ജോഷി സാറിന് നന്ദി; ഇൻസ്റ്റാഗ്രാം പോസ്റ്റ് പങ്കുവെച്ച് നൈല ഉഷ -\nസംവിധായകൻ ജോഷിയുടെ ഏറ്റവും പുതിയ സുരേഷ് ഗോപി ചിത്രമാണ് ‘പാപ്പൻ.’ സുരേഷ് ഗോപിയോടൊപ്പം ചിത്രത്തിലെ ഒരു പ്രധാന വേഷം ചെയ്യുന്നത് നടി നൈല ഉഷയാണ്. ജോഷിയുടെ തുടർച്ചയായ രണ്ടാം ചിത്രത്തിലാണ് നൈല പ്രധാനവേഷത്തിൽ അഭിനയിക്കുന്നത്. നേരത്തെ പൊറിഞ്ചു മറിയം ജോസിലും നൈലയായിരുന്നു ഒരു കേന്ദ്രകഥാപാത്രത്തെ അവതരിപ്പിച്ചത്. ഇപ്പോൾ തന്റെ ഇൻസ്റ്റാഗ്രാം പേജിൽ സംവിധായകൻ ജോഷിയോടൊപ്പമുള്ള ഒരു ചിത്രം പങ്കുവെച്ചിരിക്കുകയാണ് നൈല.\n“എന്റെ ഏറ്റവും മനോഹരമായ ഒരു നിമിഷമാണ് ഈ ചിത്രത്തിൽ പതിഞ്ഞത്. എനിക്ക് തന്ന സ്നേഹത്തിനും അവസരത്തിനും ജോഷി സാറിന് ഒരുപാട് നന്ദി. രാപകലില്ലാതെ എത്രയോ അധ്വാനിച്ചിട്ടാണ് താങ്കൾ ഓരോ ഷോട്ടും പൂർണ്ണതയിലെത്തിക്കുന്നത്. ഓരോ അഭിനേതാവിന്റെയും മികവ് പുറത്തുകൊണ്ട് വരാൻ അങ്ങ് പ്രത്യേകം ശ്രദ്ധിക്കുന്നു. താങ്കളുടെ ഊർജ്ജസ്വലത കൂടെയുള്ളവർക്കും പകരുന്ന ഒന്നാണ്.” നൈല ചിത്രത്തിന് താഴെ കുറിച്ചു.\nRead More: ‘ഹൃദയം’ തന്റെ ഹൃദയത്തോട് ചേർന്ന് നിൽക്കുന്നവരുടെ സിനിമയെന്ന് മോഹൻലാൽ; വർഷങ്ങൾക്ക് ശേഷം ഒരു മലയാളസിനിമയുടെ ഓഡിയോ കാസറ്റ് റീലീസ്\n‘പാപ്പൻ’ സിനിമയുടെ ചിത്രീകരണം അവസാനിച്ചുവെന്നും പോസ്റ്റ് പ്രൊഡക്ഷൻ വർക്കുകൾക്ക് ശേഷം ചിത്രം ഉടനെ തന്നെ തീയേറ്ററുകളിലേക്കെത്തുമെന്നും നൈല കൂട്ടിച്ചേർത്തു. മികച്ച അഭിനേതാക്കളുടെ ഒരു നിര തന്നെയുള്ള ചിത്രം പ്രേക്ഷകരെ ത്രില്ലടിപ്പിക്കുന്ന ഒരു ചിത്രമായിരിക്കുമെന്നും നൈല പറഞ്ഞു.\nസുരേഷ് ഗോപിക്കും നൈല ഉഷയ്ക്കുമൊപ്പം ഗോകുൽ സുരേഷ്, വിജയരാഘവൻ, നീത പിള്ള, കനിഹ, ആശ ശരത്, ചന്തുനാഥ്, ടിനി ടോം, ഷമ്മി തിലകൻ, ശ്രീജിത്ത് രവി എന്നിവരും ചിത്രത്തിൽ അഭിനയിച്ചിരിക്കുന്നു.\nStory Highlights: Nyla Usha shares instagram picture with Director Joshy


bastian schweinsteiger retires: ജർമൻ ഫുട്ബോളർ ബാസ‍്‍റ്റിൻ ഷ്വെയ്ൻസ്റ്റീഗർ വിരമിച്ചു; ഇനി പുതിയ ലക്ഷ്യമെന്ന് സൂചന! - german footballer bastian schweinsteiger announces retirement, may join germany coaching staff | Samayam Malayalam\ngerman footballer bastian schweinsteiger announces retirement, may join germany coaching staff\nജർമൻ ഫുട്ബോളർ ബാസ‍്‍റ്റിൻ ഷ്വെയ്ൻസ്റ്റീഗർ വിരമിച്ചു; ഇനി പുതിയ ലക്ഷ്യമെന്ന് സൂചന!\nSamayam Malayalam | Updated: 09 Oct 2019, 12:35:00 PM\nജർമനിക്ക് ലോകകപ്പ് നേടിക്കൊടുത്ത ടീം അംഗം ബാസ‍്‍റ്റിൻ ഷ്വെയ്ൻസ്റ്റീഗർ പ്രൊഫഷണൽ ഫുട്ബോളിൽ നിന്ന് വിരമിച്ചു\nലോകകപ്പ് നേടിയ ജർമൻ ടീം അംഗവും മാഞ്ചസ്റ്റർ യുണൈറ്റഡ്, ബയേൺ മ്യൂണിക്ക് മിഡ‍്‍ഫീൽഡറുമായിരുന്ന ബാസ‍്‍റ്റിൻ ഷ്വെയ്ൻസ്റ്റീഗർ പ്രൊഫഷണൽ ഫുട്ബോളിൽ നിന്ന് വിരമിച്ചു. 35ാം വയസ്സിലാണ് താരം വിരമിക്കൽ പ്രഖ്യാപിക്കുന്നത്. ഏറ്റവും അവസാനമായി ചിക്കാഗോ ഫയറിലാണ് അദ്ദേഹം കളിച്ചിരുന്നത്.\n"പ്രിയപ്പെട്ട ആരാധകരേ... കളി അവസാനിപ്പിക്കാൻ സമയം ആയിരിക്കുന്നു. ഈ സീസണോടെ ഫുട്ബോൾ കരിയർ അവസാനിപ്പിക്കുകയാണ്," സോഷ്യൽ മീഡിയയിൽ ഷെയർ ചെയ്ത പോസ്റ്റിൽ ഷ്വെയ്ൻസ്റ്റീഗർ കുറിക്കുന്നു. കളിച്ച എല്ലാ ക്ലബ്ബുകളോടും ജർമൻ ദേശീയടീമിനോടും നന്ദി അറിയിക്കുന്നതായും അദ്ദേഹം പറഞ്ഞു.\nRead More:പ്രീമിയർ ലീഗിൽ ഇത്തവണ ആര് കപ്പടിക്കും ? പ്രവചനവുമായി വെയ‍്‍ൻ റൂണി\nപ്രൊഫഷണൽ ഫുട്ബോളർ എന്ന നിലയിൽ കരിയർ അവസാനിപ്പിച്ചുവെങ്കിലും ഈ മേഖലയിൽ തന്നെ തുടരുമെന്ന സൂചനയാണ് ഷ്വെയ്ൻസ്റ്റീഗർ നൽകുന്നത്. ജർമ്മൻ ഫുട്ബോൾ ടീമിൻെറ കോച്ചിങ് സ്റ്റാഫിൽ വൈകാതെ താരം ഇടംപിടിച്ചേക്കും. ജർമ്മനിയുടെ പരിശീലക സംഘത്തിലേക്ക് ഷ്വെയ്ൻസ്റ്റീഗറെ സ്വാഗതം ചെയ്യുന്നതായി കോച്ച് ജോക്വിം ലോവ് പ്രഖ്യാപിച്ച് കഴിഞ്ഞു.\n2014ൽ ജർമനി ലോകകപ്പ് കിരീടം നേടിയപ്പോൾ ടീം അംഗമായിരുന്നു ഷ്വെയ്ൻസ്റ്റീഗർ. ദേശീയ ടീമിന് വേണ്ടി ഏറ്റവും കൂടുതൽ മത്സരങ്ങൾ കളിച്ചിട്ടുള്ള നാലാമത്തെ താരമാണ്. ജർമൻ ക്ലബ്ബായ ബയേൺ മ്യൂണിക്കിനായി 500ലധികം തവണ ബൂട്ടണിഞ്ഞിട്ടുണ്ട്. ഒമ്പത് തവണ ബുണ്ടസ‍്‍ലീഗ കിരീടവും ഒരു തവണ ചാമ്പ്യൻസ് ലീഗ് കിരീടവും നേടിയ ടീം അംഗമാണ്. 2015 മുതൽ 2017 വരെ മാഞ്ചസ്റ്റർ യുണൈറ്റഡിൽ കളിച്ചിരുന്നു. 2016ൽ അന്താരാഷ്ട്ര ഫുട്ബോളിൽ നിന്ന് വിരമിച്ചിരുന്നു.\nവെല്ലുവിളികളുണ്ട്, എങ്കിലും ഐഎസ്എല് കിരീടം തന്നെയാണ് ബ്ലാസ്റ്റേഴ്സിന്‍റെ ലക്ഷ്യമെന്ന് ഷട്ടോരിആര്‍ട്ടിക്കിള് ഷോ\nബാസ‍്‍റ്റിൻ ഷ്വെയ്ൻസ്റ്റീഗർ ജർമനി germany football Germany Bayern Munich bastian schweinsteiger retires Bastian Schweinsteiger\nWeb Title : german footballer bastian schweinsteiger announces retirement, may join germany coaching staff


ആൽഫൈൻ കൊലക്കേസ്; ജോളിയുടെ അറസ്റ്റിന് കോടതിയുടെ അനുമതി\nഷാജു-സിലി ദമ്പതികളുടെ മകൾ ആൽഫൈൻ കൊല്ലപ്പെട്ട കേസിൽ ജോളിയുടെ അറസ്റ്റ് ഉടൻ. ജോളിയെ അറസ്റ്റ് ചെയ്യാൻ കോടതി അനുമതി നൽകി. ഭക്ഷണത്തിൽ സയനൈഡ് കലർത്തി ആൽഫൈനെ കൊന്നുവെന്ന ജോളിയുടെ മൊഴിയുടെ അടിസ്ഥാനത്തിലാണ് അറസ്റ്റ്. ജോളിയെ അറസ്റ്റ് ചെയ്യുന്നതിനായി അന്വേഷണ ഉദ്യോഗസ്ഥൻ കൊയിലാണ്ടി കോടതിയിൽ അപേക്ഷ നൽകിയിരുന്നു.\nഅതേസമയം, റോയ് വധക്കേസിൽ റിമാൻഡിൽ കഴിയുന്ന മാത്യുവിനെ സിലി വധക്കേസിലും അറസ്റ്റ് ചെയ്യാൻ അന്വേഷണ സംഘം തീരുമാനിച്ചു. മാത്യുവിനെ അറസ്റ്റ് ചെയ്യണമെന്നാവശ്യപ്പെട്ട് അന്വേഷണ സംഘം കൊയിലാണ്ടി കോടതിയിൽ അപേക്ഷ നൽകും.\nസിലിയുടെ സഹോദരങ്ങളായ സിജോ, സ്മിത, സിജോയുടെ ഭാര്യ ജോയ്‌സി, ജോളിയുടെ സഹോദരൻ ജോണി എന്നിവരെ അന്വേഷണ ഉദ്യോഗസ്ഥർ വിളിച്ചുവരുത്തി മൊഴിയെടുത്തിരുന്നു. കേസിൽ മുഖ്യ കണ്ണിയെന്ന് പൊലീസ് കരുതുന്ന ജോൺസനെയും ചോദ്യം ചെയ്യാൻ വിളിച്ചിട്ടുണ്ട്. ജോളിയുടെ കാറിന്റെ രഹസ്യ അറയിൽ നിന്ന് പൊലീസ് കണ്ടെടുത്ത പൊടി സയനൈഡ് തന്നെയാണെന്ന് സ്ഥിരീകരിച്ചിരുന്നു.


Nov 24, 2016, 04:42 PM IST\nചരിത്രത്തിലുടനീളം ഈ ഭൂമിമുഴുവന് ജയിച്ചു കൈയടക്കാന് വെമ്പി ഇറങ്ങിപ്പുറപ്പെട്ട ചക്രവര്‍ത്തിമാരുടെ കഥകള് നിറഞ്ഞുകിടക്കുന്നു. ഇന്നും നമ്മുടെ മുന്‍പില് ദലൈലാമ ഉണ്ട്. തൊട്ടപ്പുറത്ത് ലോകം പിടിച്ചടക്കാന് ആഗ്രഹിക്കുന്ന ചൈനയും. ജയമോഹന്റെ സ്പിറ്റിവാലി പര്യടനം തുടരുന്നു.\n# എഴുത്ത് : ജയമോഹന്/ചിത്രങ്ങള് : മധുരാജ്\nചണ്ഡീഗഢില്‍നിന്നാണ് ഞങ്ങള് വണ്ടിപിടിച്ചത്. സര്‍ദാര്‍ജി ധാരാളം ഹിമാലയം കണ്ടിട്ടുള്ള ആളാണെങ്കിലും സ്പിറ്റിവാലിയിലേക്ക് ആദ്യമായിട്ടാണ്. അതുകൊണ്ട് പലകാര്യങ്ങളും ഓര്‍ക്കാതെയാണ് കാശ് നിശ്ചയിച്ചത്. സ്പിറ്റിവാലിയിലേക്കു പോകാന് റോഡ് എന്നൊരു ഏര്‍പ്പാട് ഇല്ല എന്ന കാര്യം നാകോ എന്ന സ്ഥലത്ത് എത്തിയപ്പോഴേക്കും മനസ്സിലായി. ശരിക്കു പറഞ്ഞാല് ഇതാണ് സ്പിറ്റിവാലിയിലേക്കുള്ള കവാടം. കാറിന്റെ ചക്രം പൊട്ടി. പിന്നെ അവിടെയെങ്ങും അലഞ്ഞുതിരിഞ്ഞ് പഞ്ചറൊട്ടിക്കുന്ന ആളെ കണ്ടുപിടിച്ച് അയാളുടെ കൈയില് കാര് ഏല്പിച്ചു. അവിടെങ്ങും ആളുകള് കൊല്ലം മുഴുവന് താമസിക്കുന്ന പതിവില്ല. തണുപ്പുകാലത്ത് വീടുകള് അങ്ങനെതന്നെ വിട്ട് താഴോട്ട് ഇറങ്ങിവരികയാണ് പതിവ്. അതുകൊണ്ട് ചായക്കടകളും വീടുകളും മിക്കവാറും തകരഷീറ്റുകളും ടാര്‍പോളിന്‍പായകളും കൊണ്ട് കെട്ടിയവയാണ്. ഒരു കടയില് കയറി കഴിക്കാന് എന്തുണ്ട് എന്നുചോദിച്ചപ്പോള് ചോമിന് എന്നൊരു സാധനം കിട്ടി. അതുകണ്ടപ്പോള്‍ത്തന്നെ എന്തോ പന്തികേടു തോന്നിയതു കൊണ്ട് ഞാന് കഴിച്ചില്ല. തുപ്പ എന്നുപേരുള്ള കഞ്ഞിപോലുള്ള ന്യൂഡില്‍സാണ് ഞാന് കഴിച്ചത്. അതും ഒരു മലയാളിയുടെ നാവിനു വഴങ്ങുന്നതല്ലെങ്കിലും ദഹനക്കേടുണ്ടായില്ല. ചോമിന് കഴിച്ച രണ്ടുപേര് പിന്നെ എഴുന്നേറ്റ് തലപൊക്കിയിരുന്ന് സംസാരിക്കാന് നാലഞ്ചു മണിക്കൂറെടുത്തു.\nനാകോ അടുത്തുള്ള ഒരു ചെറിയ ഗ്രാമത്തിലേക്ക് പോകാന് എന്തുകൊണ്ടാണ് യാത്ര ഒരുക്കിയ കൃഷ്ണന് ഉദ്ദേശിച്ചതെന്ന് എനിക്കു മനസ്സിലായില്ല. അവിടെ വലുതായിട്ടൊന്നും കാണാന് ഇല്ല. എന്നാല് യാത്ര കഴിഞ്ഞ് വന്നതിനുശേഷം ഏറ്റവും നന്നായി ഓര്‍മയില് നില്‍ക്കുന്നത് ആ ചെറിയ ഗ്രാമമാണ്. പലപ്പോഴും അതങ്ങനെയാണ്. ടൂറിസ്റ്റ് പ്രധാന്യമുള്ള സ്ഥലങ്ങളെക്കാള്, ചരിത്രപ്രാധാന്യമുള്ള സ്ഥലങ്ങളെക്കാള്, ഒരു ജീവിതത്തിന്റെ ചിത്രം നമ്മളില് നിലനിര്‍ത്തുന്ന സ്ഥലങ്ങളാണ് എപ്പോഴും ഒപ്പമുണ്ടാകുക. ചെറിയ ഗ്രാമമാണ്. മലഞ്ചെരുവില് ഓരോ വീടും മറ്റൊരു വീടിന്റെ മുകളില്; വീടുകളെല്ലാംതന്നെ ഹിമാചല്‍പ്രദേശിന്റെ പ്രത്യേകത ഉള്ളവയാണ്. മരംകൊണ്ടുള്ള ഫ്രെയിമിന്റെ നടുക്ക് മലഞ്ചെരുവില് ഉരുണ്ടുവരുന്ന കല്ലുകള് പെറുക്കിവെച്ച് കെട്ടിയവ. മുകളില്‍നിന്നും ഉറവയെടുത്ത് ചാടിവരുന്ന വെള്ളത്തെ ചക്രങ്ങള് ഘടിപ്പിച്ച് അതില് ഗോതമ്പുപൊടിക്കുന്ന യന്ത്രം രൂപവത്കരിച്ചിരുന്നു. വളരെ മെല്ലെയാണ് ചക്രങ്ങള് ഓടുന്നത്. എട്ടോ പത്തോ കിലോ ഗോതമ്പ് മുകളില് കൊണ്ടുവെച്ചാല് അത് മാവായി കിട്ടാന് വൈകുന്നേരമാകും. അവിടുള്ള ജീവിതം അങ്ങനെയാണ്. ബാര്‍ലി, ഗോതമ്പ് മുതലായവ കൃഷി ചെയ്യലും കന്നുകാലിമേക്കലുമാണ് പണി. വളരെ കുറച്ചു മാത്രം ശരീരാധ്വാനം. കൊല്ലത്തില് നാലു മാസം മാത്രം കൃഷി. അതുകൊണ്ട് ഗ്രാമം മുഴുവന് ആളുകള് ഹുക്ക വലിച്ചുകൊണ്ട് വെറുതെ ഇരിക്കുകയാണ്. എല്ലാ മുഖങ്ങളും തണുപ്പില് ചുവന്ന് ധാരാളം ചുളിവുകളോടുകൂടി പ്രായം അറിയിക്കാതെ മാറിക്കഴിഞ്ഞു. ഗ്രാമം മുഴുവന് വൃദ്ധര് നിറഞ്ഞിരിക്കുന്നതുപോലെ. ഒപ്പം ചെറിയ കുട്ടികള് ഓടിക്കളിച്ചു. ഒന്നും സംഭവിക്കാത്ത ഒരു ജീവിതം ആണ് ഇവിടെയുള്ളത്.\nഒരു സ്ഥലത്ത് പത്തോളം കഴുതകളെ അടച്ചിട്ടിരിക്കുന്നു. നന്നായി വളര്‍ന്ന, ആരോഗ്യമുള്ള കഴുതകള്. മാന്തളിരിന്റെ നിറമുള്ള മുടി. മലയിലേക്ക് കയറിപ്പോകാനും സാധനങ്ങള് കൊണ്ടുവരാനും ഇവിടെ ഏറ്റവും പ്രയോജനപ്പെടുന്നത് കഴുതകളാണ്. കുതിരകളേക്കാള് ശക്തിയുള്ളവയാണ് കഴുതകള്. കുതിര വേഗം തളരും. കഴുതയ്ക്ക് വേഗമുണ്ടാവുകയില്ലെങ്കിലും നില്‍ക്കാതെ ഏഴു മണിക്കൂറിലേറെ ഭാരംവഹിച്ച് നടക്കാന് കഴിയും. നമ്മുടേത് കുതിരകളുടെ ജീവിതമാണെന്നും ഇവരുടേത് കഴുതകളുടെതാണെന്നും തോന്നി. ഈ ഗ്രാമത്തില് നൂറിലേറെ വയസ്സുള്ളവര് ധാരാളം ഉണ്ട്. ഹിമാലയചെരിവുകളില് മനുഷ്യര് ഒരുപാടു കാലം ജീവിക്കുന്നു. കടലാമകളെപോലെ അവരുടെ ശരീരത്തിലെ ജൈവപ്രവര്‍ത്തനം വളരെ പതുക്കെയുള്ളതാകണം.\nലഡാക്കിനെപോലെതന്നെ സ്പിറ്റിവാലിയും മതപരമായും ചരിത്രപരമായും ഭൂമിശാസ്ത്രരീതിയിലും ടിബറ്റിന്റെ ഭാഗമാണ്. ഇവിടെയുള്ള പ്രധാന മതം ടിബറ്റിയന് ബുദ്ധിസമാണ്. 1959-ല് ചൈന ടിബറ്റ് പിടിച്ചെടുത്തപ്പോള് ദലൈലാമ ഇന്ത്യയിലേക്ക് പലായനം ചെയ്തു. ഹിമാലയപ്രദേശത്തിലുള്ള ധര്‍മശാലയില് തന്റെ മഠം സ്ഥാപിച്ചു. ഇന്ത്യന് ഭാഗങ്ങളിലുള്ള ടിബറ്റിയന് മഠങ്ങള് മുഴുവന് ധര്‍മശാലയിലുള്ള ദലൈലാമയുടെ നിയന്ത്രണത്തിലാണ്. എഴുപതുകളിലാണ് ദലൈലാമ യൂറോപ്പിലേക്കു കടക്കുന്നത്. ചൈനയ്ക്ക് എതിരായ വികാരങ്ങള് അദ്ദേഹത്തിന് വലിയൊരു സ്വീകാര്യത ഉണ്ടാക്കി. ഒപ്പം അദ്ദേഹത്തിന്റെ അസാധാരണമായ വ്യക്തിത്വവും ബുദ്ധിസ്റ്റ് ചിന്തകളെ ലളിതമായി വ്യാഖ്യാനിക്കാനുള്ള കഴിവും ലോകം മുഴുവന് അദ്ദേഹത്തിന് അനുയായികളെ ഉണ്ടാക്കി. അതുകൊണ്ട് ലഡാക്കിലും ഹിമാചല്‍പ്രദേശിലുമുള്ള പുരാതനമായ ടിബറ്റന് മഠാലയങ്ങള് മുഴുവന് പുനരുദ്ധാരണം ചെയ്യപ്പെട്ടു. പല സ്ഥലങ്ങളിലും പുതിയ മഠങ്ങള് ധാരാളം സ്ഥാപിക്കപ്പെട്ടിട്ടുണ്ട്. ഹിമാചല്‍പ്രദേശത്തില് ഇന്നു വലിയ ടൂറിസ്റ്റ് ആകര്‍ഷണമായിട്ടുള്ള ബുദ്ധപ്രതിമകളും മറ്റും ഈ കാലഘട്ടത്തില് സ്ഥാപിക്കപ്പെട്ടവയാണ്. ലേ ലഡാക്കിലുള്ള പുരാതനമായ ബുദ്ധിസ്റ്റ് മൊണാസ്ട്രികളിലേക്ക് പോകുമ്പോള് അവിടെ പുതിയ സമ്പത്തിന്റെ മുഖങ്ങളാണ് നമുക്ക് കാണാന് കഴിയുക. പക്ഷേ, സ്പിറ്റിവാലി അങ്ങനെയല്ല. ദലൈലാമതന്നെ അവിടെയുള്ള പല സ്ഥലങ്ങളിലേക്ക് വന്നിട്ടില്ല. ധാരാളം പുരാതനമായ മൊണാസ്ട്രികള് ആരും പോകാതെ പൊടിപിടിച്ച് കിടപ്പുണ്ട്. കൂട്ടത്തില് കൂടുതല് ആളുകള് വരുന്നതും നന്നായി സൂക്ഷിക്കപ്പെടുന്നതുമാണ് ടാബോ മൊണാസ്ട്രി.\nഎ.ഡി. 996-ലാണ് ഈ മൊണാസ്ട്രി ഉണ്ടാക്കിയത്. ഒന്‍പത് ക്ഷേത്രങ്ങളും ബുദ്ധഭിക്ഷുക്കള് താമസിക്കുന്ന പല മുറികളും ഉള്ള വലിയൊരു കോംപ്ലക്സ് ആണ് ഇത്. ചെളി കൊണ്ടുണ്ടാക്കിയ വലിയ ചുമര്. അതിന്റെ നടുക്ക് പഴയ കേരളത്തിലെ കൊട്ടിയമ്പലം പോലുള്ള വാതില്. ഉള്ളില് കടന്നുചെന്നാല് മരവും കല്ലും ചെളിയും കൊണ്ട് കെട്ടിയ പൊക്കമില്ലാത്ത കെട്ടിടങ്ങള്. അകത്ത് പത്താംനൂറ്റാണ്ടില് നിന്നും പതിനേഴാംനൂറ്റാണ്ടുവരെ പല കാലഘട്ടങ്ങളിലായി കെട്ടിയ ക്ഷേത്രങ്ങള്.\nശരിക്കു പറഞ്ഞാല് ടാബോ മൊണാസ്ട്രിയുടെ ചരിത്രം തുടങ്ങുന്നത് പത്താംനൂറ്റാണ്ടിലല്ല. അതിന് എത്രയോ മുന്‍പുതന്നെ തൊട്ടപ്പുറത്തുള്ള മലഞ്ചെരുവില് ചെളിപ്പാറയില് കൊത്തിയുണ്ടാക്കിയ ഗുഹകളില് ധാരാളം ടിബറ്റന് ഭിക്ഷുക്കള് താമസമുണ്ടായിരുന്നു. പിന്നെ അതൊരു മഠമായി മാറി. പിന്നെയും ഒരുപാട് കാലം കഴിഞ്ഞ് ടിബറ്റിന്റെ ഭരണകര്‍ത്താക്കളുടെ ധനസഹായം കൊണ്ടാണ് ഇപ്പോഴുള്ള മഠം സ്ഥാപിക്കപ്പെട്ടത്. ക്രമേണ അതുവളര്‍ന്ന് പതിനേഴാം നൂറ്റാണ്ടിന്റെ അന്ത്യംവരെ പുതുതായി കെട്ടിടങ്ങള് പണിതു. ടാബോ മൊണാസ്ട്രിയുടെ മുറ്റത്തു നില്‍ക്കുമ്പോള്‍തന്നെ മലഞ്ചെരുവിലെ ഗുഹകള് നോട്ടമില്ലാത്ത കണ്ണുകളെപോലെ കാണാന് കഴിഞ്ഞു. അങ്ങോട്ടു പോകണമെന്ന് ഞങ്ങള് ഉറപ്പിച്ചു. ടാബോ മൊണാസ്ട്രിയുടെ അകത്തേക്ക് കടക്കാനുള്ള വാതില് പൂട്ടിയിരുന്നു. അന്നെന്തോ പൊതുപരിപാടികള് ഉള്ളതുകൊണ്ട് ഭിക്ഷുക്കള് തൊട്ടപ്പുറത്തുള്ള പള്ളിക്കൂടത്തിലേക്ക് പോയിരുന്നു. അവര് വരാന് വേണ്ടി ഞങ്ങള് കാത്തിരുന്നു.\nഒന്നരമണിക്കൂര് കഴിഞ്ഞപ്പോഴാണ് ഒരു ഭിക്ഷു ഓടിവന്നത്. യാത്രക്കാര്‍ക്കുള്ള സമയം കഴിഞ്ഞു എന്നാണ് അദ്ദേഹം പറഞ്ഞത്. എന്നാലും ഞങ്ങള്‍ക്കുവേണ്ടി തുറന്ന് അകത്തേക്ക് ആനയിച്ചു. ടിബറ്റന് ബുദ്ധക്ഷേത്രങ്ങള്‍ക്കുള്ള പതിവായ രീതിയിലാണ് ക്ഷേത്രം. മരത്തിലുണ്ടാക്കി പൊന്നില് വര്‍ണം പിടിപ്പിച്ച ബുദ്ധശില്പങ്ങള്. അതിനവര്‍ക്ക് പ്രത്യേകമായ ഒരു പാരമ്പര്യമുണ്ട്. വെള്ളിയും തങ്കവും പരത്തി ഉരുക്കി ഒന്നാക്കി, അതിനെ തട്ടിത്തട്ടി, കടലാസിനെക്കാള് നേര്‍മയുള്ളതാക്കി മരശില്പത്തിന്റെ മുകളില്‍വെച്ച് ശക്തിയായി ഊതിപ്പിടിപ്പിക്കും. പിന്നെ അതൊരു വര്‍ണം മാത്രമായാണ് തോന്നുക. ചുരണ്ടി മാത്രമേ എടുക്കാന് പറ്റൂ. ഈ കല ടിബറ്റില്‍നിന്നും പിന്നെ ഒരുപാട് കാലംകഴിഞ്ഞ് തമിഴകത്തേക്ക് വന്നിട്ടുണ്ട്. ഇതിനെ റേക്ക് എന്നാണ് ഇവിടെയുള്ള തട്ടാന്‍മാര് പറയുക. ഇന്നും ദൈവത്തിന്റെ മുഖങ്ങള്‍ക്ക് റേക്ക് പിടിപ്പിക്കുന്ന കലയറിയാവുന്ന തട്ടാന്‍മാരുടെ ചില കുടുംബങ്ങള് തമിഴ്നാട്ടിലുണ്ട്. പക്ഷേ, ഇപ്പോള്‍പോലും ടിബറ്റിലെ ആശാരിമാരുടെ സൂക്ഷ്മതയും സൗന്ദര്യവും ഇവര്‍ക്കുണ്ടാക്കാന് കഴിയുന്നില്ല. ടിബറ്റന് ബുദ്ധശില്പങ്ങള്‍ക്ക് സ്വര്‍ണത്തിന്റെ നിറത്തോടൊപ്പം ചുവപ്പും നീലയും പച്ചയും കലര്‍ന്നിട്ടുണ്ടാകും. ചില ശില്പങ്ങളില് ബുദ്ധന്റെ മുഖം മാത്രം സ്വര്‍ണമായിരിക്കും. സ്വര്‍ണനിറം വളരെ മിതമായ തിളക്കത്തോടുകൂടി കുളിച്ച് കയറിയ ചര്‍മത്തിന്റെ ഭംഗിയോടെ കാണാം. സ്വര്‍ണത്തിന്റെ നിറം പോലെ ചെടിപ്പുണ്ടാക്കുന്ന മറ്റൊന്നില്ല. എന്നാല് ബുദ്ധക്ഷേത്രങ്ങളില് കാണുന്ന സ്വര്‍ണനിറം അങ്ങനെയല്ല. അത് പുലരിപോലെയോ സന്ധ്യപോലെയോ പൂത്ത മാവുപോലെയോ കണ്ണുനിറയിക്കുന്നതും ഒരിക്കലും മടുക്കാത്തതും ആണ്.\nടിബറ്റിയന് ബുദ്ധമഠാലയങ്ങളില് ആവര്‍ത്തിച്ചുള്ള ബുദ്ധവിഗ്രഹങ്ങള് മൂന്നാണ്. അമൃതകലശം കൈയില്‍വെച്ചിരിക്കുന്ന ശാന്തനായ ബുദ്ധന്, ആയിരം കൈകളുള്ള അവലോകിതേശ്വര ബുദ്ധന്, മഹാരാജാവിന്റെ തലയെടുപ്പോടെ നില്‍ക്കുന്ന ബുദ്ധമൈത്രേയന്. വളരെ അപൂവമായിട്ടാണ് അതിക്രൂരമായ ഭാവത്തോടെ ധാരാളം ആയുധങ്ങള് കൈയിലേന്തിനില്‍ക്കുന്ന കാലാ ബുദ്ധന് എന്ന കറുത്ത ബുദ്ധന് ഉണ്ടാകുക. ക്ഷേത്രങ്ങള്‍ക്കു വെളിയില് മഹാകാലന് കാവലാളായി ഉണ്ടാകും. ക്ഷേത്രത്തിന്റെ രണ്ടു വശത്തും ബോധിസത്വന്‍മാര് ദ്വാരപാലകന്‍മാരായി കാണും.\nക്ഷേത്രത്തിന്റെ ചുമരുകള് മുഴുവന് പലതരം കൈമുദ്രകളോടുകൂടി ഇരിക്കുന്ന ബുദ്ധന്റെ സ്വര്‍ണംപൂശിയ ചില മരശില്പങ്ങള് നിരയായി അടുക്കിവെച്ചിട്ടുണ്ടാകും. ശരിക്കു പറഞ്ഞാല് ബുദ്ധനെ അടുക്കിയുണ്ടാക്കിയ ക്ഷേത്രത്തിനുള്ളില് ബുദ്ധന് ഇരിക്കുന്ന ചിത്രമാണ് നാം കാണുന്നത്. ബുദ്ധന്റെ കൈമുദ്രകള് ഇന്ത്യയില് 18 മാത്രമേ ഉള്ളൂ. തനിക്ക് പൂര്‍ണജ്ഞാനം കിട്ടിയത് ലോകത്തിലേക്ക് അറിയിക്കുന്ന ഭൂമിസ്പര്‍ശമുദ്ര, ബുദ്ധ ധര്‍മചക്രം ഉരുട്ടിവിടുന്ന ധര്‍മമുദ്ര, ശിഷ്യരോട് സംസാരിക്കുന്ന പ്രബോധനമുദ്ര, കൈ രണ്ടും മടിയില് കുത്തിവെച്ച് വെറുതെ ഇരിക്കുന്ന ഉപേക്ഷമുദ്ര എന്നിവയാണ് ഇവിടെ സാധാരണയായി കാണാന് കഴിയുക. എന്നാല് ടിബറ്റന് ബുദ്ധിസത്തില് ആയിരത്തിലേറെ മുദ്രകളുണ്ട്. ഓരോന്നായി നോക്കി പോകുമ്പോള് മുദ്രകൊണ്ടുമാത്രം ഉണ്ടായ ഒരു മഹാകാവ്യത്തെ വായിക്കുന്ന പ്രതീതി ഉണ്ടാകും.\nടാബോ മഠാലയത്തില് ബുദ്ധന്റെ ക്ഷേത്രങ്ങളിലൂടെ ചുറ്റിവരുമ്പോള് എവിടെയോ ഒരു സ്ഥലത്ത് മഹത്തായ സമ്പത്ത് കൂട്ടിയിട്ടിരിക്കുന്നു എന്നൊരു ചിന്ത നമുക്കുണ്ടാവില്ല. വെറുതേ വാരിവെച്ചിരിക്കുകയാണ്. യാതൊരു കാവലും ഇല്ലാതെ. ടിബറ്റന് കലയില് ടോംഗ എന്നു പേരുള്ള അവരുടെ തിരശ്ശീലകള്‍ക്ക് വലിയ പങ്കുണ്ട്. കമ്പിളിയും പട്ടും പരുത്തിയും കലര്‍ത്തി തുന്നിയുണ്ടാക്കുന്നവയാണ്. നിറം മങ്ങി പഴയതായ ടോംഗകള് പലതും ലക്ഷക്കണക്കിന് വില വരുന്നവയാണ്. ടാബോ മൊണാസ്ട്രിയില് ചുമരുകള് മുഴുവന് പഴയ ടോംഗകള് തൂങ്ങിക്കിടന്നു. മലഞ്ചെരുവുകളില് ആളറിയാത്ത ഗുഹകള്‍ക്കുള്ളില് പണ്ട് ആരോ ഇട്ടുപോയ നിക്ഷേപങ്ങളായിട്ടാണ് ഈ മഠങ്ങള് തോന്നുന്നത്. നടുക്ക് പുഞ്ചിരിച്ച് ഇരിക്കുന്ന ബുദ്ധന്. ആ സമ്പത്തു കണ്ട് കണ്ണഞ്ചിപ്പോകുന്ന നമ്മെ നോക്കി പുഞ്ചിരിക്കുന്നപോലെ, പരിഹസിക്കുന്നപോലെ തോന്നിപ്പോകുന്നു.\n(ലേഖനത്തിന്റെ പൂര്‍ണ്ണരൂപം നവംബര് ലക്കം യാത്ര മാസികയില്)\nയാത്ര ഓണ്‍ലൈനില് വാങ്ങിക്കാം\nകൗമാരത്തില് ജീവിതം ലണ്ടനിലേക്ക് പറിച്ചുനട്ടപ്പോഴും മനസ്സില് ഉയര്‍ന്നുനിന്ന ..\nഇവിടെ രാഷ്ട്രീയമില്ല; ഏറ്റവും കൂടുതൽ നേതാക്കൾ നിത്യനിദ്ര കൊള്ളുന്നത് ഈ കടൽതീരത്താണ് | നാടുകാണി\nമൂന്ന് മടക്കുള്ള ഫോണ്, ചുരുട്ടാന് സാധിക്കുന്ന സ്‌ക്രീന്; സാംസങ് അണിയറയില് ഒരുക്കുന്നത്


വെള്ളം കുടിച്ചാൽ തടികുറയും\nOctober 20, 2014 admin Beauty\nപൊണ്ണത്തടി കൂടിവരികയാണോ? എങ്കിൽ അഞ്ചുപൈസ ചെലവാക്കാതെ പൊണ്ണത്തടി നിങ്ങൾക്ക് നിയന്ത്രിക്കാം. ദിവസവും പത്തുഗ്ലാസ് വെള്ളം കുടിച്ചാൽ മതി. വിദഗ്ദ്ധരുടേതാണ് ഉപദേശം. ഇതിൽ ആർക്കെങ്കിലും സംശയമുണ്ടെങ്കിൽ വെള്ളം കുടിച്ചുനോക്കൂ. അപ്പോളറിയാം മാറ്റം.വെള്ളം എങ്ങനെ ശരീരഭാരം കുറയ്ക്കും എന്നോർത്ത് തല പുകയ്ക്കേണ്ട. സംഗതി വെറും സിംപിൾ. ഒരു ദിവസം പത്തുഗ്ളാസ് വെള്ളം കുടിക്കുമ്പോൾ കഴിക്കുന്ന ഭക്ഷണത്തിന്റെ അളവ് വളരെ കുറയും. അതോടെ ശരീരഭാരം താഴെവരും. ആഹാരം കഴിക്കുന്നതിനു മുമ്പ് ഒന്നോ രണ്ടോ ഗ്ളാസ് വെള്ളം കുടിക്കുന്നത് കൂടുതൽ പ്രയോജനം ചെയ്യും. അതുപോലെ വിശപ്പുതോന്നുകയാണെങ്കിൽ ഉടൻ കൈയിൽ കിട്ടുന്നതെന്തും വാരിവലിച്ച് അകത്താക്കാതെ അല്പം വെള്ളം കുടിച്ചുനോക്കുക. വിശപ്പും അമിതവണ്ണവും പമ്പകടക്കും.\nഅമിതവണ്ണം കുറയ്ക്കുന്നതിനൊപ്പം മറ്റു ചില നേട്ടങ്ങളും വെള്ളം കുടിമൂലം ലഭിക്കും. മനസും ശരീരവും എപ്പോഴും ഫ്രഷ് ആയിരിക്കും എന്നതുതന്നെയാണ് ഏറ്റവും പ്രധാനം. ശരീരത്തിൽ അടിഞ്ഞുകിടക്കുന്ന മാലിന്യങ്ങൾ പുറത്തുപോകാൻ വെള്ളം കുടി ഏറെ സഹായിക്കും. അതോടെ ശരീരത്തിന് ഉന്മേഷം കൂടും. ത്വക്കിനും മാറ്റങ്ങളുണ്ടാകും ഉന്മേഷം കൂടുന്നതോടെ ചെയ്യുന്നജോലികളിൽ കൂടുതൽശ്രദ്ധിക്കാനും മികവു പുലർത്താനും കഴിയും. നോക്കണേ വെള്ളം കുടിയുടെ ഒരു ഗുണം.ഒരു പ്രധാനകാര്യം: കുടിക്കുന്നവെള്ളം തിരഞ്ഞെടുക്കുന്ന കാര്യത്തിൽ വളരെയധികം ശ്രദ്ധിക്കണം. രോഗാണുക്കൾ ഇല്ലാത്തവെള്ളമാണ് കുടിക്കുന്നതെന്ന് ഉറപ്പുവരുത്തണം. അല്ലെങ്കിൽ വിപരീതഫലമാവും ഉണ്ടാവുക. തിളപ്പിച്ചാറ്റിയ വെള്ളമാണ് ഏറെ നന്ന്. കടകളിൽ കിട്ടുന്ന കുപ്പിയിലടച്ചവെള്ളം പരമാവധി ഒഴിവാക്കാൻ ശ്രമിക്കുക.വെള്ളം കുടിക്കുന്നതിനൊപ്പം സാലഡുകൾ കഴിക്കുന്നതും തടികുറയ്ക്കാൻ പ്രയോജനം ചെയ്യും. വിഷമയമല്ലാത്തതും ഫ്രഷ് ആയതുമായ പച്ചക്കറികളും പഴങ്ങളും തിരഞ്ഞെടുക്കണമെന്നുമാത്രം.\nചെറുകാട് അവാര്‍ഡ് യു കെ കുമാരന്


നികുതി അടച്ചില്ല; മലയാളത്തിലെ രണ്ട് യുവതാരങ്ങൾക്കായി കൊണ്ടുവന്ന കാരവൻ പിടിച്ചെടുത്തു - News Bengaluru\nനികുതി അടച്ചില്ല; മലയാളത്തിലെ രണ്ട് യുവതാരങ്ങൾക്കായി കൊണ്ടുവന്ന കാരവൻ പിടിച്ചെടുത്തു\nകൊച്ചി; നികുതി അടക്കുന്നതില് വീഴ്ച വരുത്തിയതിനെ തുടര്‍ന്ന് രണ്ട് കാരവന് വാഹനങ്ങള് ഉദ്യോഗസ്ഥര് പിടിച്ചെടുത്തു. മലയാളത്തിലെ രണ്ട് യുവ താരങ്ങള്‍ക്ക് വിശ്രമിക്കാന് എത്തിച്ച ഇതര സംസ്ഥാന രജിസ്‌ട്രേഷനിലുള്ള കാരവനാണ് ഷൂട്ടിങ് ലൊക്കേഷനില്‍നിന്നു പിടികൂടിയത്. അത്യാധുനിക സാങ്കേതിക സൗകര്യങ്ങളുള്ള കാരവന് ഇരുമ്പനം റോഡരികിലെ സിനിമ ചിത്രീകരണത്തിനിടെ മോട്ടോര് വാഹന വകുപ്പിന്റെ എന്‍ഫോഴ്‌സ്‌മെന്റ് സ്‌ക്വാഡാണ് കസ്റ്റഡിയിലെടുത്തത്. കൊച്ചി സ്വദേശിയാണ് കാരവന് വാടകയ്ക്ക് നല്‍കിയിരുന്നത്.\nഡെപ്യൂട്ടി ട്രാന്‍സ്‌പോര്‍ട്ട് കമ്മിഷണര് ഷാജി മാധവന് ലഭിച്ച രഹസ്യ വിവരത്തെ തുടര്‍ന്ന് അസി. മോട്ടോര് വെഹിക്കിള് ഇന്‍സ്‌പെക്ടര്‍മാരായ ഭരത് ചന്ദ്രന്, കെ.എം. രാജേഷ് എന്നിവര് ചേര്‍ന്നാണ് കാരവന് കസ്റ്റഡിയിലെടുത്തത്. ഇതര സംസ്ഥാനത്ത് രജിസ്റ്റര് ചെയ്ത കാരവന് നികുതി അടയ്ക്കാതെ ഓടിയ കുറ്റത്തിനാണ് വാഹനം പിടികൂടിയത്. ഒരു വര്‍ഷത്തേക്ക് നികുതി ഇനത്തില് ഒരു ലക്ഷം രൂപയും പിഴയും അടയ്ക്കാന് വാഹന ഉടമയ്ക്ക് നോട്ടീസ് നല്‍കിയിട്ടുണ്ട്.\nമറ്റുള്ളവർക്കു ശല്യം ഉണ്ടാക്കാതെയുള്ള മദ്യപാനം കുറ്റകരമല്ല; ഹൈക്കോടതി\nഒരു കോടിയോളം രൂപ വിലമതിക്കുന്ന പുരാവസ്തുക്കളുമായി യുവാവ് അറസ്റ്റില്


ആൻഡ്രോയിഡിനായുള്ള Minecraft PE- യ്ക്ക് വേണ്ടി Hirobrina- യ്ക്കായി Minecraft PE- യ്ക്കായി Hirobrina- യ്ക്കുള്ള മോഡുകൾ ഡൗൺലോഡ് ചെയ്യുക\nപ്രധാന ➛ Minecraft PE- യ്ക്കുള്ള മോഡുകൾ ➛ Minecraft PE നായി Hirobrin- നുള്ള മോഡുകൾ ഡൗൺലോഡ് ചെയ്യുക\nMinecraft PE- യ്ക്കായി Hirobrina- യ്ക്കായി മോഡ് ഡൗൺലോഡ് ചെയ്യുക\nരചയിതാവ്: ആർട്ടെം ഗഫറോവ് · 24.05.2020\n(7 വോട്ടുകൾ, റേറ്റിംഗ്: 3.15ൽ)\nആൻഡ്രോയിഡ് ഉപകരണങ്ങളിൽ Minecraft PE- യ്‌ക്കായി ഹിറോബ്രിനുള്ള മോഡുകൾ ഡൗൺലോഡ് ചെയ്യുക: ഇതിഹാസ കഥാപാത്രം ഗെയിമിലേക്ക് മടങ്ങുന്നു, കൂടാതെ കളിക്കാരനെ നശിപ്പിക്കാൻ അദ്ദേഹം തയ്യാറാണ്.\nMCPE- ൽ ഹിറോബ്രിനുള്ള മോഡുകളുടെ സവിശേഷതകൾ\nനോച്ച് സഹോദരന്റെ അനുഭവം\nMinecraft PE നായി Hirobrin- നുള്ള മോഡുകൾ ഡൗൺലോഡ് ചെയ്യുക\nഹിറോബ്രിൻ ആണ് നോച്ചിന്റെ സാങ്കൽപ്പിക സഹോദരൻ, ഗെയിമിന്റെ സ്രഷ്ടാവ്. അദ്ദേഹത്തിന്റെ കഥ വളരെ രസകരമാണ്. ഐതിഹ്യമനുസരിച്ച്, ഒരു ദിവസം അദ്ദേഹം വീട്ടിൽ തിരിച്ചെത്തി ഒരു അപകടം സംഭവിച്ചു.\nഇക്കാരണത്താൽ, അദ്ദേഹത്തിന് കണ്ണുകൾ നഷ്ടപ്പെട്ടു, ഒരു ഡെവലപ്പർ എന്ന നിലയിൽ നോച്ച് അവനെ Minecraft PE- ൽ ചേർത്തു. എന്നിരുന്നാലും, വാസ്തവത്തിൽ, ഇത് കഥ വെറും സാങ്കൽപ്പികം മാത്രമാണ്.\nയഥാർത്ഥ ജീവിതത്തിലോ ഗെയിമിലോ ഹിരോബ്രിന ഒരിക്കലും ഉണ്ടായിട്ടില്ലെന്ന് ഇത് മാറുന്നു. ഇതെല്ലാം വെറും ഫാൻ ഫിക്ഷൻഅത് പുതുമുഖങ്ങളെ ഭയപ്പെടുത്താനാണ്.\nനിങ്ങൾ സ്വയം പരിചയപ്പെടാൻ ഞങ്ങൾ ശുപാർശ ചെയ്യുന്നു: MCPE- യ്ക്കുള്ള രാക്ഷസ മോഡുകൾ.\nഎന്നിരുന്നാലും, വലിയ ജനപ്രീതി കാരണം Minecraft PE- ലേക്ക് ഈ പ്രതീകം ചേർക്കാൻ മോഡ് ഡെവലപ്പർമാർ ഇപ്പോഴും തീരുമാനിച്ചു... ഇന്റർനെറ്റിൽ അത് ചേർക്കുന്ന നിരവധി ആഡ്ഓണുകൾ ഉണ്ട്.\nഈ പരിഷ്ക്കരണം Minecraft ലോകത്തിലേക്ക് ബെഡ്രോക്ക് എഡിഷനെ ചേർക്കുന്നു നോച്ചിന്റെ സഹോദരൻ... എന്നിരുന്നാലും, നിങ്ങൾ ആദ്യം അവനെ വിളിക്കേണ്ടതുണ്ട്.\nഉപയോഗിച്ചാണ് ഇത് ചെയ്യുന്നത്4സോൾ ബ്ലോക്കുകളും ഒരു ഹിറോബ്രിൻ തലയും... അവർ ഇരുമ്പ് ബ്ലോക്കുകളും മത്തങ്ങയും മാറ്റിസ്ഥാപിക്കുന്നു. അതായത്, അവൻ സാങ്കേതികമായി ഒരു ഗോലെം ആണ്.\nശക്തമായ, കാരണം അവൻ ഒരുപാട് നാശനഷ്ടങ്ങൾ വരുത്തുന്നു... Minecraft Bedrock Edition- ൽ അയാൾക്ക് ടെലിപോർട്ട് ചെയ്യാനും ഫയർബോൾ ഷൂട്ട് ചെയ്യാനും TNT ബ്ലോക്കുകൾ ഉണ്ടാക്കാനും കഴിയുമെന്നതിനാൽ അവനെ കുറച്ചുകാണരുത്.\nവഴിയിൽ, അവനെ കൊല്ലുന്നത് വളരെ ബുദ്ധിമുട്ടാണ്. അവൻ ഇടയ്ക്കിടെ നീങ്ങുകയും സഹായികളെ സൃഷ്ടിക്കുകയും ചെയ്യുന്നു. അതിനാൽ സമയത്തിന് മുൻപേ തയ്യാറെടുക്കുക.\nഈ ആഡ്ഓൺ അൽപ്പം ലളിതമാണ്, പക്ഷേ ഇപ്പോഴും രസകരമാണ്. സർഗ്ഗാത്മകതയില്ലാതെ നിങ്ങൾക്ക് ഹിറോബ്രിനെ വിളിക്കാൻ കഴിയില്ല ആവശ്യമായ ഇനം തയ്യാറാക്കാൻ കഴിയില്ല.\nകളിക്കാരൻ ഈ നായകനെ വിളിച്ചയുടനെ, അവൻ തൽക്ഷണം അവനെ ആക്രമിക്കാൻ തുടങ്ങും Minecraft PE ഉപയോക്താവ് മരിക്കുന്നതുവരെ നിർത്തുകയില്ല. വഴിയിൽ അയാൾ മരങ്ങൾ കത്തിക്കുകയും ഡൈനാമിറ്റ് ഉപയോഗിച്ച് എല്ലാം പൊട്ടിക്കുകയും ചെയ്തു.\nകൂടാതെ ഹിരോബ്രിൻ എപ്പോഴും ഭയപ്പെടുത്തുന്ന ശബ്ദങ്ങൾ ഉണ്ടാക്കുന്നുMCPE പ്ലെയറിൽ ഭയവും ഭീതിയും വളർത്താൻ രൂപകൽപ്പന ചെയ്തിരിക്കുന്നത്. അതേസമയം, അവനെ കൊല്ലുന്നത് മിക്കവാറും അസാധ്യമാണ്.\nഅദ്ദേഹത്തിന് ധാരാളം ആരോഗ്യമുണ്ട്, പക്ഷേ നിങ്ങൾ ഇപ്പോഴും ശ്രമിച്ചാൽ, അത്തരമൊരു ശക്തനായ എതിരാളിയെ പോലും പരാജയപ്പെടുത്താൻ കഴിയും.\nഗ്രേറ്റ് ഹിറോബ്രിൻ 0.14.0 - 1.16.0\nസഹോദരൻ നോച്ചിന്റെ അനുഭവം 1.9.0 - 1.16.0\nMinecraft PE- ലെ ഡ്രാഗണുകൾക്കുള്ള മികച്ച ആഡ്ഓണുകൾ\nMCPE- നുള്ള ഫാസ്റ്റ് ഹെലികോപ്റ്ററുകളുള്ള മോഡുകൾ\nMinecraft PE- യ്ക്കായുള്ള Pokemon- നായി മോഡ് ഡൗൺലോഡ് ചെയ്യുക\nMinecraft PE- യ്ക്കായി ഫിഷ് മോഡ് ഡൗൺലോഡ് ചെയ്യുക


ജി. ബാലചന്ദ്രന് കയര്‍ബോര്‍ഡ് ചെയര്‍മാന്\nAdministrator Thursday, February 16th, 2012 12:33 am 16 February, 2012\nകൊച്ചി: കയര്‍ബോര്‍ഡിന്റെ പുതിയ ചെയര്‍മാനായി പ്രൊഫ. ജി. ബാലചന്ദ്രന് ചുമതലയേറ്റു. പ്രതിസന്ധി നേരിടുന്ന കയര് മേഖലയില് ആധുനികവത്കരണവും നൂതന വിപണന തന്ത്രങ്ങളും നടപ്പാക്കി പുതിയ ഉണര്‍വ് കൊണ്ടുവരുമെന്ന് ചുമതലയേറ്റതിനു ശേഷം മാധ്യമ പ്രവര്‍ത്തകരോട് ജി. ബാലചന്ദ്രന് പറഞ്ഞു.\nചകിരിയും ചണവും വാഴനാരുമുള്‍പ്പെടെയുള്ള നാരുല്‍പ്പന്നങ്ങളുടെ ഉല്‍പ്പാദനം, വിപണനം തുടങ്ങിയ കാര്യങ്ങള് ഏകോപിപ്പിക്കാന് ദേശീയ ഫൈബര് നയം നടപ്പാക്കും. വീട്ടിനകത്തിരുന്ന് കയര് പിരിക്കാന് കഴിയുന്ന യന്ത്രമുള്‍പ്പെടെയുള്ളവയ്ക്ക് പ്രചാരണം നല്‍കി മേഖലയില് ആധുനികീകരണം നടപ്പാക്കും. സംസ്ഥാനത്ത് ഉപയോഗക്ഷമമല്ലാതെ പൂട്ടിക്കിടക്കുന്ന നൂറുകണക്കിന് കയര് ഫാക്ടറികളെ പുനരുജ്ജീവിപ്പിക്കാന് കയര്‍ബോര്‍ഡ് മുന്‍കൈയെടുക്കും-ബാലചന്ദ്രന് പറഞ്ഞു.\nകയറ്റുമതിയെ മാത്രം ആശ്രയിച്ച് കയര് മേഖലയ്ക്ക് മുന്നോട്ടു പോകാനാവില്ലെന്നും ആഭ്യന്തരവിപണിയില് പുതിയ സങ്കേതങ്ങള് ഉപയോഗിച്ച് നേട്ടമുണ്ടാക്കണമെന്നും ബാലചന്ദ്രന് പറഞ്ഞു. കയര് വ്യവസായ രംഗത്ത് കേരളത്തിന്റെ കുത്തക നഷ്ടമായ പശ്ചാത്തലത്തില് ഈ മേഖലയെ പുനരുജ്ജീവിപ്പിക്കാന് ശ്രമം ശക്തമാക്കും. കയര് ഉത്പാദന മേഖലയെ ഉള്‍പ്പെടുത്തി ഒരു ടൂറിസം പദ്ധതിക്ക് രൂപം നല്‍കാനും ആലോചനയുണ്ടെന്നും ബാലചന്ദ്രന് വക്യക്തമാക്കി.\nകൂടുതല് മൃദുവായ ചകിരിനാരുകള് ഉപയോഗിച്ചു കിടക്ക നിര്‍മ്മിച്ച് 200-500 രൂപ നിരക്കില് ഇന്ത്യയൊട്ടാകെ വിപണനം ചെയ്യാന് കയര് ബോര്‍ഡിന് പദ്ധതിയുണ്ടെന്നും അദ്ദേഹം കൂട്ടിച്ചേര്‍ത്തു.\nകയര് മേഖലയായ ആലപ്പുഴയില് നിന്നും കയര്‍ബോര്‍ഡ് ചെയര്‍മാന് സ്ഥാനത്തെത്തുന്ന ആദ്യ വ്യക്തിയാണ് ജി ബാലചന്ദ്രന്. ആലപ്പുഴ എസ്.ഡി കോളേജില് പ്രൊഫസായിരുന്ന ജി. ബാലചന്ദ്രന് കയര്‍ബോര്‍ഡ് മെമ്പറും വൈസ് ചെയര്‍മാനുമായി സേവനം അനുഷ്ഠിച്ചിട്ടുണ്ട്.


ഇത്തിരിവെട്ടം 10 – Nelson MCBS\nചിലർക്ക് എന്തുകൊണ്ടാകാം ഒത്തിരി സൗഹൃദങ്ങൾ? ചിലർക്കാണേൽ സൗഹൃദങ്ങൾ ഒട്ടും തന്നെ ഇല്ലതാനും. ചിലർ പറയാറുണ്ട് “ഹോ അവനോടു സംസാരിക്കുമ്പോൾ എന്തൊരു പോസിറ്റീവ് വൈബാ”. ചിലർ പറയും അവൻ പക്കാ നെഗറ്റീവാട്ടോ! ഇങ്ങനെ പറയാൻ മറ്റുള്ളരെ പ്രേരിപ്പിക്കുന്ന രണ്ടുകാര്യങ്ങളായാലോ ഇന്നു?\nമോശം പെരുമാറ്റത്തിന് ശിക്ഷിക്കപ്പെട്ട ഒരു മൃഗത്തെക്കാൾ നല്ല പെരുമാറ്റത്തിന് പ്രതിഫലം ലഭിക്കുന്ന ഒരു മൃഗം വളരെ വേഗത്തിൽ പഠിക്കുകയും അത് പഠിക്കുന്നത് ജീവിതത്തിൽ നിലനിർത്തുകയും ചെയ്യുമെന്ന് ലോക പ്രശസ്ത മനശാസ്ത്രജ്ഞൻ ബി.എഫ്. സ്കിന്നർ തന്റെ learning തിയറിയിലൂടെ തെളിയിച്ചിട്ടുണ്ട്. ഡോഫിനുകൾ മീൻ കിട്ടാൻവേണ്ടി ആടുകയും ചാടുകയും ഒക്കെ ചെയ്യുന്നത് പല വീഡിയോകളിലും നമ്മളൊക്കെ കാണാറുള്ളതുമാണ്.\nഇതേ തത്ത്വം മനുഷ്യർക്കും ബാധകമാണ്. മറ്റുള്ളവരെ വിമർശിക്കുന്നത് പോസിറ്റീവായി അവർക്കു ഒന്നും നൽകുന്നില്ല.\nആളുകളെ വിമർശിക്കുന്നതിലൂടെ നമ്മുക്ക് ഒരിക്കലും യഥാർത്ഥ മാറ്റങ്ങൾ ഒരു വ്യക്തിയിൽ വരുത്താൻ കഴിയില്ല, പകരം നമ്മൾ സ്വയം നീരസം ഏറ്റുവാങ്ങുകയാണ് ചെയ്യാറ്. ആളുകളുമായി ഇടപെടുമ്പോൾ, നമ്മൾ ഇടപെടുന്നത് യുക്തിമാത്രമുള്ള സൃഷ്ടികലുമായല്ല മറിച്ച് അഹങ്കാരവും അഹംഭാവവും കൊണ്ട് പ്രചോദിതരായ വികാര സൃഷ്ടികളുമായാണ്.\nവിമർശനം നിരർഥകമാണ്, കാരണം ഇത് ഒരു വ്യക്തിയെ പ്രതിരോധത്തിലാക്കുകയും സാധാരണഗതിയിൽ സ്വയം ന്യായീകരിക്കാൻ ഒരുവനെ പരിശ്രമിക്കാൻ നിർബന്ധിക്കുകയും ചെയ്യുന്നു.\nദീർഘകാലാടിസ്ഥാനത്തിൽ ഇതു നമ്മൾ തുടർന്നുകൊണ്ടിരുന്നാൽ മറ്റുള്ളവരെ നമ്മിൽ നിന്നും അകലാൻ ഇതു പ്രേരിപ്പിച്ചുകൊണ്ടിരിക്കും. നിരന്തര വിമർശനങ്ങൾ എന്നും ബന്ധങ്ങളെ നശിപ്പിക്കുക മാത്രമേ ചെയ്യൂ.\nവിജയികളായ പലരും യഥാർത്ഥത്തിൽ മറ്റുള്ളവരെ പരസ്യമായി വിമർശിക്കുന്നത് ഒരു ശീലമായി കൊണ്ടു നടക്കാത്തവരാണ്. ഉദാഹരണത്തിന്, തന്റെ വിജയത്തിന്റെ രഹസ്യം “ആരെപ്പറ്റിയും മോശമായി സംസാരിക്കാതിരിക്കുക ” എന്നതായിരുന്നു വെന്ന് ബെഞ്ചമിൻ ഫ്രാങ്ക്ലിൻ പറയാറുണ്ടാരുന്നു.\nഅബ്രഹാം ലിങ്കണന്റെ ചരിത്രം വായിക്കുമ്പോളും മറ്റുള്ളരെ തന്റെ വിമർശനം വ്രണപ്പെടുത്തുന്നതുവരെ അദ്ദേഹം തന്റെ എതിരാളികളെ പരസ്യമായി വിമർശിക്കാറുണ്ടായിരുന്നു എന്നൊരു ചരിത്രം മനസിലാകും. എന്നാൽ തന്റെ വിമർശനത്തോട് ജനങ്ങൾ പ്രതികരിച്ചുതുടങ്ങിയപ്പോൾ വിമർശങ്ങൾ അദ്ദേഹം അവസാനിപ്പിച്ചു. മറ്റുള്ളവരെ പരസ്യമായി വിമർശിക്കുന്നത് നിർത്തി. ആഭ്യന്തരയുദ്ധകാലത്തുപോലും അദ്ദേഹം തെക്കൻ ജനതയോട് പരുഷമായി സംസാരിച്ചവരോട് പറഞ്ഞു, “അവരെ വിമർശിക്കരുത്; അവരുടെ സമാനമായ സാഹചര്യങ്ങളിൽ നമ്മളും ഇതുപോലെയെ പ്രതികരിക്കൂ. ” വിമർശിക്കുന്നതിനുമുന്നേ മറ്റുള്ളവരുടെ സാഹചര്യങ്ങളെ മനസിലാക്കുക എന്നതാണ് നമുക്കു ചെയ്യാൻ പറ്റുന്ന കാര്യം.\nആരെയെങ്കിലും വിമർശിക്കുന്നത് എളുപ്പമാണ്, പക്ഷേ മറ്റുള്ളവരെ മനസിലാക്കുന്നതിനും മറ്റുള്ളവരുടെ തെറ്റുകൾക്കും കുറവുകൾക്കും വിമര്ശിക്കുന്നതിനു പകരം ക്ഷമിക്കാൻ മനസിന്റെ ഒരു തുറവി ആവശ്യമാണ്.\nഅതിനാൽ മറ്റുള്ളവർ നിങ്ങളെ ഇഷ്ടപ്പെടണമെന്ന് നിങ്ങൾ ആഗ്രഹിക്കുന്നുവെങ്കിൽ, അവർ എന്തിനാണ് അങ്ങനെ ചെയ്തതെന്ന് ചിന്തിക്കുക, അവരുടെ പോരായ്മകൾ അംഗീകരിക്കുക, അവരെ ഒരിക്കലും പരസ്യമായി വിമർശിക്കരുത്. എന്തിനും ഏതിനും പരാതിയും വിമർശനവുമായി വരുന്നവരെ ഒരിക്കലും ആരും കൂടെ കൂട്ടില്ല. വിമർശിക്കാം പക്ഷെ ഒരു sandwitch criticism ആണ് വേണ്ടത്. ആദ്യം നന്മകൾ ഇടയ്ക്കു തിരുത്തേണ്ടവ പിന്നെ വീണ്ടും നന്മകൾ. ആർക്കും അത് ഒരിക്കലും അത് ആരോചകമായി തോന്നില്ല. ഇങ്ങനെ ഉള്ളവരുടെ ചുറ്റും കൂട്ടുകാർ കൂടുതൽ തന്നെയായിക്കും.\nഒരു വ്യക്തിക്കു ആവശ്യമുള്ളത് നൽകുക. മിക്ക ആളുകൾക്കും എന്താണ് വേണ്ടത്?\nആരോഗ്യം, ഭക്ഷണം, ഉറക്കം, പണം, ലൈംഗികത. ഈ ആഗ്രഹങ്ങളിൽ ഭൂരിഭാഗവും സാധാരണയായി തൃപ്തികരമാണ്, പക്ഷേ ഭക്ഷണത്തിനോ ഉറക്കത്തിനോ ഉള്ള ആഗ്രഹം പോലെ ആഴത്തിലുള്ളതും വേരൂന്നിയതുമായ ഒരു ആഗ്രഹമുണ്ട്, അത് വളരെ അപൂർവമായി മാത്രമേ തൃപ്തിപ്പെടുകയുള്ളൂ: “ഞാനും പ്രാധാന്യമുള്ളവനാണ് എന്നൊരു തിരിച്ചറിവ്.”\nഒന്നാം ലോകമഹായുദ്ധസമയത്ത് ഗ്രേറ്റ് ബ്രിട്ടന്റെ പ്രധാനമന്ത്രി ലോയ്ഡ് ജോർജ്, മറ്റ് യുദ്ധകാല നേതാക്കളെ മറികടന്നു അധികാരത്തിൽ തുടർന്ന അദ്ദേഹം, എങ്ങനെ അധികാരത്തിൽ തുടരാൻ കഴിയുമെന്ന് ചോദിച്ചപ്പോൾ കൊടുത്ത മറുപടി മനോഹരമാണ്. “മത്സ്യത്തിനെ പിടിക്കാൻ അതിനു അനുയോജ്യമായ കൊളുത്തും തീറ്റയും ആണ് നൽക്കേണ്ടത്”.\nമറ്റൊരു വിധത്തിൽ പറഞ്ഞാൽ, നമ്മുക്ക് ആവശ്യമുള്ളത് നൽകാതെ മറ്റുള്ളവർക്ക് ആവശ്യമുള്ളത് നൽകുക. മനുഷ്യന് ഏറ്റവും ആവശ്യമുള്ള കൊളുത്തും തീറ്റയും അഭിനന്ദനവും പ്രോത്സാഹനവുമാണ്. ഇവ നൽകുന്നവർക്ക് ചുറ്റും എന്നും വളരെയധികം കൂട്ടുകെട്ടുകൾ കാണുക തന്നെ ചെയ്യും.\nമനുഷ്യ പ്രകൃതത്തിലെ ഏറ്റവും ആഴത്തിലുള്ള തത്വം അഭിനന്ദിക്കപ്പെടാനുള്ള ആസക്തിയാണ്.\nനമ്മുടെയൊക്കെ ജീവിതത്തിലെ ആളുകളെ നിസ്സാരമായി കാണുന്നതിനുള്ള പ്രവണത എന്നും നമ്മുക്കിടയിൽ ഉണ്ട്. അതിനാൽനമ്മൾ അവരെ വിലമതിക്കുന്നുവെന്ന് അവരെ അറിയിക്കുന്നതിൽ നമ്മൾ പരാജയപ്പെടുന്നു. പല സൗഹൃദങ്ങളും ബന്ധങ്ങളും ഇല്ലാതാകാൻ ഉള്ള കാരണം അത് മാത്രമാണ്.\nമറ്റുള്ളവർ‌ക്കു നമ്മളിൽ താൽ‌പ്പര്യമുണ്ടാക്കാൻ നമ്മൾ താൽ‌പ്പര്യപ്പെടുന്നെങ്കിൽ, വിലമതിപ്പ് പതിവായി കാണിക്കുകയും അവർക്ക് പ്രാധാന്യമുണ്ടെന്ന് തോന്നിപ്പിക്കുകയും ചെയ്യുക.\nമനുഷ്യന്റെ പെരുമാറ്റത്തിന്റെ ഏറ്റവും ശക്തമായ ഡ്രൈവറുകളിൽ ഒന്ന് മറ്റുള്ളവരാൽ അഭിനന്ദിക്കപ്പെടാനുള്ള ആഗ്രഹമാണ്; നമ്മൾ എല്ലാവരും അഭിനന്ദനം അർഹിക്കുന്നു, നമ്മൾ ഒരു നല്ല ജോലി ചെയ്യുന്നുവെന്ന് കേൾക്കുന്നുന്നത് എന്നും സന്തോഷപ്രദമാണ്.\nനാഗരികത എന്നതുപോലും ആത്യന്തികമായി ഞാൻ പ്രാധാന്യമർഹിക്കുന്നവനാണ് എന്ന മനുഷ്യന്റെ ആഗ്രഹത്തെ ആശ്രയിച്ചിരിക്കുന്നു. അംഗീകാരത്തിനും പ്രശംസയ്ക്കും വേണ്ടിയുള്ള മനുഷ്യന്റെ ആസക്തി നമ്മളെ ഏറ്റവും ഉയർന്ന പർവതങ്ങളിൽ കയറാനും നോവലുകൾ എഴുതാനും ദശലക്ഷക്കണക്കിന് ഡോളർ കമ്പനികളെ കണ്ടെത്താനും പ്രേരിപ്പിക്കുന്നു. അതുകൊണ്ട് തന്നെയാണ് സാമൂഹിക മാധ്യമങ്ങൾക്കു ഇത്രയും പ്രസക്തിവന്നതും. സ്മുളിൽ പാടുന്നതും ടിക്കറ്റോക്കിൽ ആടുന്നതും സഹസികതകൾ ഫേസ്ബുക് ഇൻസ്റ്റാഗ്രാം പോലുള്ളവയിൽ പാങ്കുവയ്ക്കാൻ മനുഷ്യൻ ആഗ്രഹിക്കുന്നതും അതുകൊണ്ടുമാത്രമാണ്. ഞാനും എന്തൊക്കെയോ ആണ് നീ മാത്രമല്ല, എന്നൊരു പ്രതീതി ജനിപ്പിക്കാൻ എന്നും നമ്മൾ ആഗ്രഹിക്കുന്നു.\nപ്രാധാന്യത്തിനും വിലമതിപ്പിനുമുള്ള ഈ ആഗ്രഹത്തിൽ നിന്ന് ആരും രക്ഷപ്പെടുന്നില്ല. ജോർജ്ജ് വാഷിംഗ്ടൺ പോലും “ ശക്തനായ അമേരിക്കൻ പ്രസിഡന്റ് (His Mightiness, president of America)” എന്നാണ് സ്വയം അഭിസംബോധന ചെയ്തിരുന്നതുപോലും.\nഎന്നാൽ അഭിനന്ദനം കാണിക്കുന്നതിന് നമ്മൾ മറ്റൊരാൾക്ക് ഒരു ഫാൻസി ശീർഷകം അല്ലേൽ മുഖസ്തുതി നൽകുകയല്ല വേണ്ടത്.\nനാവിൽ നിന്ന് മുഖസ്തുതി വരുന്നു; അഭിനന്ദനം ഹൃദയത്തിൽ നിന്നാണ്.\nലളിതമായി കൊള്ളാമെടാ, അടിപൊളി, നീ പൊളിച്ചെടാ, എന്തൊരു ഫീൽ ആരുന്നെടാ എന്നൊക്ക പറഞ്ഞു പ്രോത്സാഹിപ്പിക്കുക. പ്രോത്സാഹസാഹനം വെറും തള്ളൽ മാത്രമാകരുത്. ആത്മാർത്ഥവും സത്യസന്ധവുമായ പ്രശംസ എപ്പോളും ലളിതമായിരിക്കും.\nവ്യാജമായ മുഖസ്തുതിയോടെ ആളുകളെ കുളിപ്പിക്കരുത്, അതിലൂടെ തന്നെ കേൾക്കുന്നവർ മനസിലാക്കും “അവരെ ആക്കുന്നതാണ് ” എന്ന്. മറ്റുള്ളവരുടെ മുന്നിൽ സ്വയം തള്ളരുത്. സ്വയം തള്ളിക്കൊണ്ടിരിക്കുമ്പോൾ കേൾക്കുന്നവൻ അവനു അവിടെ പ്രാധാന്യമില്ല എന്നൊരു തോന്നൽ ഉണ്ടാകാം. പകരം, ഒരു നിമിഷം നമ്മെപറ്റി ചിന്തിക്കുന്നത് അവസാനിപ്പിച്ച് നമ്മുടെ മുന്നിലുള്ള വ്യക്തിയുടെ നല്ല പോയിന്റുകളിൽ ശ്രദ്ധ കേന്ദ്രീകരിക്കുക.\nകൂടാതെ, മറ്റൊരാൾക്ക്(എന്റെ മുന്നിലുള്ള വ്യക്തിക്ക് ) പ്രാധാന്യമുണ്ടെന്ന് ഉറപ്പാക്കുക.\nശരിയായ ചിന്താഗതിയിലേക്ക് കടക്കാൻ, റാൽഫ് വാൾഡോ എമേഴ്‌സണെപ്പോലെ ചിന്തിക്കാൻ ശ്രമിക്കുക, താൻ കണ്ടുമുട്ടിയ ഓരോ വ്യക്തിയും, ചില വഴികളിൽ തന്നേക്കാൾ ശ്രേഷ്ഠമാണെന്ന് കണ്ടെത്താൻ പഠിക്കുക. അതിനാൽ മറ്റുള്ളവരിൽ നിന്ന് പഠിക്കാനും അഭിനന്ദിക്കാനും എപ്പോഴും എന്തെങ്കിലും ഉണ്ട്.\nഅല്ലെങ്കിൽ സുവർണ്ണനിയമത്തെക്കുറിച്ച് ചിന്തിക്കുക: മറ്റുള്ളവർ നിങ്ങളോട് പെരുമാറണമെന്ന് നിങ്ങൾ ആഗ്രഹിക്കുന്നതുപോലെ മറ്റുള്ളവരോടും പെരുമാറുക.\nഎപ്പോളെലും എവിടെയെങ്കിലും ക്ഷീണിതനും വിരസനും മറ്റുള്ളവരാൽ അംഗീകരിക്കപ്പെടാത്തവനുമായ ഒരു സേവന ജീവനക്കാരനെ കാണുമ്പോൾ,അവരെ അഭിനന്ദനം കൊണ്ട് അവരുടെ ദിവസം പ്രകാശപൂരിതമാക്കാൻ ശ്രമിക്കുക. മറ്റുള്ളവരോട് സംസാരിക്കുമ്പോൾ ഞാനല്ല important എന്റെ മുന്നിലുള്ളവനാണ്.\nഅഭിനന്ദനത്തിന്റെ ചെറിയ തീപ്പൊരി നടക്കുന്ന വേഗതയിൽ ഉപേക്ഷിക്കുക, മനുഷ്യന്റെ അംഗീകാരത്തിനായുള്ള വിശപ്പ് ശമിക്കപ്പെടുമ്പോൾ ആളുകൾ എത്രമാത്രം ക്രിയാത്മകമായി പ്രതികരിക്കും എന്ന് കണ്ടു നിങ്ങൾ ആശ്ചര്യപ്പെടും. മാത്തുക്കുട്ടി സേവിയറിന്റെ ഹെലൻ എന്ന മൂവിയിൽ, കടയിലെ സെക്യൂരിറ്റികാരന് പുഞ്ചിരിയിലൂടെ അവൾ നൽകിയ പ്രോത്സാഹംനമാണ് അവളെ രക്ഷിച്ചത് എന്നുവേണമെങ്കിൽ പറയാം. ഇതുവഴി, നമ്മൾ ഉടൻ തന്നെ മറ്റുള്ളവർ ഇഷ്ടപ്പെടുന്നവരും ഒപ്പം പ്രവർ‌ത്തിക്കാൻ ആഗ്രഹിക്കുന്നവരുമാകും. നമ്മുടെ സൗഹൃദങ്ങൾ എല്ലാരും ആസ്വദിക്കുകയും ചെയ്യും. എല്ലാറ്റിനും ഉപരിയായി, നമ്മുടെ ചുറ്റുമുള്ളവരുടെ ജീവിതത്തിൽ നമ്മൾപോലും അറിയാതെ നമ്മുടെ അഭിനന്ദനങ്ങൾ സ്വാധീനം ചെലുത്തും.


സമ്പൂർണ വൈദ്യുതിയുമായി എം.ജി | MG ZS EV Hundai -Hotwheels News | Madhyamam\nHomechevron_rightHot Wheelschevron_rightAuto Newschevron_rightസമ്പൂർണ...\ndate_range 30 Dec 2019 4:42 AM GMT\nസമ്പൂർണ വൈദ്യുതിയുമായി എം.ജി\nഹെക്ടറെന്ന ഒറ്റ മോഡലിൽ ഇന്ത്യയിൽ വിപ്ലവംതീർത്ത വാഹന കമ്പനിയാണ് മോറിസ് ഗാരേജ് എന്ന എം.ജി. ആ അലയൊലികൾ വിട്ടുമാറുന്നതിനുമുമ്പ് അടുത്ത വാഹനവുമായി എത്തിയിരിക്കുകയാണിവർ. ഇത്തവണ വിപണിമാറ്റങ്ങൾ ശ്രദ്ധിച്ചുള്ള വാഹനാവതരണമാണ് ഉണ്ടായിരിക്കുന്നത്.\nമധ്യനിര എസ്.യു.വിയായ ഹെക്ടറിനുശേഷം എം.ജി അവതരിപ്പിക്കുന്നത് സമ്പൂർണമായൊരു വൈദ്യുത വാഹനത്തെയാണ്. പേര് ഇസഡ്.എസ് ഇ.വി. ഹ്യുണ്ടായ് അൽപകാലം മുമ്പ് അവതരിപ്പിച്ച കോനയോട് നേരിട്ട് ഏറ്റുമുട്ടുകയാണ് ഇസഡ്.എസിെൻറ നിയോഗം. വലുപ്പത്തിൽ ഹ്യൂണ്ടായുടെ തന്നെ ക്രെറ്റയോടാണ് സാമ്യം.\nഎം.ജി എന്ന പേരുണ്ടെങ്കിലും ഹെക്ടർ ചൈനീസ് വാഹന പതിപ്പായിരുന്നു. സായിക് എന്ന ചൈനീസ് സർക്കാർ ഉടമസ്ഥതയിലുള്ള പൊതുമേഖല കമ്പനി ബ്രിട്ടെൻറ മോറിസ് ഗാരേജിനെ വാങ്ങി തങ്ങളുടേതാക്കിയതാണ് ചരിത്രം. മോറിസ് ഗാരേജിന് വേണ്ട ഗുണങ്ങളൊന്നും ഇല്ലാത്ത ഹെക്ടറിനെ ചൈനീസ് വിപണന കൗശലംകൊണ്ട് ജനപ്രിയമാക്കുകയായിരുന്നു സായിക്കെന്ന് സാരം. പുതിയ വാഹനമായ ഇസഡ്.എസിന് യഥാർഥ എം.ജികളോട് കൂടുതൽ സാമ്യമുണ്ട്.\nകോമ്പാക്ട് എസ്.യു.വികളുണ്ടാക്കി പ്രശസ്തരാണ് മോറിസ് ഗാരേജ്. പുതിയ ഇ.വിയും ഒരു കോമ്പാക്ട് എസ്.യു.വിയാണ്. ഹെക്ടറിനെ അപേക്ഷിച്ച് നിർമാണ നിലവാരവും വാഹന നിയന്ത്രണവുമെല്ലാം കൂടുതലാണിതിൽ. ചൈനയിൽ എം.ജി പ്രവർത്തിക്കുന്നത് ഫോക്സ്വാഗൺ ഗ്രൂപ്പുമായി ചേർന്നാണ്. പസാറ്റിലും ഒാഡിയിലും മറ്റും കാണുന്നതരം സ്വിച്ചുകളും ഡിസൈൻ രീതികളും ഇസഡ്.എസിൽ കണ്ടാൽ അത്ഭുതപ്പെടേണ്ട. 20 ലക്ഷത്തിന് മുകളിൽ വിലവരുന്ന അൽപം ആഡംബരക്കാരനാണിവൻ.\n44.5 കിലോവാട്ട് ലിഥിയം അയൺ ബാറ്ററിയാണ് ഉപയോഗിച്ചിരിക്കുന്നത്. 142 എച്ച്.പി കരുത്തും 353 എൻ.എം ടോർക്കും ബാറ്ററി ഉൽപാദിപ്പിക്കും. ഒറ്റ ചാർജിൽ 340 കിലോമീറ്റർ സഞ്ചരിക്കുമെന്നാണ് അവകാശവാദം. എ.ആർ.ആർ.െഎ അംഗീകരിച്ച ഇന്ധനക്ഷമതയാണിത്. 260 മുതൽ 290 വരെയൊക്കെ റോഡിൽ പ്രതീക്ഷിച്ചാൽ മതി. മൂന്ന് ഡ്രൈവ് മോഡുകളുണ്ട് വാഹനത്തിന്. ഇക്കോയിൽ ഭേദപ്പെട്ട മൈലേജ് കിട്ടും. സ്പോർട്സ് മോഡിലിട്ട് പറപ്പിച്ചാൽ 150 കഴിയുേമ്പാഴേക്ക് വഴിയിൽ കിടക്കും.\nആധുനിക െഎ സ്മാർട്ട് വോയ്സ് കമാൻഡ് സിസ്റ്റം ഉൾപ്പെടുത്തിയിട്ടുണ്ട്. ഹെക്ടറിനെപ്പോലെ സമ്പൂർണമായി ടച്ച് സ്ക്രീനിലല്ല വാഹനനിയന്ത്രണങ്ങൾ. ആവശ്യത്തിന് സ്വിച്ചുകളും ഉൾപ്പെടുത്തിയിട്ടുണ്ട്. വളരെവലിയ പനോരമിക് സൺറൂഫ് ആകർഷകമാണ്. സമ്പൂർണമായും നിശ്ശബ്ദമായ കാബിനിൽ കയറി വാഹനം സ്റ്റാർട്ടാക്കി ആക്സിലേറ്ററിൽ കാലമർത്തിയാൽ കുതിച്ചുപായുന്ന അനുഭവം ഇസഡ്.എസ് തരും. പൂജ്യത്തിൽ നിന്ന് 100 കിലോമീറ്റർ വേഗമാർജിക്കാൻ വെറും 8.5 സെക്കൻഡ് മതി. തൽക്കാലം സാധാരണക്കാർക്ക് അപ്രാപ്യമാണെങ്കിലും എം.ജി മുന്നിൽ നടക്കുകയാണ്. ശോഭനമായൊരു വൈദ്യുത ഭാവിയിലേക്കുള്ള മികച്ച നീക്കമാണിത്.\nTAGS:MG ZS EV Hundai hotwheels news malayalam news\nNews Summary - MG ZS EV Hundai -Hotwheels News


ബിഹാറില് ബസ് മറിഞ്ഞ് തീപിടിച്ചു; 27 പേര്‍ക്ക് ദാരുണാന്ത്യം, നിരവധി പേര്‍ക്ക് പരുക്ക്,bus accident at motihari biharkeralaonlinenews.com | Malayalam news, kerala news, onlinenews,\nബിഹാറില് ബസ് മറിഞ്ഞ് തീപിടിച്ചു; 27 പേര്‍ക്ക് ദാരുണാന്ത്യം, നിരവധി...\nബിഹാറില് ബസ് മറിഞ്ഞ് തീപിടിച്ചു; 27 പേര്‍ക്ക് ദാരുണാന്ത്യം, നിരവധി പേര്‍ക്ക് പരുക്ക്\nPublished: Thursday3May 2018 07:10:49 PM\nപട്ന: ബിഹാറില് നിറയെ യാത്രക്കാരുമായി പോവുകയായിരുന്ന ബസ് മറിഞ്ഞ് തീപിടിച്ചുണ്ടായ അപകടത്തില് 27 പേര് മരിച്ചു. ചമ്പാരന് മേഖലയിലെ മോത്തിഹാരിയില് ഉച്ചകഴിഞ്ഞാണ് അപകടമുണ്ടായത്. നിരവധി പേര്‍ക്ക് പരുക്കേറ്റതായി ദേശീയ മാധ്യമങ്ങള് റിപ്പോര്‍ട്ട് ചെയ്തു.\nപലരുടെയും നില ഗുരുതരമാണെന്നാണു റിപ്പോര്‍ട്ട്. ഇവരെ സമീപത്തെ ആശുപത്രികളില് പ്രവേശിപ്പിച്ചു. മരണസംഖ്യ ഉയര്‍ന്നേക്കുമെന്നു വാര്‍ത്താ ഏജന്‍സികള് റിപ്പോര്‍ട്ട് ചെയ്തു. ബസിനു മുന്നില്‍പ്പെട്ട ബൈക്ക് യാത്രികനെ രക്ഷിക്കാനുള്ള ശ്രമത്തിനിടെ ബസ് നിയന്ത്രണം വിട്ടു മറിയുകയായിരുന്നെന്നാണ് സൂചന. കനത്ത മഴയും അപകടത്തിനു കാരണമായി.\nബിഹാറിലെ മുസാഫര്‍പുറില്‍നിന്ന് ന്യൂഡല്‍ഹിയിലേക്കു പോയ സ്വകാര്യ ബസാണ് അപകടത്തില്‍പ്പെട്ടത്. ബസ് അപകടത്തില്‍പ്പെട്ട ഉടനെ തീപിടിച്ചത് രക്ഷാപ്രവര്‍ത്തനം ദുഷ്‌കരമാക്കിയതായി പോലീസ് അറിയിച്ചു. പിന്നീട് കനത്ത മഴ പെയ്തതും രക്ഷാപ്രവര്‍ത്തനത്തെ ബാധിച്ചു.\nRead more topics: bus, accident, motihari, bihar\nbus accident at motihari bihar


ഇരട്ട കോടീശ്വര യോഗത്താൽ ഇവർ ഇനി ജീവിതത്തിൽ ഉന്നതിയിലെത്തും\nഈ മാസം മുതൽ അധി കോടീശ്വര യോഗം ലഭ്യമാകാൻ പോകുന്ന കുറച്ചു നക്ഷത്രജാതകർ ഉണ്ട്. ഈ നക്ഷത്രക്കാർക്ക് കുടുംബത്തിലെ സ്ത്രീകൾ മുഖേന ഐശ്വര്യവും സമ്പത്തും ഒക്കെ വന്നു ചേരുന്നതാണ്. എല്ലാവിധ നേട്ടങ്ങളും നേടിയെടുക്കാനും വിദേശത്തേക്ക് പോകാനും ഗവൺമെൻറ് ജോലികൾ സ്വന്തമാക്കുവാൻ ഭാഗ്യാനുഭവങ്ങൾ വരാനും അതുപോലെ വിവാഹം പോലെയുള്ള മംഗളകർമ്മങ്ങൾ കുടുംബത്തിൽ നടക്കാനും ഒക്കെ ഇനി വരാൻ പോകുന്ന ഒരു വർഷക്കാലം ഈ നക്ഷത്ര ജാതകർക് വളരെ അധികം ഭാഗ്യാനുഭവങ്ങൾ വരുന്നതാണ്.\nസാമ്പത്തിക ഉന്നതി വന്നുചേരുന്ന നക്ഷത്രക്കാർ 2022 ൽ ഇവർക്ക് ഈ ഭാഗ്യാനുഭവങ്ങൾ സ്വന്തമാക്കാൻ സാധിക്കും. ഈ നക്ഷത്രക്കാരുടെ ജീവിതത്തിൽ വലിയ രീതിയിലുള്ള വഴിത്തിരിവുകൾ വന്നുചേരുന്നു. മികച്ച നേട്ടങ്ങൾ തന്നെയാണ് ഈ നക്ഷത്രക്കാരുടെ ജീവിതത്തിൽ സംഭവിക്കുന്നത്.\nഇവർ ആരെയും ഞെട്ടിക്കുന്ന ജീവിതവിജയം പ്രാപ്തമാക്കാൻ കഴിവുള്ള ആളുകൾ ആണ്. സാമ്പത്തിക ഉന്നതികൾ നേടുന്ന വിജയകുതിപ്പ് സംഭവിക്കുന്ന പക്ഷ സർക്കാർ അവരുടെ ജീവിതത്തിൽ ഇതുവരെ സംഭവിക്കാത്ത മികച്ച നേട്ടങ്ങൾ സംഭവിക്കുവാൻ ഉള്ള സാഹചര്യങ്ങൾ വന്നു ചേരുന്നതാണ്.\nമികച്ച ഉയർച്ചകൾ തന്നെയാണ് ഈ നക്ഷത്രക്കാർക്ക് ജീവിതത്തിൽ സംഭവിക്കുന്നത്. സർവ്വ തരത്തിലുള്ള വിജയങ്ങളും ഐശ്വര്യവും ഈ നക്ഷത്രക്കാരെ കടാശിക്കുന്നു. ദൈവികമായ ഉയർച്ചകൾ ഈ നക്ഷത്രക്കാരുടെ ജീവിതത്തിൽ വലിയ തോതിൽ തന്നെ സംഭവിക്കുന്നു.\nസമ്പാദ്യം വർധിച്ചു കാണുന്ന കോടീശ്വര പദവിയിലേക്ക് എത്തിച്ചേരാൻ കഴിയുന്ന ഈ പത്രക്കാർക്ക് ഇവർ ആഗ്രഹിക്കുന്ന കാര്യങ്ങൾ വലിയതോതിൽ തന്നെ വന്നെത്താൻ സാധിക്കുന്നതാണ്. അത്തരത്തിലുള്ള ഒരു സമയമാണ് വന്നിരിക്കുന്നത്.\nമികച്ച നേട്ടങ്ങൾ കൊയ്യാൻ സാധിക്കുന്ന ഉന്നത ജീവിത നിലവാരത്തിൽ കൂടെ കടന്നു പോകുന്ന ആ നക്ഷത്രക്കാർ ആരൊക്കെയാണ് എന്ന് നമുക്ക് വളരെ വ്യക്തമായി ഒന്ന് പരിശോധിക്കാം. ഈ ചാനൽ ആദ്യമായാണ് നിങ്ങൾ കാണുന്നത് എങ്കിൽ സബ്സ്ക്രൈബ് ചെയ്യാൻ മറക്കരുത്.\nഇത്തരത്തിൽ ഭാഗ്യാനുഭവങ്ങൾ ലഭിക്കുന്ന നക്ഷത്രക്കാരിൽ ആദ്യത്തെ നക്ഷത്രം വരുന്നത് അശ്വതിയാണ്. അശ്വതി നക്ഷത്രക്കാരുടെ കുടുംബം വളരെയധികം ഐശ്വര്യസമ്പൂർണ്ണമായ നിലയിലെത്തിച്ചേരും. സമ്പന്നതയിൽ ജീവിക്കാൻ അവർക്ക് സാധിക്കുന്നതാണ്. കൂടുതലായി നിങ്ങൾക്ക് അറിയാൻ ആഗ്രഹമുണ്ടെങ്കിൽ വീഡിയോ തന്നെ കാണാൻ ശ്രമിക്കേണ്ടതാണ്.


28 വര്‍ഷങ്ങള്‍ക്ക് ശേഷം വീണ്ടും മമ്മൂക്കയും രജനിയും... ചിത്രം പങ്കുവെച്ച് മുരുഗദോസ്, ഈ ഒത്തുചേരല് ദര്‍ബാറിലോ? ആഘോഷമാക്കി ആരാധകര്!\n28 വര്‍ഷങ്ങള്‍ക്ക് ശേഷം വീണ്ടും മമ്മൂക്കയും രജനിയും… ചിത്രം പങ്കുവെച്ച് മുരുഗദോസ്, ഈ ഒത്തുചേരല് ദര്‍ബാറിലോ? ആഘോഷമാക്കി ആരാധകര്!\nFarsana Jaleel 31/12/2019\nമലയാളത്തിലും തമിഴിലും ഒരുപോലെ ആരാധകരുള്ള താരങ്ങളാണ് മെഗാസ്റ്റാര് മമ്മൂട്ടിയും സൂപ്പര് സ്റ്റാര് രജനികാന്തും. ഇരുവരും ഒന്നിക്കുന്നത് ആരാധകര് ആഘോഷമായി മാറ്റാറുണ്ട്. 28 വര്‍ഷങ്ങള്‍ക്കു മുന്‍പ് 1991 ലാണ് ഇരുവരും ആദ്യമായി ഒന്നിക്കുന്നത്. മമ്മൂട്ടിയും രജനികാന്തും കേന്ദ്ര കഥാപാത്രങ്ങളായെത്തിയ ‘ദളപതി’യായിരുന്നു ഇരുവരും ഒന്നിച്ചെത്തിയ ആദ്യ ചിത്രം. ഇപ്പോഴിതാ ഇരുവരും വീണ്ടും ഒന്നിക്കുമെന്ന വാര്‍ത്തകളാണ് പുറത്തുവരുന്നത്. രജനികാന്തിനെ നായകനാക്കി എ.ആര്.മുരുഗദോസ് ഒരുക്കുന്ന ചിത്രം തിയേറ്ററുകളിലെത്താന് ഇനി ദിവസങ്ങള് മാത്രമാണ് ബാക്കി.\nഇതിനോടകം തന്നെ ചിത്രത്തിന്റെ ട്രെയ്‌ലറും ഗാനങ്ങളുമൊക്കെ വലിയ നേട്ടമാണ് ഉണ്ടാക്കിയിരിക്കുന്നത്. അതിനിടെയാണ് ആരാധകര്‍ക്ക് വീണ്ടും ആവേശം പകര്‍ന്ന് എ.ആര്.മുരുഗദോസ് രംഗത്തെത്തിയിരിക്കുന്നത്. സംവിധായകന് സോഷ്യല് മീഡിയയില് പങ്കുവച്ച ഒരു ചിത്രത്തെ കുറിച്ചാണിപ്പോള് മലയാള സിനിമാ ലോകത്തും തമിഴകത്തും ചര്‍ച്ച. മമ്മൂട്ടിയും രജനികാന്തും ഒന്നിച്ചിരിക്കുന്ന ‘ദളപതി’ലെ ചിത്രമാണ് കഴിഞ്ഞ ദിവസം മുരുഗദോസ് ആരാധകര്‍ക്കായി പങ്കുവച്ചത്.\nഎന്നാല് ഇതിന്റെ അര്‍ഥം എന്താണെന്ന് ചോദിക്കുകയാണ് ആരാധകര്. മുരുഗദോസിന്റെ ‘ദര്‍ബാറി’ല് രജനിക്കൊപ്പം മമ്മൂട്ടി അതിഥി വേഷത്തില് എത്തുന്നുണ്ടോ എന്നാണ് മമ്മൂട്ടിയുടെയും രജനികാന്തിന്റെയും ആരാധകരുടെ ചോദ്യം. ദര്‍ബാറിന്റെ പ്രഖ്യാപനം നടക്കും മുന്‍പേ മമ്മൂട്ടിയും രജനിയും മുരുഗദോസ് ചിത്രത്തില് ഒന്നിക്കുമെന്ന തരത്തില് നിരവധി വാര്‍ത്തകള് പുറത്തുവന്നിരുന്നു. രജനിയുടെ ദര്‍ബാറിന് വേണ്ടി മമ്മൂട്ടി ഡബിങ് ചെയ്തിട്ടുണ്ടെന്ന തരത്തിലും ആരാധകര്‍ക്കിടയില് സംശയമുണ്ട്. എന്നാല് ഇതുവരെ ഔദ്യോഗിക സ്ഥിതികരണം ഉണ്ടായിട്ടില്ല. ഈ സാഹചര്യത്തിലാണ് ഇരുവരുടെയും ഒന്നിച്ചുള്ള ചിത്രം പങ്കുവെച്ച് മുരുഗദോസ് തന്നെ രംഗത്തെത്തിയിരിക്കുന്നത്.\n100 കോടിക്ക് മേലെ ബഡ്ജറ്റിൽ, ഒരേ സമയം5ഭാഷകളിൽ, വമ്പൻ താരനിരയിൽ, ഇന്ത്യൻ സിനിമയ്ക്ക് മുന്നിൽ മലയാള സിനിമയുടെ സംഭാവനയായി ‘മരക്കാർ – അറബിക്കടലിന്റെ സിംഹം’ 2020ൽ !